Bizantinologul ENDRE V. IVÁNKA (1902-1974) provine dintr-o familie mixtă, 
austro-ungară, pe linie maternă înrudit cu poetul Richard von Schaukel, iar pe 
linie paternă membru al aristocrației maghiare, numele său complet fiind: Endre 
Ivánka de Draskocz et Jordanfâld. Tatăl său, Emmerich (Imre) v. Ivánka, a fost 
preşedinte al Consiliului de Miniștri la Budapesta. Fost elev al celebrului Schotten- 
gymnasium din Viena, Endre v. Ivánka nu urmează o carieră politică, cum poate 
ne-am fi așteptat, ci una academică, umanistă. Studiază doar pentru un an teologia 
la Viena, optând în cele din urmă pentru filologie clasică și istoria filosofiei, unde 
i-a audiat cu precădere pe Hans Friedrich v. Arnim (al său spiritus rector), Edmund 
Hauler, Ludwig Rademacher, Alfred Kappelmacher și Paul Kretschmer. În 1926 
își susține teza de doctorat la Viena sub îndrumarea profesorului v. Arnim, pe 
care îl va și urma în viziunea sa despre Aristotel. În 1935, sub îndrumarea profeso- 
rului Akos v. Pauler, își susține teza de abilitare la Universitatea din Budapesta. 
Endre v. Ivânka a făcut carieră universitară, predând în 1938-1941 la Universi- 
tatea din Budapesta (profesor asociat), iar în 1941-1944 la Universitatea din 
Cluj; din 1945 a fost profesor invitat la Universitatea din Viena, apoi, din 1947, 
profesor extraordinar la Universitatea din Graz, unde a devenit titular în 1961, 
predând până în 1969. Deşi Endre v. Ivánka a preferat să publice mai degrabă 
studii, cele trei volume reprezintă și astăzi repere în studiul filosofiei bizantine: 
Hellenisches und Christliches im fribbyzantinischen Geistesleben (Viena, 1948), Plato 
Christianus, Übernahme und Umgestaltung des Platonismus durch die Väter 
(Johannes Verlag Einsiedeln, 1964/1990) şi Rhomăerreich und Gottesvolk. Das 
Glaubens-, Staats- und Volksbewusstsein der Byzantiner und seine Auswirkung auf 
die ostkirchlich-osteuropăische Geisteshaltung (Alber Verlag Freiburg, 1968). A fost 
inițiator și coordonator între 1954 și 1966 al colecției de izvoare traduse în limba 
germană Byzantinische Geschichtsschreiber, apărută la Editura Styria din Viena. 

Sojiei mele 


NOTA TRADUCĂTORULUI 


A-l traduce pe Endre v. Ivánka este o provocare! Deși nativ de limbă 
germană, are pentru germana de astăzi un stil aproape ne-german. Frazele 
lungi, în care subordonatele curg în cascadă, te obligă nu de puţine ori 
să iei lectura de la capăt, asemănându-te astfel unui om pe cale să se piardă 
într-un labirint. În traducere a fost aproape imposibilă „ruperea“ frazei. 
Textul este dificil nu din cauza vreunui exces de metafore și expresii, ci 
din cauza unei sintaxe complicate. Nici terminologia nu este întotdeauna 
obișnuită pentru o astfel de temă, el preferând de multe ori termenilor 
ştiinţifici consacrați pe cei cu rezonanță poetică, dovedindu-se, astfel, și 
făuritor de limbaj filosofic, unealtă potrivită pentru ideile sale. 

Pe de altă parte, observând structura cărții, îți dai seama că autorul, 
dacă nu și-a propus de la bun început, cu siguranță a reușit să scrie în cele 
din urmă două cărți într-una. De altfel, ne și atenționează în introducerea 
sa cu privire la acest lucru. Notele de subsol în cazul anumitor capitole 
sunt adevărate expuneri în sine, uneori aproape independente de textul 
de deasupra, iar ocolirea lor ar reprezenta din partea cititorului o greșeală. 
În plus, în varianta românească am dat în traducere și textele care au fost 
citate în original de autor și nu au fost dublate de o traducere. Este cazul 
cu precădere al citatelor din autori de limbă latină pe care Endre v. Ivánka, 
probabil din reflex didactic, a considerat că nu mai este necesar să 
le traducă. Toate aceste traduceri făcute de mine au fost încadrate 

între paranteze și semnalate prin (n. tr.). Tot prin (n. tr.) am punctat 
intervențiile mele explicative din subsolul paginii. 

O problemă a ridicat-o traducerea cuvintelor compuse care îl au în 
componență pe „Geist“ sau derivatele lui. Deoarece „Geist“, termen deo- 
potrivă teologic și filosofic, poate fi tradus atât ca spirit sau intelect, cât 
și ca duh în sens religios, am optat, la redarea lui în limba română, pentru 
forma cea mai apropiată de original insinuată de context. O problemă 
în acest sens a ridicat-o termenul „Geistwesen“, în cazul căruia am optat 
pentru varianta „ființă spirituală“, în sensul de rațională, intelectuală și nu 
duhovnicească, iar compusul „Zwischengeistwesen“ l-am tradus prin 
„ființă/e spirituală/e intermediară/e“, termen care se referă la lumea inteli- 
gibilă, ierarhic constituită, a filosofiei neoplatonice. Termenul german 
„Inbegriff“ a fost tradus, în funcţie de context, ca sumă, model, prototip, 
e] având toate aceste sensuri în limbajul filosofic german. Cuvântul „elin“ 
nu are întotdeauna sensul de păgân, înrădăcinat în limbajul bisericesc. 

Deoarece pe pagina a șasea a originalului german era specificat că: 
„Din motive de tehnică tipografică, toate cuvintele grecești au fost trans- 
literate cu caractere latine. Din această cauză, anumite inconsecvenţe de 
ortografie pot fi scuzate“, am considerat potrivit să le redau în ediția 
românească în grafie greacă, socotind că astfel voi fi în consonanță cu 
dorința neîmplinită a autorului. Pentru verificarea acestei re-transliterări 
îi mulțumesc colegului Constantin Georgescu, iar lui Alexandru Mihăilă 
pentru anumite precizări cu privire la forma corectă a denumirilor unor 
popoare antice în limba română. 


INTRODUCERE 


Este o realitate general recunoscută și, de fapt, de la sine 
înțeleasă că, prin apariția creștinismului și prin răspândirea lui în 
spațiul culturii lumii antice, disputele esențiale și problemele 
vieții intelectuale se mută în plan religios și teologic, iar deciziile 
fundamentale ale istoriei culturii acestei perioade se iau în plan 
teologic. De cele mai multe ori, se trage concluzia - conştient sau 
inconştient - că istoria culturii acestei perioade nu ar mai avea 
nimic de-a face cu istoria culturii antice greco-romane și se trece 
cu vederea că în jocul multiplu de forțe, care face din istoria cul- 
turii acestui timp un spectacol atât de mișcător, tocmai forțele fun- 
damentale și tendințele esențiale ale vieții intelectuale greco-antice 
sunt cele active, nu doar ca adversare păgâne a ceva cu adevărat 
nou, ale creştinismului care pătrunde în această lume culturală, ci, 
cel puţin în aceeași măsură, ca forme de expresie intelectuală și 
mijloace de expunere a conținutului revelat al credinței de care 
creştinismul însuși se foloseşte. Deoarece, iată, transcendentul, 
revelatul, trebuie vestit într-un limbaj imanent, omenesc, ca să poată 
fi înțeles de epoca aceea căreia i se adresează și de lumea culturală 
în care intră; în fine (ceea ce trebuie să ne preocupe în mod 
deosebit în continuare), acestea acționează ca tendință de desfi- 
gurare a creştinismului în sensul de mod dominant de gândire, 

în măsura în care se încearcă dezbrăcarea lui de caracterul de 
noutate, adaptarea lui la mediul intelectual în care intră, la ținuta 
intelectuală dominantă din cadrul acestuia, se încearcă, așadar, 
„turnarea vinului nou în burduf vechi“. În diversele denaturări 
care apar în propovăduirea și formularea învățăturii creștine, în 
erezii, continuă să existe tendințele fundamentale ale vieții cultu- 
rale greco-antice, așa cum ele s-au dezvoltat înainte de apariția 
creştinismului, dar şi în disputa cu el. Scopul studiului de față este 
de a demonstra, urmări și prezenta în amănunt continuarea exis- 
tenței elementului greco-antic prin intermediul ereziilor, felul în 
care cum conţinutul fundamental al învățăturii creștine a răzbit în 
ciuda amenințărilor şi a desfigurărilor, până când, în cele din urmă, 
elementul creștin a biruit pericolul existent în întrebuințarea 
modului grecesc de a filosofa şi a fost în stare să pună elementele 
de adevăr din gândirea antică grecească în slujba propovăduirii şi 
a expunerii adevărului său propriu şi, în acest fel, să apară sinteza 
dintre experierea creştină a lumii și gândirea grecească, sinteză pe 
care noi o numim teologie. 

Astfel, istoria culturii secolelor IV-VIII este pusă în contextul 
potrivit şi este înțeleasă din perspectiva premiselor și a condiţiilor 
ei prealabile de ordin istorico-spiritual așa cum, pe de altă parte, 
istoria culturii greco-antice poate fi urmărită în existenţa ei ulte- 
rioară neîntreruptă (chiar dacă în transpunerea în plan teologic) 
de-a lungul secolelor până în consecințele ei ultime. Cunoașterea 
continuității spirituale în acest domeniu a fost inhibată până 
acum - cu puţine excepții — de repulsia față de includerea vieții 
intelectuale creștine a acestor secole în contextul istoriei generale 
a culturii. Este o prejudecată total nefondată că ereziologia aces- 
tor secole este considerată doar o ramură a istoriei teologiei și a 
istoriei Bisericii, putând interesa istoria universală a culturii doar 
în această perspectivă. Total în partea opusă: istoria teologiei, 
adică expunerea și formularea învățăturii creștine, îl poate inte- 
resa în general pe cercetătorul Antichității probabil doar în măsura 
in care creștinismul a intervenit în epoca respectivă ca forță 
istorică; ereziologia, dimpotrivă, aparține, în orice caz, istoriei 


Introducere T 


culturii universale a Antichității, deoarece putem observa în ea 
continuitatea existenței forțelor și a tendințelor intelectuale ce 
caracterizează ca atare viața intelectuală antică grecească de 
dinainte de apariția influenței învățăturii creștine și independent 
de ea. A demonstra amănunțit aceasta - așa cum e necesar să se 
întâmple în continuare - este o întreprindere care trebuie să 
creeze punți de legătură între lucrarea filologului și a istoricului 
filosofiei, care prelucrează istoria culturii antice ca întreg, şi cea 
a istoricului dogmelor şi a teologului, care analizează ereziile doar 
din punctul de vedere al învățăturii creștine, să-i semnalizeze cer- 
cetătorului istoriei culturii existența pe mai departe a forțelor și 
tendințelor care sunt importante pentru imaginea întregului Anti- 
chității și care permit cunoaşterea lucrării neîntrerupte a spiri- 
tului grec în cadrul istoriei culturii creștine până în veacurile de 
mai târziu. Iar, pe de altă parte, să-i dezvăluie teologului rădă- 
cinile propriu-zis culturalo-istorice ale fenomenelor care, tratate 
doar în cadrul creștinismului, pot să-i rămână inexplicabile din 
perspectiva motivelor şi a cauzelor lor. Dacă, uneori, tocmai 
teologului i se pare că elementul teologic, iar filologului, dimpo- 
trivă, că cel filologic, este expus prea pe larg sau prea pe scurt, 
atunci să se gândească la faptul că acest lucru a fost probabil necesar 
tocmai pentru ca teologului să i se clarifice fondul antic al erezii- 
lor creştine sau filologului să i se evidențieze continuitatea șirului 
raționamentelor antice în cadrul ereziilor creştine. Faptul că în 
legătură cu influențele tratate aici ale curentelor intelectuale 
exercitate asupra vieții culturale siriace, copte, armene, trebuie 
puse și întrebări pe care orientalistul ar putea să le dezvolte cu mult 
mai multă competență, ar putea fi scuzat de încercarea de a face 
anumite conexiuni ce pot să-i scape în mod firesc orientalistului, 
atâta vreme cât se mișcă doar în spațiul propriu de activitate. 
Lucrarea nu-și propune să aducă ceva nou nici în domeniul orien- 
talisticii, nici în cel al teologiei, ci se dorește o contribuție pe care 
filologul poate să o realizeze în aceste domenii - și vrea, pe de 
altă parte, să-i arate filologului că multe dintre problemele și 
fenomenele de care se preocupă în sens strict în domeniul istoriei 

culturii antice continuă să existe şi aici și să exercite o influență 
într-un cadru de care el, în general, nu este obișnuit să se preocupe. 

Încă un cuvânt despre „note și referințe“. Ele nu sunt concepute 
neapărat ca explicaţii care să clarifice textul expunerii și să îl facă 
inteligibil. Scopul lor este, mai degrabă, să fundamenteze și, 
adesea, chiar să completeze expunerea textului în faţa specialistului, 
iar, uneori, să explice și să comenteze și referințele date prin citare 
în legătură cu una dintre afirmaţiile făcute în text. Acest lucru 
este valabil în special pentru note precum cea de-a șasea de la 
capitolul VII, care poate fi un comentariu la o scrisoare a lui 
Grigorie de Nyssa analizată acolo, fiind pentru specialist, cu 
siguranță, un adaos dorit și care, totuși, nu este necesar pentru 
înțelegerea prezentării oferite în text. 


I. MOTIVUL GRECESC 
FUNDAMENTAL 


Principiul esențial al filosofării grecești poate fi cuprins în 
formula cu care Plotin schițează problema fundamentală a 
filosofiei: este chestiunea dezbătută adesea și de înțelepții din 
vechime, şi anume cum a fost posibil din „Unul“, dacă este așa 
cum noi spunem că este, să vină la existență multiplul, diada sau 
un alt număr și nu a rămas în sine nemișcat, ci din el a izvorât 
multiplicitatea lucrurilor (Enn. V, 1, 6)”. Din străvechi timpuri, 
chiar din vremea filosofilor ionieni ai naturii, gândirea greacă este 
preocupată să găsească un principiu unic, primordial, simplu, din 
care mai apoi — în repetare intelectuală, inteligibilă a procesului 
real al venirii la existență - poate fi dedusă multiplicitatea feno- 
menelor felurit diferențiate. Astfel, filosofii ionieni ai naturii caută 
principiul primordial, materia primordială, din a cărei conden- 
sare și subțiere să devină explicabilă diversitatea lucrurilor și a 
calităților; tot așa vechii atomiști caută particulele de ființă 


* Vezi Plotin, Enneade, III-V, Ediţie bilingvă, traducere și comentarii de 
Vasile Rus, Liliana Peculea, Marilena Vlad, Alexander Baumgarten, Gabriel 
Chindea, Elena Mihai, Editura Iri, București, 2005, p. 495 (n. tr.). 

originare și cele mai omogene, din a căror îmbinare și împărțire 
diferite să poată fi înțelese diversitatea și proprietățile lumii reale; 
aşa caută eleații ființa cea una, nediferențiată, pură, „ființarea în 
toate privințele“, care este întru totul ființă, în niciun caz neființă 
și, în consecință, ființa total finită, limitată, care este semi-ființă, 
semi-neființă și care decade la rangul de pur fenomen. Platon 
circumscrie în cele din urmă ființa primordială, principiul ori- 
cărei ființe, ființa supremă, „ideii de bine“, într-un mod care a 
devenit normativ pentru întreaga gândire de mai târziu și caută 
să explice și apariția tuturor conținuturilor și formelor intelec- 
tuale, a tuturor arhetipurilor și ideilor din „Unul suprem“, într-un 
mod care face inteligibilă împreuna-existență a ființei și a neființei 
în existența finită, în măsura în care ființa finită este înțeleasă ca 
limitare şi determinare a ființei prin neființă; iar conținuturile 
determinate, finite, și formele ființei sunt considerate subdivi- 
ziuni și diferențieri ale a-tot-fiinţei. Astfel, întregul univers de 
forme apare ca un sistem de idei care se dezvoltă intelectual din 
ființa primordială și, dinspre ființa primordială, în mod logic 
„reflexiv“, post-construit rațional, iar ființa reală a lucrurilor - 
ca imagine a ideilor în materia reductibilă (printr-o gândire neau- 
tentică) la cele mai simple raporturi matematice. Aristotel nu 
vorbeşte de fapt despre o „generare“ a lucrurilor din ființă, pentru 
el formele (care alcătuiesc aici doar logic, nu ontologic, un sis- 
tem) și materia sunt deopotrivă veşnice cu ființa supremă, cu 
„Substanța primă“, cu mișcătorul universului - totuși, această 
ființă supremă se află, ca formă pură, ca energie pură, ființă 
suficientă sie însăși, în vârful ierarhiei formelor ființei. Și asta 
chiar dacă nu ca izvor, măcar ca punct final al universului și ca 
o chintesență a ființei, din a cărei plenitudine și unitate ontologică 
exemplară sunt numite „per analogiam“ toate celelalte trepte și 
forme ale ființei ca „ființare“ și sunt sintetizate într-un concept 
comun, analog al ființei!. Stoa se întoarce iarăși la materialismul 


1 Autorul a încercat să arate în studiul: „Die Behandlung der Metaphysik 
in Jägers «Aristoteles»“, Scholastik, VII (1932), pp. 1-29, că, pentru metafizica 

filosofilor presocratici ai naturii, însă într-un mod mult spiritualist. 
Acelaşi foc primordial, din a cărui răcire treptată, consolidare și 
configurare apare lumea diferențiată a ființei (o veche idee hera- 
clită în sine și pentru sine) și care, ca principiu formator, străbate 
cosmosul, trăieşte ca „scânteie a sufletului“ în fiecare om; iar dacă 
el trebuie considerat origine și cauză a tuturor funcțiunilor 
sufleteşti și intelectuale și, din acest motiv, ca ceva intelectual, cu 
și mai multă dreptate focul primordial poate fi considerat 
într-adevăr — dacă după învățătură este şi ceva material - drept 
principiu intelectual cu care se află în armonie totală definiția 
acestui principiu ca „de sine mișcător, viu, formator, care acțio- 
nează adecvat“; există tendința de a înțelege concepția despre 
lume mai degrabă din punct de vedere monist, adică provenind 
dintr-un principiu primordial, decât ca o convingere cu adevărat 
materialistă, ceea ce stoicii lasă să se numească materie, chiar prin- 
cipiul sufletului și originea sa cosmică, focul lumii. Că ei accen- 
tuează clar scara formelor ființei și ordinea axiologică a diferitelor 
feluri de „materie“, în fine, că materialitatea propriu-zisă este 
pentru ei rezultatul unui fel de „prăbușire“ din focul primordial 
pur și din vigoarea formei amorfe, veşnic mișcătoare și vie, aceasta 
arată cel mai bine că aici este vorba în definitiv și în cazul lor de 
un singur principiu. Aceasta a facilitat sinteza dintre concepția 
despre lume a stoicilor şi cosmologia Timaios-ului platonic așa 
cum se realizează în scrierea lui Pseudo-Aristotel Tepi k6ouov 
mpeg Ahetăvâpov, în Somnium Scipionis și, mai ales, în cosmo- 
logia lui Poseidonios și a dus mai târziu la apariția neoplato- 
nismului. Niciodată nu trebuie să se treacă cu vederea faptul că 
în cazul neoplatonismului nu este vorba de o revigorare a plato- 
nismului în Antichitatea târzie, ci că Platon - și, de fapt, mai întâi 
şi mai întâi cosmologia din Timaios - este într-o oarecare măsură 


aristotelică, până la sfârșit a rămas fundamental motivul, că învățătura despre 
ființă, în general, este în același timp învățătură despre ființa supremă și pură, 
deoarece noțiunea generală de ființă poate fi întrebuințată pentru toate treptele 
ființei doar pe baza analogiei generale despre ființa supremă. 

descoperit de stoici într-o haină nouă din punct de vedere filosofic, 
fiind încorporat în sistemul stoic (în timp ce Academia renunțase 
total la tradiția platonică propriu-zisă), ceea ce în fapt a dus la spiri- 
tualizarea sistemului stoic în neoplatonism în sens total platonic, 
dar, în acelaşi timp, a şi trasat elementului platonic direcția tipică 
stoic-monistă. Faptul că efectul asimilării scânteii sufletului cu focul 
primordial fundamentează nu doar analogia „macrocosmos-mi- 
crocosmos“, ci duce din cea mai profundă rațiune a sufletului 
propriu orientat spre sine - în sens pur platonic spiritualist — și la 
experiența mistică, și la contemplarea nemijlocită a cauzei lumii, 
a acelui Unu indivizibil, a fost posibil, fireşte, abia prin umplerea 
schemei cosmologice stoice de spiritul gnoseologiei platonice; 
moștenirea stoică în cadrul neoplatonismului constă în faptul că 
aici nu se mai opune în sens dualist, ca la Platon, lumea ideilor, 
izvorâtă în mod intelectual și logic din Unul, pe de o parte, lumii 
fenomenale schimbătoare și imperfecte, realizată în „ne-ființa“ 
materiei, pe de altă parte, ci că materia și lumea materială sunt 
incluse în procesul emanaţiei cosmosului din Unul ca ultimul și 
cel mai extrem val al revărsării ființei care se scurge mai întâi din 
Unul cel incomprehensibil, inefabil și amorf în multiplicitatea 
ordonată a lumii ideilor, a vovs-ului, adică a koouos vonT6s, 
apoi în sfera vie a ceea ce are suflet și, în cele din urmă, în cea 
mai de jos, în cea a materialității. Din dualitatea dintre spiritual și 
material, în mijlocul cărora tronează sufletul, pe de o parte ca prin- 
cipiu cognitiv receptor, pe de alta ca principiu mișcător al vieții, 
a rezultat o ierarhie care cuprinde întregul cosmos, pornind de la 
Unul, cel care se află dincolo de gândire și de înțelegere, dincolo 
de orice formă și determinare, trecând prin lumea formelor și 
prin cea sufletească, coborând până în lumea materiei. Plotin încă 
este mulțumit de aceste principii, dar respinge în mod expres 


2 Fireşte, aici apare iarăși ideea din perspectivă stoică cum că între cel mai 
intim tărâm al sufletului și „Unul primordial“ există identitate în natura cea 
mai profundă, iar scopul cufundării este de a deveni una, nu doar, ca la Platon, 
înrudire ontologică care duce nemijlocit la contemplare și cunoaştere. 

„distincțiile logice inutile“ ale ființei (II, 9, 2) care sunt inserate 
între Unul și Multiplul formelor şi conținuturilor cunoașterii 
drept construcții metafizico-mitologice, pentru a face inteligibilă 
emanaţia din Unu ca proces logic. El rămâne constant împotriva 
unei distincții ontologice între „Intelectul care se odihnește“ și 
mișcarea sa, între intelectul care gândește și intelectul care știe că 
gândește. Nu este permisă acceptarea nici unei alte ființe în afară 
de Unul, Intelectul și Sufletul (Enn. II. 9, 1) - dar neoplatonicii de 
mai târziu au pășit pe drumul respins de către Plotin al construc- 
uilor ființei și, pe baza distincției dintre o „monadă participativă“ 
și o „monadă incomunicabilă“, dintre k6opuoc voegóç și KOOUOG 
vonT6G (la care Proclus mai introduce apoi un KOOHOG voegòG 
ăua Kai VonNT6G), în virtutea șirurilor logice ca: ființă - puterea 
liinţei - energia puterii, a ierarhiei ființei ca: ființă - viață - gândire 
sau a momentelor dialectice ale emanaţiei ca: odihnire în sine — 
emanaţie - revenire, au introdus un întreg șir de fiinţe spirituale 
intermediare între Unu și diversitatea lumii ideilor. Ceea ce, pe 
de o parte, a permis definirea pluralității conținuturilor ființei nu 
doar ca în cazul lui Platon ca divizare și diferențiere a a-tot-ființei 
inițial una (Plotin refuzase să explice apariția multiplicității idei- 
lor absolut din Unul), ci a lăsat să apară ca proces dialectic, compre- 
hensibil din punct de vedere filosofic. Iar pe de altă parte a dat 
posibilitatea integrării politeismului antic în această concepţie 
despre lume, elaborată în mod esenţial monist-monoteistic sau 
panteist, dar în niciun caz politeist, în măsura în care zeitățile 
tradiționale sau orientale s-au situat ca fiinţe intermediare între 
Dumnezeul suprem, neapropiatul, incomprehensibilul, inefabilul 
A-toate-stăpânitor, și lumea văzută, reală. Astfel, neoplatonismul 
lormează fundamentul filosofic care a făcut ca religia antică să fie 
capabilă de a mai trăi mult timp (căci, de fapt, concepția neoplato- 
nică despre lume este cea în care se crede și nicidecum cultele și 
zeitățile antice ca atare), el este veșmântul filosofic prin care religia 
antică se salvează pentru a putea exista pe mai departe. Transforma- 
rea neoplatonismului în religia Antichității târzii, reinterpretarea 
platonismului în spirit religios, s-a realizat prin faptul că stoicismul 

târziu a făcut din concepția despre lume a Timaios-ului, pe care 
Platon o socotea, de fapt, doar mit și „parabolă“, linia directoare 
a interpretării sale cosmologice, considerând Timaios-ul „text de 
interpretat“, adică „Sfântă Scriptură“. Construcția neoplatonică 
a multiplului din Unu, descinderea cosmosului, prin trepte şi 
entități intermediare, din divinitatea supremă, în sine neapropiată 
şi incomprehensibilă, este modul de gândire care corespunde 
principiului fundamental formulat mai sus și care, în același timp, 
satisface pe deplin nevoile filosofice şi religioase ale Antichității 
greceşti târzii. 


II. ARIANISMUL 


Apariţia arianismului trebuie înțeleasă pornind de la această 
realitate spirituală menţionată. Este de înțeles că imediat ce învă- 
țătura creștină a intrat în relație cu filosofia vremii și s-a fixat în 
cadrele pretinse de ea!, noțiunile creștine de „putere și înțelepciune 
a lui Dumnezeu“ cu privire la Fiul născut din Tatăl, la „Cuvântul“, 
la Logos şi cu privire la Duhul împărtășit de Fiul, care purcede 
din ambii”, au fost concepute în sensul de ființe intermediare între 


! Cât de mult a fost pregătită schema ariană de către filosofia timpului, și nu 
doar de neoplatonismul evoluat, mai ales cel de factură plotiniană, ci și de ceea 
ce se numește, în secolul al II-lea, la modul cu totul general „platonism“ și care 
este, de fapt, neoplatonismul care deja se naște, o dovedește scurta sinteză, 
oarecum prea schematizată, a sistemului platonic al lui Albinos; Tatăl este 
(„Dumnezeul prim“ care poate fi numit şi Binele, Frumosul și Adevărul și ale 
cărui gânduri, potrivit cap. IX, sunt ideile), deoarece el este cauză a toate şi orien- 
icază Nous-ul ceresc și sufletul lumii spre sine, conform gândurilor proprii. 
Căci el, după voința sa, a umplut totul cu sine însuși trezind sufletul lumii şi 
orientându-l spre sine însuși și este cauză a Intelectului. Acest Intelect (voùs), pus 
in ordine de Tatăl (kooun8eic), pune în ordine toată creația. Alkinoos (adică 
Albinos), Expunerea învățăturii platonice, cap. X. 

* Autorul fiind romano-catolic, concepția sa despre purcederea Duhului Sfânt 
«uprinde filioque (n. tr.). 

divinitatea supremă și lumea creată, finită. Acesta a fost cazul 
tuturor celor care, din cauza schimbării situației în raporturile de 
forțe ale religiilor și din cauza schimbării complete a politicii 
religioase a lui Constantin, au fost câștigați pentru creștinism, la 
suprafață, în planul exterior, fără a fi dispuși, în interior, să 
renunțe la tipul de gândire al filosofiei neoplatonice, la Weltan- 
schauung-ul cărturarilor de atunci’. Pur teologic, analizat din punct 
de vedere dogmatic, motivul fundamental al arianismului este 
principiul: „a existat o vreme când el nu era“, refuzul de a-l 
considera pe Fiul lui Dumnezeu co-etern și consubstanțial cu 
Tatăl, întrucât, altminteri, s-ar ajunge la învățătura despre doi 
dumnezei, reprezentarea Logosului ca instrument al creației. Dar 
chestiunea propriu-zis fundamentală a acestei erezii este, totuși, 
nostalgia elină după alcătuirea logică și derivarea filosofică ale 
lumii finite din absolut?. Fireşte, asta nu reiese clar din polemica 
lui Atanasie, a primului mare critic al arianismului originar, 
deoarece el, la rândul lui, combate această învățătură înainte de 
toate din punct de vedere teologic-soteriologic, mai ales, spre 
exemplu, prin concepția că întruparea unei creaturi, fie ea și cea 
mai înaltă, nu poate să ne mântuiască, și că unirea sacramentală 
cu o astfel de creatură nu ne aduce mai aproape de Dumnezeu, nu 


ne „îndumnezeiește“. Dar şi Atanasie vorbeşte despre alcătuirea 
graduală a fiinţei din Dumnezeu (M.P.G. 26, 226 A), despre 


2 Cum apoi, în generaţia următoare, faptul de a lua partea arianismului 
devine o chestiune a semidocților puși pe dispute, descrie într-un mod amuzant 
Grigorie de Nyssa: oamenii, care, neglijându-și meșteșugul lor, au timp să stea 
gură-Ccască și să aștepte să audă ce este nou sau ce se vorbește, devin deodată ei 
înșiși teologi și încep brusc să discute cu mare seriozitate despre ceea ce este de 
neînțeles. Vânzători de haine, schimbători de bani, băcani, [toţi] devin filosofi. 
Dacă îi ceri restul, atunci el începe să filosofeze despre yevvnroc și ăyEvvnTos 
[născut şi nenăscut - n. tr.], dacă te interesezi de prețul pâinii, îţi răspunde 
distras: Tatăl este mai mare, Fiul îi este subordonat, iar de întrebi dacă baia îți 
este pregătită, atunci el hotărăște că Fiul s-a născut din nimic, adică nu din Tatăl 
(M.P.G. 46, 557B). 

> Vezi p. 51-52. 

diviziuni, afluxuri şi influxuri, care, astfel, sunt introduse în 
noțiunea de Dumnezeu (M.P.G. 26, 56 B) și despre „stoica“ 
îngustare și desfășurare a ființei lui Dumnezeu (M.P.G. 26, 484 C}. 


+1 Doar pentru filolog, care, în general, se preocupă puțin de continuitatea 
aspirațiilor filosofiei grecești în cadrul arianismului, trebuie să dăm câteva citate 
care arată că teologiei, în general, îi este clară această legătură intelectuală, numai 
că această cercetare este arareori făcută în mod suficient pentru cunoașterea 
marilor linii neîntrerupte ale istoriei generale a gândirii și întrebuințată la 
judecarea rolului istoric, adică al celui contemporan al arianismului. Dictionnaire 
de la Théologie Cath. (vol. I, col. 1791, articolul: „Arianisme“ de le Bachelet) 
spune: „Ainsi l'hérésie arienne est un syncretisme ou se rencontrent, revêtus 
de la dialectique aristotelicienne, des éléments de provenance diverse... Mais... 
les origines de Jarianisme sont avant tous philosophiques“ [„așadar, erezia ariană 
este un sincretism, în care, înveșmântate în dialectica aristotelică, se întâlnesc 
elemente de provenienţă diversă... dar... originile arianismului sunt, înainte 
de toate, filosofice“ - n. tr.]. Harnack, Dogmengeschichte II! (1887) p. 218: 
„Arianismul este o nouă învățătură în Biserică... el este într-o măsură importantă 
cu adevărat elenism“; p. 220: „arienii au facilitat tranziția maselor de oameni 
educați și mai puțin educați, pe care politica lui Constantin i-a adus în Biserică“. 
Despre prima fază a arianismului și despre relaţiile sale cu filosofia grecească 
probabil că s-ar putea spune mai mult, dacă am avea o mai bună cunoaștere a 
negocierilor de la Sinodul de la Niceea. S-ar merge prea departe dacă am aduce din 
nou vorba despre credibilitatea acelei Syntagma Gelasianum. Literatura cu privire 
la această chestiune, ca și cea cu privire la chestiunea izvoarelor care vorbesc 
despre Nicaeum, se găsește la Bardy („La crise arienne“, în: Histoire de l’église 
depuis les origines jusqu’à nos jours, ed. Fliche et Martin III, Paris, 1939, pp. 69-71). 
În orice caz, opinia lui Bardy cu privire la chestiunea care pe noi ne-ar interesa 
cel mai mult aici (intervenția filosofilor păgâni în tratativele sinodului în apă- 
rarea învățăturii ariene) ni se pare total justificată: „Inutile d'insister sur la fable 
transmise par Gelase de Cyzique d'une discussion entre des philosophes paiens 
et les Peres de Nicée“ [„este inutil să insistăm asupra fabulei transmise de Ghe- 
lasie de Cizic despre o discuție între filosofii păgâni și părinții Sinodului de la 
Niceea“ - n. tr.]. (vezi: Jugie, „La dispute des philosophes païens avec les Peres 
de Nicée“, în Echos d'Orient, 28 (1925), 403-410) — deşi ideea însăși nu este chiar 
atât de imposibilă cum ni s-ar putea părea, deoarece, spre exemplu, în anul 368, 
Sf. Ambrozie a fost chemat la o discuţie religioasă cu arianul Auxențiu și a 
primit sarcina de a numi el însuși și arbitri; Auxenţiu și-i alesese deja pe ai săi, 
care, de fapt, erau cinci păgâni, cărora el le prezentase învățătura sa deja înainte 


22 ENDRE V. IVÁNKA 


Dar criticii de mai târziu ai arianismului, capadocienii, care îl 
combat mai ales pe fundament filosofic, sunt întru totul convinși 
de această înrudire structurală între arianism și „elenism“. Căci și 
aceia (elinii) - afirmă Grigorie de Nyssa - cred că spun, după 
părerea lor, ceva mai convingător decât învățătura noastră și 
mulți dintre ei postulează un Dumnezeu suprem care este 
superior altora și are la dispoziția sa, într-o anumită ordine și 
succesiune, puteri subordonate, care sunt plasate unele față de 
altele după criteriul de la cel mai mare la cel mai mic și toate, în 
aceeași măsură, sunt subordonate celui suprem (M.P.G. 45, 881A). 
Arienii nu fac niciun secret din faptul că ei se știu în posesia unei 
înțelegeri mai profunde a lumii, a unei cercetări mai filosofice a 
tainelor ființei. Chiar dacă EKKĂNOLOTIOI, reprezentanții concep- 
ției tradiționale, generale a Bisericii (deja întrebuințarea numelui 
reprezintă recunoașterea noutății învățăturii ariene [și] a tradiţiei 
învățăturii catolice, adică generale), propovăduiesc incomprehen- 
sibilitatea ființei dumnezeiești și a nașterii Fiului, aceasta se întâm- 
plă doar datorită faptului că ei nu sunt în stare să priceapă lucruri 
atât de înalte (ei nu merită nici măcar numele de creștini, sunt de 
părere arienii), (M.P.G. 45, 877 D); în timp ce lor, arienilor, nu 


de polemică. Aceștia nu vor fi fost însă filosofi, ci funcționari ai curții imperiale. 
Ambr. Ep. I, 21 MP.L. 16, 1045 A - 1058 A. Relaţia dintre modul de gândire 
arian și încercarea primei sistematizări a învățăturii creștine de către Origen 
(despre care se va mai vorbi în continuare), determinată tot de motive filosofice, 
este foarte bine caracterizată de E. Schwartz (Kaiser Konstantin und die christliche 
Kirche:, 114): „un origenism privat de spiritualismul mistic prin simplificare 
raționalistă“ (este vorba aici de învățătura lui Lucian de Antiohia, profesorul lui 
Arie). Despre problema tensiunii dintre credința generală a Bisericii și credința 
„filosofică“ a teologilor speculativi din veacul al III-lea - o tensiune care s-a 
extins apoi și în cercurile intelectuale câștigate de Constantin pentru Biserică - 
vezi: Lebreton, „Le désaccord de la foi et de la théologie savante dans Péglise 
chrétienne du III. siècle“, în Revue d'histoire ecclésiastique, 20 (1924), 5-37. 
Mândria filosofică a arienilor de anvergura unui Eunomius (despre care va fi vorba 
în continuare) reprezintă influența directă a acestei tensiuni care se constată odată 
cu pătrunderea elementelor filosofice în gândirea teologică. 

le este ascunsă natura lucrurilor (M.P.G. 45, 828 A). Ei sunt în 
stare chiar să sară peste Logos și să pună în față ființa neîmpărțită 
a lui Dumnezeu (M.P.G. 45, 833 A), în timp ce ExkAÂnowoTuoi 
acceptă măsura, simplitatea propovăduirii străvechi a credinţei. 
Ei știu că „nenăscut“, atributul esenţial al Tatălui, este în același 
timp definiția ființei dumnezeieşti (M.P.G. 45, 917B), iar această 
știință este în opinia lor esenţialul pentru creștinism (M.P.G. 45, 
881 A). Din această substanță definibilă univoc apare ca unealtă 
O „energie corespunzătoare“ (M.P.G. 45, 325 C), care, la rândul ei, 
posedă o altă energie de rang inferior ca produs, la care energiile 
sunt determinate și delimitate după felul generării, iar generările 
sunt corespunzătoare energiilor celui care generează (M.P.G. 45, 
324D). Astfel încât rezultă o scară ierarhică, pornind de la cea 
mai mare ființă în Jos, „deoarece, iată, energiile atribuite ființelor 
trebuie să fie întotdeauna mai mici sau mai mari, iar unele să stea 
pe primul loc și altele pe locul al doilea“ (M.P.G. 45, 325A), în 
care Fiul, „chip şi pecete a puterii lucrătoare a Atotputernicului“ 
(M.P.G. 45, 540) şi Duhul Sfânt, „prima și cea mai nobilă lucrare 
a Primului-născut“, de aceea numit și „creatură a creaturii“, se po- 
trivesc logic ca fiinţe intermediare între Dumnezeu și Lume și ca 
organe ale nașterii lumii din Dumnezeu. Firește, această dezvoltare 
totală a cunoscut-o arianismul abia cu Eunomius, care și-a construit 
sistemul cu mijloacele logicii aristotelice şi prin întrebuințarea 
noțiunilor aristotelice, ceea ce-i face pe criticii săi să vorbească 
despre o „subtilitate aristotelică malițioasă“ (M.P.G. 45, 265B)f. 


5 Ca analogie poate fi prezentat aici principiul lui Plotin: „Toate ființele, 
cât timp există, nasc [in mod necesar în jur] din substanța lor o realitate legată 
«de ele» [ce tinde în afară] «şi care rezultă» din puterea prezentă «în ele», un fel de 
imagine a modelelor din care provine“ (Enn, V. 1, 6) [varianta românească preluată 
din traducerea lui Gabriel Chindea, Plotin, Enneade II-V, Ed. Iri, Bucureşti, 2005, 
p. 495. Tot ceea ce apare între paranteze pătrate nu există în citatul german dat 
de Ivánka - n. tr.]. 

é Această construcție logică a diversității și a multitudinii principiilor intelec- 
tuale, „energetice“, generate de simplitatea energiilor pure ale Substanței Prime 

În general, ele cu greu pot aminti de Aristotel, deoarece față de în- 
cercarea ariană de a întrebuința calitatea de nenăscut ca definiție 
în sens aristotelic - adică definire logică a ființei (ceea ce face posi- 
bilă excluderea Fiului din conceptul de dumnezeire) - intră în 
contradicție cu întreaga concepție platonic-neoplatonică de incom- 
prehensibilitate și inefabilitate a lui Dumnezeu. Și, în acest sens, 
îi atrag arianismului o gravă acuzație, şi anume că vrea să defi- 
nească fiinţa, care depășește orice înțelegere, potrivit naturii ei 
(M.P.G. 45, 828C). Dar chiar forma în care era expusă învățătura 
lui Arie a venit mult în întâmpinarea exigenței greceşti de 
dezvoltare rațională a multiplului din Unu, de alcătuire filosofică 
a lumii din divinitate. Cea mai bună dovadă în acest sens este 
răsunetul pe care ea l-a avut în general la nou-convertiţii de pe 
atunci, care doreau să aducă cu sine în creștinism pretenţiile și 
exigenţele intelectuale ale înțelegerii grecești a lumii, și la creştinii 
oarecum lumești, care doreau să dea credinței lor creștine gloria 
viziunii profund filosofice. Constantin cel Mare, care și-a împro- 
priat în 325 în mod logic hotărârile sinodului niceean (firește, 
el nu a înțeles prea bine atunci gravitatea disputei și punctul 
propriu-zis de vedere, lucru care reiese clar din afirmațiile sale), 
a început, spre sfârșitul vieții, să tindă din ce în ce mai mult spre 
arianism, deoarece a recunoscut că, în forma ariană, creștinismul 


şi a Mișcătorului Suprem nu este chiar aristotelică; aristotelice sunt doar 
concepția despre posibilitatea de a defini Substanța Supremă și moștenirea 
noțiunii de substanță-energie, așadar mijloacele logice cu care acest construct 
lucrează și care, după spirit, este mai degrabă neoplatonic; cât de mult, în fapt, 
s-a impus acest motiv neoplatonic în tradiția aristotelică a perioadei târzii reiese 
din faptul că aristotelismul siriac și arab al Evului Mediu, spre exemplu Aviceea 
în Metafizica sa, procedează exact la fel, așa cum filosofia arabă, în general, 
merge mai departe tot pe aceeași cărare neoplatonică. [Am tradus în limba 
română termenul „syrisch“ cu „siriac“, deoarece nu este vorba de vreo filosofie 
siriană, de expresie arabo-musulmană, așa cum ar putea crede cititorul mai puţin 
avizat, ci de acei cărturari creștini, nestorieni sau monofiziți, care, printr-un 
efort material, susținut chiar de mulți dintre califi, au tradus în limbile siriacă 
și arabă operele filosofilor greci - n. tr.]. 

se potrivea mult mai mult modului de gândire contemporan și 
concepției despre lume a intelectualilor păgâni decât învățătura 
tradițională, care învinsese la Niceea și care era general recunoscută 
în Biserică. Sub Constantius II și succesorii săi până la Teodosie s-a 
conturat dorința de a impune o unire având ca bază arianismul 
moderat, fapt ce a dus la un pericol real pentru Biserică și la o pri- 
gonire a adepților învățăturii tradiționale. Un lucru este evident 
aici: cum se face că arianismul nu a găsit terenul potrivit tocmai 
în Alexandria creştină și s-a ciocnit acolo de cel mai categoric 
adversar al său? Căci, chiar dacă erezia a izbucnit în Egipt, asta s-a 
întâmplat, totuși, pentru că Arie, elevul lui Lucian din Antiohia, 
din a cărui școală au ieșit cei mai mulți reprezentanți ai arianismului, 
vine în Alexandria ca străin și găsește acolo o opoziție categorică, 
în timp ce în spațiul antiohian-palestinian — așa cum îl arată exem- 
plul lui Eusebiu de Cezareea - gândirea ariană și-a putut urma 
cursul în mod firesc și nestingherit. Ar fi, totuși, mai nimerit să 
se creadă că modul de gândire arian trebuie să fi fost în mod special 
înrudit cu neoplatonismul alexandrin, care, odată cu Clement 
din Alexandria, începuse să influențeze deja școala catehetică 
alexandrină și, de aceea, să fi găsit în Alexandria creştină un teren 
deosebit de primitor. 


III. ORIGENISMUL 


Adevărul este că Alexandria a avut arianismul său deja cu mult 
timp înainte — un arianism „avant la lettre“ - și, tocmai datorită 
faptului că biruise în interior această criză, era imunizată într-o 
oarecare măsură față de o influenţă ariană externă. Căci orige- 
nismul este înrudit esențialmente cu arianismul, dar el este poate 
chiar mai pronunțat elenic, pentru că nu introduce doar învățătura 
despre Treime în schema fiinţelor intermediare, mediatoare între 
Dumnezeu și lume (atât de mult încât expresia Dumnezeul al doilea 
pornește cu Fiul lui Dumnezeu)’, și face din Logos în mod expres 
suma creației, „lumea ideilor“ în sens plotinian. Apoi, introduce 
întreaga creaţie în procesul „emanației din Dumnezeu“, al căderii 
din unitatea originară existentă în Dumnezeu a tuturor ființelor 
spirituale și al întoarcerii la această unitate, al reprimirii acestor 
spirite în unitatea originară a lui Dumnezeu. În faptul că Origen a 
făcut din istoria creștină a mântuirii un „KUKĂOG* (cerc) veșnic 
repetitiv, un veșnic ritm cosmic, se observă, pe bună dreptate, cea 
mai mare îndepărtare a sistemului lui Origen de tradiţia creștină și 
cea mai mare apropiere de modul de gândire plotinian-neoplatonic. 


! La fel ca la Arie, aceasta înseamnă și nenăscut, de aceea diferit după ființă. 
De orat. XV, 1. 

De aceea, principiul arian „tv Ore oùk fv“ (a existat un timp când 
el nu era) nu poate fi valabil pentru Logosul lui Origen, deoarece 
lumea, al cărei model existențial și izvor primordial este Logosul 
ca prototip al ideilor, trebuie să fie, conform lui Origen, veşnică. 
Într-un anumit sens, acesta învăluie subordinaţianismul existent în 
această concepție care, de fapt, atribuie Logosului veșnicie, dar 
aceeași veșnicie, numai, care îi revine și lumii şi doar pentru că el 
este principiul existenţei ei, al multiplicității izvorâre din Dum- 
nezeu, așadar, numai din acest motiv îl orientează explicit pe Fiul 
înspre lumea creaturilor. Cu alte cuvinte: Fiul este veșnic doar 
datorită faptului că și evoluţia lumii - emanarea și întoarcerea 
pleromei lumii spiritelor din și la Dumnezeu - este veșnică și 
tocmai în această ieșire și întoarcere există un moment de liniște în 
Dumnezeu care este o evitare a Logosului, o suspendare a medierii 
sale, un nemijlocit a fi una cu Dumnezeu dincolo de Logos?. Prin 
aceasta, Fiul este așezat pe același plan cu creaturile, iar întreaga 
Trinitate este redusă doar la o structură „economică“ a emanației 
potențelor divine din Dumnezeu, orientată spre cursul lumii și 
spre istoria mântuirii și diferită de ființa veșnică a lui Dumnezeu, 
de al său g-fi-în-sine. Reacția împotriva subordinațianismului lui 
Origen a început să apară deja din timpul vieții lui, iar urmașii săi 
la conducerea școlii au întâlnit adesea o opoziție categorică atunci 
când continuau să meargă în această privinţă pe linia sa. Dionisie 
din Alexandria a trebuit să accepte intervenția papei Dionisie, 
care îl atenționa că era imprudent în formulările învățăturii 
creştine. Vasile cel Mare, firește, știe să scuze cu bunăvoință asta, 


2 Vezi: Lieske, Die Theologie der Logosmystik bei Origenes, Münster, 1938, p. 
47, n. 41 şi pp. 176-180. Cităm în mod intenționat această lucrare, deoarece ea, 
acolo unde este posibil, pledează pentru susținerea raționamentelor origeniste 
din punctul de vedere tradițional al Bisericii și îl sprijină pe Origen teologul în 
fața lui Origen filosoful - cf. p. 217 a cărții. 

3 M.P.G. 32, 268C. „Pe cât știm, el a dat prima ocazie mult disputatei, 
actualei erezii a Anomeilor. Nu era însă vinovat, după câte îmi pare mie, de rea 
intenție, ci de intenția de a fi atacat pe cât de energic posibil sabelianismul“. 

ceea ce în cazul său, în calitate de coredactor al Filocaliei, elev al 
neoplatonicilor, nu este de mirare. Dar faprul că Alexandria, 
adică școala lui Origen, este cumva în aceeași măsură vinovată 
de apariţia arianismului se poate înţelege și din prima enciclică 
(cap. 9) a lui Alexandru de Alexandria care, în mod evident, 
accentuează ideea că erezia ariană a odrăslit din erorile lui Pavel 
de Samosata şi ale lui Lucian din Antiohia, vrând, așadar, să 
atribuie vina pentru erezie (pe baza relației ucenic-discipol dintre 
Arie și Lucian) mediului antiohian-siriac. Totul, pentru ca în acest 
fel să facă să se uite că, la urma urmei, Origen ar putea fi numit 
inițiatorul și primul vinovat; în orice caz, mult mai târziu, pe baza 
informaţiei provenite de la Ieronim (Ep. 51, 3), și Epifanie l-a 
numit pe Origen „părintele lui Arie“. Bineînţeles, Origen nu este 
singur vinovat de acest fapt, căci modul de gândire subordina- 
țianist-arian trebuia să apară, de vreme ce creștinismul se incuba 
în concepția elenică despre lume a Antichității târzii, astfel încât 
învățăturile creștine de credință se supuneau pretențiilor și ten- 
dințelor principale ale acestui mod de a vedea lumea și ale acestui 
fel de a gândi. Că apoi arianismul - în interiorul Bisericii impe- 
riale - a fost biruit prin rezistența opusă de cercurile bisericești 
tradiționale, în timp ce a supraviețuit la popoarele germanice 
care, ca să spunem așa, l-au acceptat din loialitate față de crezul 
imperiului într-o perioadă când el era mărturisirea de credință 
oficială a Imperiului Roman și a împărațilort sau la popoarele 


+ Giesecke (Die Ostgermanen und der Arianismus, Leipzig, 1939, p. 84) remarcă 
în mod corect: „creștinismul (este vorba de opoziţia arienilor și a păgânilor între 
vizigoți, așadar este vizat creștinismul în forma sa ariană) a dobândit victoria, 
deoarece realitatea politică i-a obligat pe goți să accepte religia împăratului“. Firește, 
el adaugă: „și deoarece primise prin Ulfila o formă potrivită structurii intelectuale 
a germanilor — o afirmație în a cărei corectitudine cu greu se poate crede, dacă se 
ia în considerare constatarea proprie a lui Giesecke, că forma dogmatică a lui Ulfila 
corespunde întru totul concepției cercului lui Eusebiu, atât de mult încât trebuie 
gândită o legătură strânsă între Ulfila și Eusebiu de Nicomedia“ (Giesecke 27). 
Giesecke mai afirmă (76) că arianismul datora puterea de atracţie în special 
susținerii venite din partea statului, iar prin retragerea acestui sprijin trebuia să 

care au primit creştinismul prin intermediul altor popoare ger- 
manice;, în așa fel încât în cele din urmă opoziția arian-catolic 
corespundea opoziției german-roman, totul este o anomalie a 
istoriei gândirii care își găsește explicaţia în circumstanțele istorice 
exterioare. Dar că cei mai de succes combatanți și, în cele din urmă, 
biruitorii arianismului, părinții capadocieni, au putut sta din punct 
de vedere filosofic în teritoriul aceluiași neoplatonism alexandrin, 
moderat creștin, care, ca o consecință internă a sistemului său, 


se prăbușească, în timp ce Biserica ortodoxă, în spatele căreia se afla credința 
maselor populare, și nu doar speculația teologilor interesați de filosofie şi intenția 
politico-bisericească a cârmuitorilor indiferenți la chestiunile religioase, a ieșit 
întărită din această luptă. Și Grigorie de Nyssa vorbește despre „puterile statului 
prin care dogma adversă este susținută“ (M.P.G. 46, 1017C). 

5 Jordanes, Getica, 133 (vorbind despre vizigoți): „De cetero tam Ostrogothis 
quam Gepidis parentibus suis pro affectionis gratia evangelizantes huius 
perfidiae (adică a arianismului) culturam edocentes, omnem ubique linguae huius 
nationem ad culturam huius sectae invitaverunt“ [De altfel, propovăduind 
Evanghelia cu multă dăruire atât ostrogoților, cât și gepizilor, rude ale acestora, 
i-au învățat pe aceștia nu numai limba acestui neam, dar și dogmele acestei secte; 
trad. rom. de David Popescu, Iordanes, Despre originea și faptele geților, Fundaţia 
Gândirea, București, 2001, p. 52; n. tr.]. Mai înainte Iordanes descrie convertirea 
vizigoților total în sensul celor spuse în nota explicativă anterioară: „Vesegothae... 
legatos in Romania direxerunt ad Valentem imperatorem... ut partem Thraciae 
sive Moesiae si illis traderet ad colendum, eius se legibus eiusque vivere imperiis 
subderentur, et ut fides uberior illis haberetur, promittunt se, si doctores linguae 
suae donaverit, fieri Christianos... et quia tunc Valens imperator Arrianorum 
perfidia saucius nostrarum partium omnes ecclesias obturasset, suae parti fautores 
ad illos diriget praedicatores, qui venientes rudibus et ignaris ilico perfidiae suae 
virus infundunt“ [Vizigoții... au trimis soli în Romania la împăratul Valens... 
ca să le dea lor o parte din Tracia sau din Moesia pentru a locui, iar ei să se 
supună legilor și autorității lui. Și, pentru a inspira mai multă încredere, au 
promis că dacă li se vor trimite învățători pentru limbă și religie, ei se vor face 
creştini... Și fiindcă atunci impăratul Valens, răpit de perfidia arienilor, închisese 
toate bisericile din părțile noastre, a trimis la ei predicatori din partea sa care au 
turnat veninul perfidiei în sufletul celor care veniseră neștiutori și fără pregătirea 
necesară; trad. David Popescu, op. cit., pp. 51-52; n. tr.]. 

dusese la subordinațianism și la arianism, că ei, împotriva lui 
Arie, au atacat cu același Plotin, din care ar putea rezulta, de 
asemenea, o metafizică emanaţionistă, că, iată, ei erau într-o mare 
măsură elevii aceluiași Origen (relația tradițională, dincolo de 
pura dependenţă literară, este asigurată chiar în mod real prin 
persoana lui Grigorie Taumaturgul), pe care Epifanie a putut să-l 
numească părintele lui Arie, toate acestea sunt probleme proprii 
istoriei gândirii, care pot fi elucidate într-o oarecare măsură doar 
printr-o cercetare (urmând a fi realizată în capitolul următor) 
a mediului în care școala capadociană a apărut. 


IV. CAPADOCIENII — MEDIUL 


În lucrarea sa Die Mission und Ausbreitung des Christentums in 
den ersten drei Jahrhunderten (1, 197), Harnack afirmă: „Pentru 
secolul al IV-lea se poate vorbi despre o teologie specific orige- 
nist-capadociană care a fost de extremă importanță pentru întreaga 
Biserică“ și, adaugă, „s-ar putea scrie un tratat cu titlul: Despre 
importanța centrală a Capadociei pentru istoria Bisericii vechi“. 
Chiar dacă trebuie să se obiecteze impotriva epitetului „origenist“ 
| deoarece meritul principal al acestei școli este tocmai combaterea 
si înfrângerea subordinațianismului și a arianismului generat de el; 
chiar și cealaltă eroare origenistă, anume cea despre ciclul nesfârșit 
de ființe spirituale aflate în cădere din Dumnezeu, în întoarcere la 
unitatea în Dumnezeu, „KÓQOG“ (saturație) şi iarăşi în cădere, a fost 
înfrântă cu adevărat din punct de vedere speculativ de această școală, 
aşa cum au arătat în special cercetările lui H.U. v. Balthasar cu pri- 
vire la Grigorie de Nyssa], este, totuși, corect să amintim Că această 
școală s-a străduit să păstreze din gândirea origenistă tot ceea ce era 
valoros și, din punct de vedere creștin, acceptabil (Philocalia Ori- 
venis, produs al acestei școli, este o dovadă vie în acest sens). Se ştie 
vă școala a avut o foarte mare importanță pentru epoca sa și pentru 


* Misiunea și răspândirea creștinismului în primele trei veacuri (n. tr.). 

veacurile următoare. Măsura aceastei importanțe este dată în primul 
rând de nume precum: Grigorie Taumaturgul, Firmilian, Vasile cel 
Mare, Grigorie de Nazianz și Grigorie de Nyssa. Iar, ca să înțelegem 
cât de mult a determinat ea viitoarea orientare spirituală a gândirii 
teologice ortodoxe, este suficient să amintim că formulările lor au 
fost acelea care au trasat calea dezvoltării dogmatice de mai târziu 
spre o fixare clară a învățăturii de credință catolică” între extremele 
nestorianismului și ale monofizitismului; celebra scrisoare 101 a 
Sf. Grigorie de Nazianz către Cledonius a fost recunoscută atât de 
Sinodul de la Efes, cât și de cel de la Calcedon ca linie directoare 
pentru formularea noțională a credinței Bisericii. Din punctul de 
vedere al istoriei culturii, meritul ei principal constă în faptul că s-a 
străduit să împlinească misiunea de a fi ocrotitoare a ortodoxiei și a 
învățăturii tradiționale a Bisericii pornind de la baza filosofiei con- 
temporane, neoplatonice și astfel, tocmai prin combaterea arianis- 
mului şi a tendinţelor subordinațianiste existente în această filosofie, 
a indicat gândirii ortodoxe viitoare drumul spre o teologie funda- 
mentată filosofic și a rămas normativă pentru modul în care, în 
Răsărit, a fost realizată sinteza dintre filosofia antică şi credința 
creștină!, Nu se poate urmări aici în amănunt modul cum ea ştie să 
pună în slujba combaterii învățăturii ariene conceptul platonic de 
infinitate şi învățătura neoplatonică despre incomprehensibilitatea 
lui Unu, conform căreia substanţa supremă, Dumnezeu, este defi- 
nită prin noțiunea de nenăscut, iar celelalte potențe divine sunt 


* Autorul foloseşte terminologia specifică primului mileniu creștin. 
Termenii ortodox și catolic nu au conotația confesională de astăzi. În cazul de 
față, învățătura de credinţă catolică este învățătura de credință universală a 
Bisericii, învățătură care este ortodoxă (n. tr.). 

1 Că școala arată deschidere și receptivitate față de valorile culturii şi ale 
educației și în domeniul literar-cultural și nu doar în cel filosofic și tinde spre o 
sinteză a lor cu creștinismul, avem cel mai bun exemplu în scrierea lui Vasile cel 
Mare despre studiul autorilor antici care, în ținuta lor, contrastează esențial cu 
atitudinea multora dintre Părinţii contemporani ai Bisericii, care, în privința 
educației, stau de fapt tocmai sub influența antică, dar care nu ar dori, principial, 
ca lucrurile să stea astfel, așa cum este, de exemplu, Sf. Ieronim. 

derivabile logic din această substanță supremă ca moduri ale lucrării 
şi lucrări ale ființei dumnezeiești - cum, apoi, prin accentuarea 
infinității și inaccesibilității lui Dumnezeu, diferențele graduale ale 
ființei, treptele și diferențele valorice decad față de divin la nivelul 
de insignifianță, deoarece ființele eterne, în ciuda oricăror diferențe 
graduale și a oricăror distanțe dintre ele, se află, totuși, în raport cu 
infinitul la fel de îndepărtate? — și cum, din acest motiv, la o astfel de 
întrebuințare a noțiunii neoplatonice de „Unu“, orice încercare 
de alcătuire a lumii din Dumnezeu, de urmărire logică a emanaţiei 
multiplului din Unu, se prăbușește fără rezultat în sine însăși’. În 
cazul capadocienilor, măreția, importanța din perspectiva istoriei 
ideilor, constă în faptul că au știut să administreze în așa fel moşte- 
nirea conceptului neoplatonic-plotinian de Dumnezeu și să îl între- 
buinţeze în slujba formulării învățăturii de credință creștine, încât 
învățătura creștină despre raportul dintre Creator și creatură, dintre 
Dumnezeu și lume, a rămas neatinsă și nealterată. Învățătură care, 
până atunci, fusese grav ameninţată prin orice încercare de filosofare 
creştină de aspirația elină după o derivare a multiplului din Unu, 
după înțelegerea și post-construirea logică a emanației lumii din 
cauza divină primordială, — că în locul unei descinderi graduale 
din divinitatea supremă, trecând prin potențe divine inferioare, spre 
lumea creată ca spre ultima emanaţie de ordin inferior și exterioară 
lui Dumnezeu, a apărut o participare, mai mare sau mai mică, mai 
puternică sau mai scăzută în intensitate, la dumnezeirea veșnică care 
se află la fel de sus și la fel de mult îndepărtată de toate formele finite 
și limitate ale participării. Căci capadocienii au știut să fructifice 
pentru metafizica creștină — dezlegând-o de legătura de un sistem al 
emanaţiilor graduale din ființa infinită și legând-o de concepția 
creştină a raportului dintre creator și creatură — nu doar conceptul 


? Vezi p. 51-52. 

' Cum a fost reconfigurată pentru epoca ulterioară în școala capadociană și 
„noseologia neoplatonică într-un mod fundamental și într-unul categoric, a încercat 
«4 arate autorul de față în studiul său „Vom Platonismus zur Theorie der Mystik 
(zur Erkenntnislehre Gregors von Nyssa)“, în: Scholastik, 11 (1936), 163-185. 

neoplatonic-plotinian de Dumnezeu, ci şi noțiunea platonică de 
participare, Învățătura conform căreia orice ființă finită este doar 
o formă restrânsă și limitată a participării la ființa deplină, infinită 
şi nelimitată. Pentru a aprecia acest merit imens în elaborarea 
primei filosofii cu adevărat creştine (fără de care, probabil, sinteza 
dintre filosofia antică și învățătura creștină nu s-ar fi înfăptuit deloc, 
intrucât, fără eficiența acestei şcoli, ținând cont că tendinţele 
subordinațianiste care existau în modul de filosofare elin apăruseră 
deja în mod evident în origenism și arianism, s-ar fi ajuns, poate, 
la obișnuința de a se considera că între filosofia orientată spre neo- 
platonism și învățătura bisericească există o opoziţie de nedepășit) 
şi pentru a încadra școala capadociană în evoluția istoriei ideilor, se 
impune o singură întrebare: de unde a luat această şcoală incompa- 
rabila naturalețe şi libertate de gândire pentru a întrebuința moşte- 
nirea neoplatonică atât de suveran şi a o face într-un mod excelent 
temelia filosofării creștine fără ca, totuși, să fie furată cu totul de 
tendințele grecești existente din ea și să fie atrasă pe calea străvechii 
„alcătuiri grecești a lumii“? Faţă de moștenirea elină și față de 
această direcție ideatică tipic grecească, ea trebuie să fi avut, se pare, 
o atitudine specială de o mai mare distanțare, de o mai mare 
libertate, care se explică doar având în vedere mediul deosebit în care 
școala a apărut. Cercetării acestui mediu îi revine, așadar, în cazul 
de față, nu doar importanța detaliului istorico-literar. Ea este, de 
asemenea, indispensabilă pentru înțelegerea istoriei gândirii. 

Dispunem de o descriere a mediului capadocian din perioada 
creştină, pe care Harnack o întrebuințează pentru a caracteriza 
relațiile existente în Capadocia cu puţin timp înainte de apariția 
şcolii capadociene (o generaţie mai înainte de Grigorie 'Tauma- 
turgul). Este descrierea țării făcută de Tertulian în lucrarea sa 
Adversus Marcionem. Harnack remarcă, de fapt (op. cit. II, 207): 
„Din motive polemice, el îşi permite să dea o descriere desfigurată 
a îndepărtatului Pont caucazian“, dar lui Harnack i-a scăpat că, aici, 
Tertulian îl citează aproape cuvânt cu cuvânt pe Herodot, așa cum 
reiese din compararea textelor. 

Tertulian 

adv. Marcionem I, 1 

Pontus, qui dicitur Euxi- 
nus, natura negatur, nomine 
illuditur, ceterum hospitalem 
Pontum nec de situ aestimes; 
ita ab humanioribus fretis 
nostris quase quodam barba- 
riae suae pudore secessit. 
Gentes ferocissemae inhabi- 
tant, si tamen habitatur in 
plaustro. Sedes incerta, vita 
cruda, libido promiscua et 
plurimum nuda, etiam cum 
abscondut, suspensis de iugo 
pharetris [indicibus], ne te- 
mere quis intercedat; ita nec 
armis suis erubescunt. Paren- 
tum cadavera cum pecudibus 
caesa convivio convorant. 
Qui non ita decesserint, ut 
escatiles fuierint, maledicta 
mors est. 


Nec feminae sexu miti- 
gantur secundum pudorem; 
ubera excludunt, pensum 
securibus faciunt [...]. Dies 
numquam patens, sol num- 
quam libens, unus aer nebula, 
totus annus hibernum, omne 
quod flav[er]it aquilo est. 
Liquores ignibus redeunt, am- 
nes glacie negantur, montes 


Herodot 

IV. 121. Carele, în care 
femeile și copii lor trăiesc. 

IV. 126. Fiecare se căsă- 
torește cu o femeie, dar toți 
le stăpânesc împreună. Ceea 
ce grecii afirmă, de fapt, de- 
spre sciți, fac în realitate 
masageţii. Dacă unul dintre 
masageţi doreşte o femeie, 
merge şi locuiește cu ea. O 
limită clară de vârstă nu au. 
Dacă, însă, unul a îmbătrâ- 
nit foarte mult, vin toate 
rudele la un loc şi îl sacrifică, 
iar împreună cu el și alte 
animale de sacrificiu, fierb 
carnea şi o mănâncă. Aceasta 
li se pare a fi cea mai feri- 
cită moarte; însă pe cel care 
moare din cauza unei boli, ei 
nu-l mănâncă, ci îl îngroapă 
şi îl plâng, că nu și-a apucat 
propriul sacrificiu. 


Întreaga țară descrisă aici 
are o climă atât de grea, că opt 
luni la rând durează înghe- 
țul insuportabil. Dacă în tim- 
pul acestor luni curge apa, 
nu apare nici un excrement. 
Dacă, însă, se face focul, apar 
excrementele. Chiar și marea 
îngheață. 

pruina exaggerantur. Omnia 
torpent, omnia rigent: nihil 
illic nisi feritas calet, illa scili- 
cetquae fabulas scenis dedit 
de sacrificiis Taurorum (Iphi- 
genie in Tauris) et amori- 
bus Colchorum (Medea) et 
crucibus Caucasorum (Pro- 
metheus), sed nihil tam bar- 
barum ac triste apud Pontum 
quam quod illic Marcion 
natus est, Scytha tetrior, Ha- 
maxobio instabilior, Massa- 
geta inhumanior, Amazona 
audacior“. 


* „Pontul, care se numește Euxin, este în natura sa contradictoriu și înșelător 
prin numele său. Din cauza situaţiei sale, nimeni nu consideră Pontul ca fiind os- 
pitalier; el se îndepărtează mult de țărmurile noastre civilizate, ca și cum s-ar rușina 
de barbaria sa. Cele mai sălbatice popoare locuiesc de jur împrejurul său, în măsura 
în care a trăi în căruţe înseamnă a locui. Nu au un loc fix, modul lor de viață este 
rudimentar, satisfacerea libidoului nu are limite și se întâmplă de cele mai multe 
ori fără rușine. Chiar dacă se retrag din public pentru aceasta, atârnă de jugul căru- 
ței tolba [cu săgeți] în semn ca nimeni să nu se apropie pe neașteptate. Mănâncă la 
ospețele lor trupurile părinților tocate împreună cu carnea de animale. Dacă cineva 
a suferit un tip de moarte care îl face necomestibil pentru ceilalți, asta este consi- 
derată un blestem. Femeile lor sunt departe de orice sentiment de pudoare propriu 
sexului lor. Refuză să-și alăpteze copiii; în loc să toarcă lâna, mânuiesc securea [...]. 
Lumina zilei nu este niciodată clară, soarele niciodată luminos, toată atmosfera o 
ceață, întregul an o iarnă, toate vânturile care bat vin din nord. Băuturile devin flu- 
ide [doar] prin intermediul focului, râurile sunt încătuşate de o pojghiță de gheaţă, 
iar pe vârful munților se află o uriașă masă de zăpadă. Totul este inert, împietrit; 
nimic nu este acolo clocotitor decât ferocitatea care a oferit drept material de scenă 
sacrificiile taurienilor, iubirile colchienilor și crucile celor din Caucaz. Dar nimic 
nu este mai barbar și mai trist pentru Pont decât faptul că acolo s-a născut Marcion, 
mai respingător decât un scit, mai rătăcitor decât un hamaxobiu, mai inuman decât 
un masaget, mai insolent decât o amazoană“ (n. tr.). 

Remarcile atașate numelor nu mai corespund deja timpului 
în care ele sunt scrise, ci secolelor preexistente lui Herodot, în 
care Marea Neagră era cu adevărat „ă&eivog“ (inospitalieră). 
Nomazii care trăiesc în căruţe, despre care Tertulian a citit la 
Herodot, nu mai trăiau nici măcar în timpul lui Herodot la sudul 
Mării Negre, despre care este vorba aici, ci doar în nordul aces- 
teia, dar și acolo nu pe litoral, ci doar în interiorul țării. Caracte- 
risticile unice care urmează nu mai sunt nici măcar la Herodot ale 
sciților din Pont, ci ale masageților care trăiau la răsărit, la Marea 
Caspică. Deoarece Herodot vorbește despre masageți ca despre 
rude ale sciților (I, 201), Tertulian transferă cele spuse despre 
masageți asupra sciților, care încă mai trăiau în Pont. Cât de 
anacronică este pomenirea amazonilor se vede la Strabon, care 
vorbește deja cu 200 de ani mai devreme despre ei ca despre un 
popor legendar (Casaub. 505); chiar istoria pe care o povesteşte 
Herodot (IV, 110) e nevoie să explice în mod evident de ce nici 
amazonii din timpul său nu mai trăiau la 'Thermodon, unde, așa 
cum spune saga, trebuiau să locuiască. Noaptea cimeriană și 
intunericul veșnic provin de la Homer (Od. XI, 14-19). Ceea ce 
urmează este o redare greșit înțeleasă a unei observaţii corecte a 
lui Herodot care, însă, în lucrarea lui nu se referă la sciți, ci la 
arimaspi. Numele popoarelor care apar în continuare trădează 
în mod clar ceea ce se vizează în general în locurile citate: nu 
Capadocia și Regatul Pontului din Asia Mică, ci țărmul nordic al 
Pontului Euxin, sudul Rusiei şi teritoriile existente la nord de 
aceasta. Auačóßior şi ăuă&oikoL (care trăiesc în căruțe, 492) re- 
prezintă numele dat sciților nomazi prin care Strabon îi deose- 
beşte de sciții care cultivă pământul, iar hamaxobii reprezintă 
şi la Plinius (IV, 80) un trib din cadrul sciților, nu un popor de 
lângă ei. 

Totul este o Ekbpoao'i (descriere — n. tr.) tipic retorică, un 
amestec de expresii comune, care nu poate fi evaluat nici măcar 
ca descriere deformată, ci ca o descriere arbitrară, așa cum, adesea, 
în timpul Antichității, circulau cu privire la locurile îndepărtate în 
cazul în care ar fi fost posibilă o raportare mai exactă, imparțială. 

Un caz cu totul asemănător - întrebuințarea unor expresii comune, 
arbitrare şi contradictorii pentru teritoriile nordice din Panonia - 
este cercetarea făcută de Stephan Borzsak*. Chiar dacă, așadar, 
descrierea lui Tertulian nu se poate întrebuința - nici măcar cu o 
anumită excludere a exagerărilor - pentru caracterizarea mediului 
capadocian, totuși ea ne învață cât de îndepărtate erau aceste 
regiuni de conştiinţa lumii culturale antice. Cât de puțin - în ciuda 
relațiilor comerciale regulate încă din vechi timpuri — erau pătrunse 
de cultura greco-romană. Iar aici se potrivește caracterizarea perem- 
ptorie a celui mai bun cunoscător al culturii provinciale romane, 
cuvântul lui Mommsen, pe care şi Harnack îl citează (II, 195): 
„Capadocia însăși, la începutul perioadei imperiale, nu era mai 
grecească decât erau Brandenburg și Pomerania franceze sub 
Frederic cel Mare“. 

Avem însă o descriere a acestei țări — care poate fi considerată 
mult mai timpurie decât cea a lui Tertulian care întocmește o 
caracterizare a respectivului ținut și a raporturilor lui culturale, 
deoarece este făcută de pana unui bărbat care a fost un cunoscător 
exact al teritoriului, pentru că el însuși aparținea uneia dintre cele 
mei nobile familii ale țării. Este vorba despre descrierea lui 
Strabon. Ea confirmă pe deplin ceea ce, a priori, pe baza protois- 
toriei landului, așteptam să fie, și anume puternica influență 
iraniană în cultura locului. 

Cele mai vechi orașe și burguri - Amasia, Cezareea, Tyana - 
sunt încă de proveniență hitită, iar Imperiul hitiților, cu 
multitudinea de regate teritoriale mai mici, cu destrămarea sa 
medievală în mici principate așa cum ele apar în documentele din 
Tell-el-A marna, și-a pus definitiv amprenta pe structura socială a 
teritoriului, care a dăinuit de-a lungul veacurilor expansiunii 
urarțiene și asiriene (în timpul celei din urmă, apare pe litoralul 
nordic prima colonie grecească, Sinope), în toată epoca domniei 
cimeriene, doar că principii și nobilii mezi au ajuns în zonă și au 


1 St. Borzsak, Die Kenntnisse der Alten über das Karpatenbecken, Dissertationis 
Pannonicae, Ser. 1, fasc. 6, Budapesta, 1936. 

iranizat teritoriul’. Diferența etnică dintre Cataonia și Capadocia, 
despre care vorbeşte Strabon (534), pare să aibă legătură cu această 
iranizare. Atunci, pentru prima dată, lidienii şi mezii stau în 
apropierea râului Halys față în față, iar Halys va rămâne pe viitor 
Și granița dintre partea de vest a Asiei Mici, care stă în legătură 
culturală cu spaţiul din jurul Mării Egee şi partea răsăriteană, 
orientată spre Iran și Armenia. Capadocia și Pontul sunt bastio- 
nul iranian din fața vestului, pe care persanii nu s-au străduit să-l 
iranizeze nici mai târziu când l-au avut în stăpânire, peste ținutul 
lidian, până la oraşele ioniene. 

Aici corespunde perfect imaginea prezentată de Strabon. 
Vechile procesiuni festive ale „Magna Mater“, așa cum o arată 
deja reliefurile hitite de la Boghazkâj (cu imaginea divinității — 
sau cu forma vizibilă închipuită? — din carul tras de lei, sau așezată 
pe lei, însoțită de preoţi fastuos îmbrăcați și de hieroduli care 
poartă pe cap scufii ascuțite și în mâini instrumente de cântat) 
sunt obișnuite în aceste locuri. Legate de serbări orgiastice, ele 
traversau ca un spectacol straniu străzile din Roma - Ovidiu ni 
le descrie (Fast: IV, 18 şi urm.), iar luvenal le amintește în primul 
loc când se plânge de orientalizarea Romei. Toate sunt în această 
regiune la ele acasă și reprezintă, chiar și în timpul lui Strabon, 
una dintre sărbătorile principale ale țării. Spre „Theophoria“ 
(557), spre „ieşirea zeiței“ (559), spre procesiunea festivă și spre 


* Pentru o mai bună cunoaștere a zonei Capadociei vezi: F. Hild și M. Restle, 
Kappadokien (Kappadokia, Charsianon, Sebasteia und Lykandos)“, Tabula 
Imperii Byzantini 2/Denkschriften, phil.-hist. KI., 149, Viena, 1981; pentru 
Capadocia perioadei părinților capadocieni, vezi: Sophie Metivier, La Cappadoce 
(IVe-V le siècle), Une histoire provinciale de Empire romain d'Orient, Publications 
de la Sorbone, Paris, 2005. În limba română, vezi: Vasile Adrian Carabă, 
„Capadocia. Precizare etnologică și lingvistică și delimitare istorico-geografică“, în 
“Inuarul Facultăţii de Teologie Ortodoxă, Universitatea București, 2009, pp. 21-36. 
Cu privire la populațiile din jurul Mării Negre nu poate fi omisă lucrarea savan- 
tului român Gheorghe Brătianu, Marea Neagră, De la origini pând la cucerirea 
otomană, Ed. a I-a revăzută, trad. de Michaela Spinei, ed. îngrijită, studiu intr., 
note şi bibl. de Victor Spinei, Polirom, Iași, 1999 (n. tr.). 

purtarea peste tot a statuii divinităților din Comana, roiește de 
departe poporul, iar marele preot al Magna Mater din Comana se 
află în rang imediat după regele ţării (557); puterea princiară a 
acestor stăpâni-sacerdoți - state bisericeşti la scară mică - a jucat, 
uneori, prin intermediul personalităților ca Arhelau chiar roluri 
politice remarcabile (558). Aceste monumente trainice ale păturii 
celei mai vechi sunt încastrate deja în tradițiile iraniene, în 
elementele religioase iraniene. În Zela (o localitate din patria 
marilor capadocieni) cultul marii zeițe Anahita este legat de cel 
al zeităților persane. [Strabon menționează numele lui Omanos 
și al lui Anadatos (512). Probabil că trebuie să ne gândim la 
ajutoarele și slujitorii lui Ormuzd, la amșaspanţi, la care pare să 
facă referire şi expresia lui Strabon (demonii persani)]. Aici, 
esenţialul în cult, este vechea adorare a focului, de origine ira- 
niană. Strabon ne descrie într-un mod viu altarele acoperite de 
cenușă pe care arde focul veșnic și cum magii apar în fiecare 
dimineață în fața lor, purtând bețe în mâini, pe capete tiara și 
cântă aproximativ o oră, rar, cântece sfinte (733)5. Cât de mult se 
află toate acestea în consonanţă cu obiceiurile persane reiese din 
aceea că Strabon descrie cultul capadocian acolo unde vrea să-l 
ilustreze pe cel persan, căci, spune el, cunoaște din proprie experi- 
ență cultul capadocian, care este identic cu cel persan. Caracteristic 
este și faptul că un cult orgiastic tipic, din Orientul Apropiat, în 
care ambele sexe își schimbă între ele îmbrăcămintea (obiceiul 
există și în cultul grec al lui Dionysos; este menționat în Vechiul 
Testament, Deut. 22, 5), este transformat într-o sărbătoare națio- 
nală persană (Strabon, 512, despre Sakaia$) cu ajutorul unei le- 
gende etiologice care se leagă de o întâmplare istorică. Influența 
religiozității iraniene trebuie observată și în faptul că Argaios, 


5 Un mag se aproprie și cântă pentru aceasta Theogoniile, spune Herodot 
I, 132, atunci când descrie cultul persan. În ceea ce priveşte această „theogonie“, 
este vorba despre părți mitice din Avesta care se rosteau și mai târziu în timpul 
sacrificiilor. 

é Cf. Reinach, Mithridates Eupator, trad. de Goetz, Leipzig, 1895, p. 242, n. 3. 

marele vulcan din apropierea Cezareei, ca izvor al focului sacru, 
se transformă în sanctuarul zonei. Rămân în continuare vechile 
locuri de cult, dar devin purtătoare ale religiozităţii și ale culturii 
iraniene. Deși creștinismul a găsit aici ca existând deja cultele 
microasiatice ale perioadei ante-persane - în Viaţa Sf. Grigorie 
Taumaturgul este descris celebrul templu al străvechiului „Deus 
Lunus“ din Neocezareea”, pe care îl menționează și Strabon 
(Strabon, 557), iar Sf. Mucenic Teodor a mai dat foc în Amasia 
templului microasiatic Magna Mater, al „legendarei mame a 
zeilor“! — în fața altarelor Anabhitei s-au mai recitat totuși cântările 
sacre ale religiei persane, iar regii persani l-au venerat pe „Deus 
Lunus“ din Neocezareea ca Men al lui Pharnakes. Ca pe un deo- 
sebit zeu protector al strămoșilor legendari ai casei regale, așa 
cum era venerată, în general, Tyche, „qareno“ a domnitorului în 
Iran. Şi chiar Men al lui Pharnakes este legat în jurământ de 
Tyche al regelui. 

Cum s-a repercutat această iranizare a Capadociei și a Pontului 
în perioadele târzii, o demonstrează cel mai bine faptul că totul 
se lasă probat cu citate din Strabon, care descrie situaţia epocii 
sale, a sfârșitului secolului I î.Hr. În parte, ea se referă la faptul că 
războaiele de cucerire ale lui Alexandru cel Mare, care au schim- 
bat în mod fundamental peste tot, de altfel, raporturile culturale, 
abia dacă au atins aceste ținuturi. Și că atât Pontul, cât și Capadocia 
işi dobândesc iarăși independenţa în timpul luptelor dintre 
diadohi, iar succesorii ultimilor satrapi persani domnesc din nou 
acolo, ocazie cu care păstrează tradiţiile și instituțiile Imperiului 
Persan şi își întemeiază legitimitatea domniei proprii pe așa-zisa des- 
cendenţă pe linie familială din Marele Rege persan. Conducătorii 
poartă în continuare nume persane - Mithridates, Ariarathes, 
Ariobarzanes etc. -, iar limba de circulație din Imperiul Persan, 
aramaica, rămâne pe mai departe limba statului și a cultului 


7 M.P.G. 46, 916A. 
* M.P.G. 46, 774A. 
” Strabon în locul citat mai sus, cf. aici Reinach loc cit., 237, n. 3. 

(aşa cum arată descoperirile de monede și inscripții?) și chiar calen- 
darul persan a rămas în uz până în timpul lui Grigorie de Nazianz", 
așadar de-a lungul veacurilor în care chiar în Persia propriu-zisă, 
în Imperiul parților, calendarul macedonean îl scosese din uz pe 
cel persan, vechi. 

A existat, de fapt, un timp în care părea să înceapă o elenizare 
mai puternică a regiunii, și anume perioada domniei lui Mithri- 
dates cel Mare, în care aceste regiuni au atins, în general, punctul 
culminant al puterii lor politice și al importanței istorice, universale. 
Chiar dacă însă Pontul, miezul imperiului lui Mithridates, se afla 
mult mai aproape de mare și se deschidea mai mult influențelor 
culturii greceşti, nu trebuie, totuși, să se treacă cu vederea că, odată 
cu politica binevoitoare față de greci, are loc, paralel, o mutare a 
punctului politic de greutate al imperiului pe teritoriul grecesc, 
mai întâi spre Sinope, vechea colonie grecească de pe litoralul 
Pontului, iar apoi, în anul 88, spre Pergamon. Dacă ţinem cont de 
aceasta, atunci ne este clar că politica de prietenie față de greci a 
lui Mithridates nu trebuia să se repercuteze neapărat în forma 
unei influențe mai puternice a elementului grecesc în provinciile 
propriu-zis răsăritene şi interne ale imperiului. Prietenia față de 
greci, constată Reinach, este în același timp o favorizare a cercu- 
rilor cetățenești și a breslelor și „a micșorat importanța nobilimii 
iraniene care, din acest motiv, s-a răzbunat prin trădare“!?. În afară 
de Amasia și de nou-înființata Eupatoria, la confluența Iris-ului 
cu Lykos-ul, nu mai existau în interiorul imperiului alte orașe 
grecești!?. Masa principală a populației, țărănimea aflată în zona 
rurală și pătura nobiliară funciară, nu au ajuns, așadar, nici în timpul 
domniei lui Mithridates sub o influență culturală mai puternică și 
și-au păstrat şi pe viitor, în sine neschimbate, tradiţiile culturii 
iraniano-persane ale acestor locuri. Mithridates însuși, spre sfârșitul 


1 Spre ex. cea menţionată în RE XV, sub voce „Mithras“, col. 2135. 
1 REX, 1, sub voce: „Kappadokische Kalender“. 

"2 Reinach, p. 241. 

5 Reinach, pp. 245-46. 

domniei sale, s-a reorientat din ce în ce mai mult spre căile tradiţiei 
orientale. Din această perioadă, din anul 82, după cucerirea Capa- 
dociei, datează marele sacrificiu al focului adus lui Zeus Patrios pe 
vârful unui munte, care trebuie să fi fost vizibil de la douăzeci de 
mile depărtareit. Accentul moștenirii comune iraniene a devenit 
mai puternic încă din timpul pactului cu Tigranes al Armeniei, 
unde elementul cultural iranian era și mai puternic dominant, până 
când, în cele din urmă, Mithridates, în bătălia finală, l-a scos total la 
lumină pe orientalul din el, apunând ca un sultan al Orientului - 
care a luat distanță față de elenismul accentuat al perioadei în care 
a avut loc mutarea reședinței la Sinope și primul război împotriva 
romanilor, în care el, orientalul, apărea ca eliberator al elinilor! 

În această situație avem un lucru cu atât mai semnificativ, căci 
marii capadocieni proveneau toți din pătura proprietarilor de 
pământuri, inițial de origine iraniano-persană. „În lume putem fi 
mândri de un lucru, de originea noastră nobilă“, spune cu conștiința 
de sine a originii sale nobile Sf. Macrina către fratele ei Grigorie de 
Nyssa”. La fel ca strămoșii lor, trăiau și ei pe marile lor moșii atât 
timp cât obligațiile statutului lor de episcopi nu îi chemau în orașe. 
Despre întinderea acestor posesiuni ne putem face o idee atunci 
când auzim că moșiile familiei Sf. Vasile se întindeau pe teritoriile 
a trei provincii romane (ceea ce îngreuna foarte mult cultivarea și 
administrarea lor)'6. Chiar și valea frumoasă în care Vasile a înte- 
meiat prima sa mănăstire și ale cărei frumuseți naturale le descrie 
într-o scrisoare către Grigorie de Nazianz (scrisoarea, datorită senti- 
mentului profund pentru frumuseţea locului, sentiment ce reiese 
din descriere, a fost mult admirată începând cu A. v. Humboldt’) 


14 Reinach, p. 299. 

5 M.P.G. 46, 981B. 

'5 M.P.G. 46, 965A. 

* Alexander von Humboldt (*1769-11859), geograf și naturalist german al 
cărui domeniu de activitate s-a extins mult peste granițele Europei. Este consi- 
derat unul dintre părinţii fondatori ai geografiei moderne, iar de numele său se leagă 
l'undaţia Humboldt (Alexander von Humboldr-Stiftung), înființată la un an de 
la decesul marelui geograf (n. tr.). 

face parte din avutul său. În marile păduri care înconjoară 
această vale și-a găsit moartea fratele lui mai tânăr, Naucratius, 
în timpul unei vânători. Într-un sat care aparținea moșiei fami- 
liei se afla mormântul familiei peste care, în epoca creștină, s-a 
ridicat o capelă în care se găseau moaștele celor 40 de mucenici 
din Sevasta, pe care familia le-a procurat pentru acest sanctuar.” 
Marii Capadocieni aparțin, așadar, tocmai cercurilor care fuseseră 
păstrătoarele culturii persano-iraniene. Dar nici populaţia cita- 
dină nu poate să se fi simțit întru totul grecească, nici măcar în 
perioada creştină. Grigorie Taumaturgul spune în cuvântarea de 
despărțire de Origen, pe care el a ţinut-o cu ocazia finalizării 
studiilor la școala acestuia, că el, din pricina faptului că nu primise 
nicio instrucție în domeniul retoricii și se ocupase, înainte de a fi 
primit în școala lui Origen, doar de studiile de drept existente în 
latină, ar fi puţin potrivit pentru frumoasa și cu adevărat gre- 
ceasca lucrare a cuvântării artistice, libere (M.P.G. 10, 1052A). 
Această mărturisire este cu atât mai interesantă, cu cât ea provine 
din gura bărbatului care a contribuit cel mai mult la elenizarea 
vieţii spirituale creștine din Capadocia și din Pont. 'Toate acestea 
ne dau ocazia de a înțelege corect situaţia culturală din aceste 
regiuni și de a răspunde corect la chestiunea legată de mediul în 
care a apărut școala capadociană. Nu cultura greacă, păgânismul 
greco-roman și filosofia greacă au dominat aici înainte de în- 
creștinarea regiunilor (fireşte, nu au existat nici realități atât de 
barbare cum vrea să ne facă Tertulian să credem), ci cultura și 
tradițiile iraniano-persane au fost cele care și-au pus amprenta pe 
această regiune, în ciuda dominației romane, chiar până târziu în 
vremurile creştine. Într-una dintre scrisorile sale (258), Vasile 
menționează secta maguseilor, a urmașilor vechilor magi (for- 
marea numelui cu sufixul aramaic indică faptul că în aceste 
regiuni continuă să mai existe, ca limbă culturală, și aramaica): 
„Poporul maguseilor... e foarte răspândit pretutindeni în părțile 


17 M.P.G. 46, 784B, 893C. 

noastre“” — aproape cu aceleași cuvinte cu care Strabon vorbește 
despre răspândirea lor. „Neamul maguseilor“ - spune Strabon 
(739) - „este acolo (în Capadocia) foarte numeros. Ei sunt numiți 
și adoratori ai focului... și consideră focul drept divinitate“. 
Grigorie de Nazianz pomenește în cea de-a XVIII-a omilie a sa 
(M.P.G. 35, 935A) de ipsistarienii care „se închină la foc“. În 
aceste regiuni, și templele persane ale focului au fost transformate 
în biserici creștine, ceea ce, după toate probabilitățile, a dus la 
apariția tipului bizantin de biserică cu acea cupolă centrală pe un 
cvadrat, un tip de biserică pentru care cea mai veche descriere 
există într-o scrisoare a lui Grigorie de Nyssa (Ep. 25, M.P.G. 46, 
1094-1100). Nu Antichitatea greacă, cultele clasice și filosofia 
greacă reprezintă, așadar, pentru aceste regiuni trecutul propriu 
pre-creștin, ci dualismul iraniano-persan, vechile forme culturale 
iraniene. De aici și naturaleţea uimitoare a școlii capadociene față 
de gândirea neoplatonică, imunitatea sa în faţa tuturor raționa- 
mentelor subordinaţianiste, ariene, în fața oricărei „alcătuiri eline 
a lumii“. Tendințele proprii gândirii grecești, ale căror efecte în 
arianism și în subordinaţianismul origenist au fost discutate ante- 
rior, nu reprezintă pentru ea niciun pericol și nicio ispită, deoarece 
ca a cunoscut filosofia greacă de-abia în același timp cu creşștinis- 
mul şi de la bun început ca mijloc de fundamentare filosofică 
a creștinismului. Şi chiar dacă origenismul însuși — care prin Fir- 
milian și Grigorie Taumaturgul a avut aici o influenţă decisivă - 
căzuse în bună măsură în aceste tendințe, acesta, totuși, nu s-a 
raportat la nimic din trecutul ei propriu pre-creştin, din concepția 
ci despre lume și din modul ei de gândire metafizic. Dacă pentru 
ca exista un pericol, o amenințare a modului creștin de înțelegere 
a lumii, a concepției creștine despre lume și om, acestea veneau 
dintr-o cu totul altă parte, și anume dinspre dualismul iranian. 
Că acesta era pericolul spiritual propriu-zis pentru respectivul 


' Trad. în lb. română este realizată de Pr. Prof. Dr. Constantin Corniţescu 
m Pr. Prof. Dr. Theodor Bodogae, în: PSB 12 (Sf. Vasile cel Mare, Scrieri III), 
București, 1988, p. 529 (n. tr.). 

mediu cultural reiese deja din faptul că opera principală apologe- 
tică a creştinismului din învecinata Armenie, atât de Înrudită 
cultural și spiritual cu mediul capadocian-pontic, este cartea lui 
Eznik de Kolb, Împotriva sectelor, este îndreptată aproape exclusiv 
împotriva dualismului de orice fel. O -odraslă târzie a acestei 
direcții spirituale din chiar aceeași regiune, o dovadă clară pentru 
înrădăcinarea adâncă a acestui mod de gândire în regiunile pătrunse 
odinioară de cultura iraniană, este pavlicianismul, care, după 
transplantarea sectei în Tracia, a devenit, după toate aparențele, 
autorul bogomilismului și al tuturor mișcărilor eretice legate de el, 
al bulgarilor, catarilor, publicanilor etc.” Nu de greceasca „alcătu- 
ire a lumii“ finitului din absolut, nu de dezvoltarea de sine graduală 
a imanentului, a pământescului din ceea ce este desăvârșit, dum- 
nezeiesc, era, așadar, ameninţată aici gândirea creștină, ci de dua- 
lismul dur, iranian, de confruntarea necruțătoare dintre principiul 
binelui și al răului, al lumii dumnezeiești și al celei potrivnice 
lui Dumnezeu. 


* Nu este vizat aici poporul cu același nume, ci doar unii dintre ereticii apar- 
ținători lui. În originalul german apare „Bulgari“, și nu „Bulgaren“, forma germană 
pentru bulgari (n. tr.). 


V. CAPADOCIENII — REALIZAREA 


Cunoașterea mediului în care școala capadociană a apărut duce 
la înțelegerea sus-amintitei dezinvolturi (p. 31) a ei față de tendin- 
yele eline care existau în gândirea platonică și neoplatonică și ne 
face accesibil modul în care tocmai această școală a putut să fructifice 
ideile neoplatonice pentru gândirea creștină, cum amenințarea 


Remarcă preliminară: motivul pentru care tocmai capitolul de față a fost pre- 
văzut atât de mult cu citate doveditoare constă în faptul că, prin intermediul Capa- 
(ocienilor, poziția teologică a fost nuanţată, poziție care a rămas și pe viitor 
normativă și caracteristică pentru gândirea ortodoxă, așa cum poate rezulta dintr-o 
comparare a finalului capitolului V cu cel al capitolului X. Faptul că la alegerea 
dovezilor, Grigorie de Nyssa a fost preferat într-un mod unilateral se explică prin 
acea că Grigorie este între Capadocieni „filosoful“ kat E5oxrv (în Răsărit, în 
opoziţie cu Grigorie de Nazianz - Teologul - este numit, pur și simplu, „Grigorie 
Inlosoful“). Ar fi foarte ușor să demonstrăm aceleași idei și cu citate din alți 
(“apadocieni doar că ele sunt îmbrăcate la Grigorie de Nazianz într-o haină mult 
mai puternic retorică, iar la Vasile sunt prezentate mai puţin din punct de vedere 
llosofic, cât, mai ales, teologic. În ceea ce-l privește pe Grigorie de Nazianz, vezi: 
| ossky, Essai sur la theologie mystique de l'eglise d'Orient, Paris, 1943, p. 112 și în 
uad. rom. a Pr. Vasile Răducă, apărută sub titlul: Teologia mistică a Bisericii de Rå- 
writ, Ed. Anastasia, București, 1993; vezi și Vasile Răducă, Antropologia Sfântului 
(irigore de Nyssa, Bucureşti, 1996; — n. tr.]. 

creştinismului, care exista în aceste tendinţe, a fost înlăturată, cel 
puțin, în formularea de bază, esențială. Și asta chiar dacă 
respectivele motive „elenice“ sunt cel mai adesea inerente gândirii 
propriu-zise a acestei școli. Faptul că pentru ea pericolul „ascuns“, 
ce rezulta din propriul trecut al mediului ei spiritual, era dualis- 
mul dur iranian, iar prin marele ei întemeietor și dascăl Grigorie 
Taumaturgul s-a atașat de tradiţiile origeniste alexandrine, în care 
pericolul creștinismului venea din motivul conceptual al apariției 
creatului din divinitate ca emanaţie și totodată cădere, un mod de 
a gândi, pentru care creatul este o formă de emanaţie depotenția- 
lizată a divinului - i-au deschis simultan ochii pentru ambele 
pericole care amenințau din două direcţii diferite concepția 
creștină corectă a raportului dintre creatură și creator. Grigorie 
de Nyssa a formulat foarte clar și conștient această poziție de 
mijloc a învățăturii capadociene aflate între cele două extreme 
care amenințau creștinismul: „tot la fel de nebunească“, spune el, 
„Cum este părerea că lumea creată ar fi din ființa lui Dumnezeu este 
și încercarea de a o deriva dintr-o altă ființă opusă lui Dumnezeu“!. 

Contextul în care este făcută această afirmaţie este foarte 
semnificativ. Apare în lucrarea Despre suflet imediat după ce a 
fost pusă întrebarea pe care noi, mai sus, am considerat-o chestiu- 
nea de bază a filosofării grecești: „cum a putut apărea din fiinţa 
statică (veșnică, neschimbătoare, într-un cuvânt «imobilă») ceea 
ce se mișcă, din cea simplă și indivizibilă, divizibilul, compusul?*? 
Analogia cu formularea plotiniană a problemei (p. 13-14) îţi sare 
în ochi. Grigorie de Nyssa stabilește punctul de vedere creștin în 
această problemă prin cuvintele: „intrebarea «cum se nasc lucru- 
rile din Dumnezeu?» trebuie să o lăsăm total la o parte“?. Trebuie 
amintite doar erorile în care nu avem voie să cădem în această 


1 M.P.G. 46, 121 C/D, cf. Augustinus Confessiones, XIII, 33, 48, „De nihilo 
a Te, non de Te facta sunt (opera tua), non de aliqua non tua vel quae antea 
fuerit, sed de concreata, id est simul a Te creata materia“. 

2 M.P.G. 46, 121 C. 

* M.P.G. 46, 121 A. 

privință şi trebuie trasate În ambele părți granițele pe care noi nu 
trebuie să le depășim, dacă vrem să stabilim ceea ce este creat în 
ființa sa. Deoarece această încadrare a ființei conţine în același 
timp şi o afirmaţie despre raportul dintre fiinţa infinită, dumneze- 
iască şi existența finită, creată. Doar atât ştim noi despre acest 
raport, că „lumea și tot ceea ce este în ea au apărut prin voința lui 
Dumnezeu“f, căci „impulsul voinţei dumnezeieşti, de îndată ce 
voiește, devine realitate, iar ceea ce voiește Dumnezeu pe dată ia 
ființă și se ipostaziază... Existenţa voinţei dumnezeiești este ființa 
|lucrurilor]“5. 

Dimpotrivă, este instructiv să luăm în considerare formula 
plotiniană pentru nașterea lucrurilor create, trecătoare: „nimic 
dintre lucrurile care țin de domeniul devenirii nu s-a născut“, ci 
„se naște și se va naște neîncetat“ — astfel, gândul ne duce la o naștere 


1 M.P.G. 46, 121 B. 

` M.P.G. 46, 124 B, cf. și 44, 69 A. Despre istoria acestei formule vezi: Benz, 
Marius Victorinus und die Entwicklung der abendlăndischen Willensmetaphysik, 
Stuttgart, 1932, p. 326 (unde apare formula Sf. Irineu, „est substantia omnium 
voluntas eius“) și p. 353 (unde apare formula lui Firmicus Maternus: „voluntas 
Dei perfecti operis substantia est“) și Cadiou, La jeunesse d'Origene, Paris, 1936, 
p. 191, Photios Bibl. cod. 251, Hierocles: „(lui Dumnezeu) îi este suficientă 
voința sa, ca să aducă la viață lucrurile“, precum și locul de unde Cadiou citează 
din Origen în continuare. 

* Enn. IL, 9, 3 [am preferat să redau în românește traducerea făcută de Ivánka 
A acestui text din Enneade, considerând că este mai aproape de sensul pe care el 
il vizează - n. tr.]. Firește, trebuie remarcat faptul că arianismul, reprezentat de 
Actius și Eunomius, așa cum el se înfățișează capadocienilor, nu mai ţine în 
niciun caz la acest principiu emanaţionist, ci, dimpotrivă, se face reprezentantul 
a eluiași concept ca la capadocieni. Astfel, Eunomius accentuează că „Voința lui 
Dumnezeu este suficientă pentru aducerea la existență și pentru prezervarea 
tuturor lucrurilor... nu are nevoie de nimic altceva pentru a aduce la existență 
«eea ce vrea, Ci, imediat ce vrea, şi este ceea ce vrea“. M.P.G. 30, 860 A. El caută 
prin aceasta să câștige chiar capital pentru învățătura ariană, de vreme ce conclu- 
rionează: dacă „lucrările“ (Eoya) însele sunt create și născute, așadar nu sunt 
1VUVVNTA, atunci nici energia pe care ele o nasc nu poate fi ăyEvvnToc. Această 
i vi oyga este, însă, Fiul lui Dumnezeu; așadar: „judecând energia după Eoya nu 

şi la o emanare continuă potrivit naturii, la o „izvorâre“ a finitului 
din absolut. Faptul de a fi biruit acest concept ontologic - tocmai 
cu ajutorul noțiunii neoplatonice de absolut, prin accentuarea 
energică și întrebuințarea consecventă a motivului existent în ea 
a veşniciei care depășește orice încadrare a fiinţei şi orice definiție 
logică - a fost marea realizare filosofică a capadocienilor. Prin 
accentul pus pe ideea că față de infinit toate treptele ființei, toate 
supra și subordonările treptelor finite ale ființei, sunt nesemni- 
ficative şi goale de sens, deoarece în infinit nu există „mai mult“ sau 
„mai puţin“, ci doar fiinţa şi dumnezeirea însăși, față de veșnicia 
cărora toate treptele ființei sunt egal îndepărtate, adică aflate la 
aceeași distanță infinit de mare, oricât de diferite substanțial ar fi 
unele de altele”, capadocienii au putut birui nu doar arianismul ca 


7 


considerăm a fi sigură punerea ei pe picior de egalitate cu ființa, deoarece aceasta, 
noi știm, este fără început, simplă și veșnică, însă energia nu este fără de început; 
căci apoi ar deveni și ea Eoyov al veșniciei“. M.P.G. 30, 857 D. Că în această con- 
cluzie se exprimă o formulare specială a noțiunii de voință, arată excepțional Benz, 
Marius Victorinus... p. 419-421. Este însă o inconsecvenţă faptul că arienii se ba- 
zează pe acest concept de creaţie și vor să-și fundamenteze prin el punctul de 
vedere, căci întreaga concepție a naşterii graduale a lumii din Dumnezeu, care se 
infăptuieşte prin ființe intermediare, de Dumnezeu văzute drept creaturi, iar din- 
spre creaturi ca fiind dumnezeieșşti, precum şi simplul concept de „mai mult“ sau 
„mai puţin“ în divinitate, au sens doar într-un singur mod de gândire pentru care 
creatul este o radiere finită și o emanaţie parțială a divinității infinite. Așa cum 
conceptul de veșnicie a lui Dumnezeu (vezi nota următoare) a fost luat în serios de 
către capadocieni, tot capadocienii au fost mai întâi cei care au luat în serios 
conceptul de creat din punct de vedere filosofic. 

7? Una dintre argumentaţiile principale ale lui Grigorie de Nyssa împotriva 
lui Eunomius este construită pe această idee (M.P.G. 45, 333-341). La fel se spune 
şi în M.P.G. 44, 876 A: „Binele, la care ființele participă, rămâne mereu în aceeași 
depărtare, întotdeauna la fel de îndepărtat de cel care are părtășia sa“ („Binele În- 
suşi“ este infinitul despre care se vorbește mai înainte, M.P.G. 44, 875 C/D). Ace- 
lași principiu cu tendință pronunțat antiariană la 45, 1000 D. Grigorie de Nazianz 
argumentează astfel: „Chiar dacă este și ceresc, chiar dacă este supra-ceresc și natura 
sa mult mai grandioasă decât a noastră și mai aproape de Dumnezeu, totuşi este 
foarte departe de Dumnezeu, ființa care e peste noi, peste ființa noastră compusă, 

formulă dogmatică, ci şi rădăcinile spirituale ale arianismului, 
modul de gândire grecesc din care a izvorât nu doar arianismul, 
ci şi origenismul. Şi, de fapt, nu doar învățătura lui Origen despre 
Treimea subordonată, învățătură înrudită cu arianismul, ci și 
învățătura sa despre suflet şi ființă, care este miezul propriu-zis al 
sistemului său și chiar cauza spirituală a învățăturii sale despre 
Treime. Că Logosul lui Origen, în ciuda „veșniciei“ nașterii sale, 
este la urma urmei tot un principiu cosmic, că Trinitatea orige- 
nistă este, totuşi, o Treime „economică“, se bazează, în concepția 
lui Origen, pe raportul în care se află sufletele față de Logos și, 
mai ales, ființele spirituale individuale”; ele izvorăsc permanent 
din el ca „iradieri parțiale“ (uegikà ănavyăouara) aşa cum el 
însuși, propriu-zis întruchiparea plenitudinii lor”, principiul formal 


inferioară, impovărătoare“. M.P.G. 36, 29 B. Aceeași argumentație este Între- 
buințată de Grigorie de Nyssa împotriva învățăturii apolinariste despre trupul 
ceresc al lui Hristos care, datorită originii sale cerești, trebuie să stea mai aproape 
de Dumnezeu și, de aceea, să fie mai demn de întruparea lui Dumnezeu. Princi- 
piul este formulat aici deosebit de tăios: „întreaga creație este la fel de departe 
de ființa lui Dumnezeu“. M.P.G. 45, 1221 C, cf. şi M.P.G. 45, 72 B/C şi (altfel 
întrebuințată: Dumnezeu este prezent în aceeași măsură în toate creaturile) 
M.P.G. 46, 248 A. 

* O mare problemă a reprezentat-o traducerea termenului „Geistwesen“, 
„are în germana curentă înseamnă mai degrabă „fantomă“, „nălucă“, şi nu „ființă 
spirituală, rațională, intelectuală“, potrivit sensului dat de autor. Am preferat 
redarea acestui termen prin „ființă spirituală“ cu sensul de „intelectuală“, „rațio- 
nală“ și nu „duhovnicească“, știut fiind faptul că „Geist“ înseamnă „spirit“ în sensul 
«e „intelect“, dar și pentru faptul că „spirit“, „spiritual“, precum și celelalte derivate 
ale lor au un spectru semantic mai larg în limba română. Nous-ul grecesc se traduce 
de obicei în germană prin Geist, deși nici Intellekt nu este o opţiune rară, dar e mai 
puţin german. La fel am procedat și în cazul cuvântului compus „Zwischengeist- 
wesen“, pe care l-am tradus prin „ființe spirituale intermediare“. Tot prin derivatele 
hu: Geist (geistig, Geistigkeit) traduce Endre v. Ivánka și termenii grecești având la 
huză cuvântul „AGYyo6“ (n. tr.). 

" Lieske, Die Theologie der Logosmystik bei Origenes, Münster, 1938, p. 113, 
unde sunt date şi referințele din Origen. 

” Lieske, p.182. 

al substanțialității lor spirituale!?, este legătura unității lor'!, strălu- 
cirea și revărsarea (ăravyaoua și A7T6000La) lui Dumnezeu”. 
Tocmai în spiritualitatea lor (în Aoyiov eiva), au ele comuniune 
de ființă cu el”, o părtășie la a fi veșnic născut din Tatăl, la emanaţia 
continuă din el! — de aceea, iată, şi Fiul este doar „al doilea Dum- 
nezeu“ (Oevreoog Oeós), deoarece el este doar tiparul a tot ceea 
ce se naște din Dumnezeu, iar ființa sa este orientată spre această 
naştere”, chiar dacă el, la fel ca însăși această naştere, este veşnic!€. 
Dar faptul că sufletele au căzut din unitatea din Logos și din 
contemplarea împreună cu el a lui Dumnezeu”, care este starea 
naturală pentru ființele spirituale!S, în starea în care noi le cunoaș- 
tem, — îndepărtate de Dumnezeu, excluse de la contemplarea sa, 
exilate în lumea vizibilă — este consecința și pedeapsa îndepărtării 
lor de Dumnezeu, a înclinării spre rău, a ieșirii lor din unitatea 
inițială a fiinţelor spirituale, în Logos și la Dumnezeu, a căderii în 
„multiplicitate“P. Datorită divinității inepuizabile a nucleului 
naturii sufletului rațional, care rămâne conținută în firea lor ca o 
sămânță spre recâștigarea spiritualității lor originare”, ele se întorc 
în starea inițială, la unitatea originară; dar, așa cum la început - 
dacă există un început într-un principiu veşnic — a rezultat un rest 
din îndărătnicia spiritului şi a îndepărtării sale de Dumnezeu, tot 
astfel şi contemplarea lui Dumnezeu - tocmai din cauza variabili- 
Tății și a imperfecțiunii a tot ceea ce nu este Dumnezeu însuși, ci o 


19 Lieske, p. 156. 

1 Lieske, p. 128, 132 (n. a). 

2 Lieske, p. 171. 

13 Lieske, p. 210, 116, 152, 156. 

11 Lieske, p. 156/157. 

15 Lieske, p. 164/165, 177-179 şi în special 160/161. 
1 Lieske, p. 175. 

Y Lieske, p. 119, 188 şi 191. 

'8 Lieske, p. 152. 

” Lieske, p. 98, n. 37, 101, 117, 132. 
2 Lieske, p. 107 şi 152. 

21 Lieske, p. 91, n. 14. 

realitate finită și o imagine?! ieșite din Dumnezeu - va naște în 
spiritul finit o „suprasaturație“ (6004)? care are drept consecință 
o nouă cădere, o nouă îndepărtare, încât apare un proces infinit, o 
„alternanță circulară“ (uxAog) de căderi și întoarceri, un neincetat 
flux şi reflux al lumii co-eterne cu Dumnezeu din El şi înapoi 
la El”. Organ al acestui proces - atât al nașterii lumii spiritelor 
din Dumnezeu, cât și al readucerii lor la El - este însă Logosul”, 
iar aceasta este tocmai cauza subordinațianismului origenist. 
Pornind de la conceptul de veşnicie a lui Dumnezeu, capadocienii 
au înfrânt motivul origenist al lui k6gos și kúkAoç. Dacă Dum- 
nezeu este veșnic, atunci și apropierea de El este „veșnică“ în sensul 
că „a fi la Dumnezeu“ nu poate deveni staticul „a ajunge la țintă“, 
în care este posibilă o „suprasaturaţie“, din care să rezulte apoi 
o „cădere“, ci că acest „a fi la El“ trebuie să fie în același timp un 
urcuş fără sfârșit spre El și o năzuință după El, o „peregrinare neînce- 


1 


tată“ (ÄTTAVOTOG NOQEÍA), O găsire care, simultan, este mereu o altă 
căutare, o adăpare care, în același timp, este o altă Însetare, un repaos 


2 Lieske, p. 101, n. 20. Aici ar fi de indicat doar un izvor al motivului koros, 
care până acum nu a fost suficient luat în considerare, cel puțin din punct de 
vedere terminologic, şi anume faptul că Heraclit (Diels, frgm. 65) numește kógog 
şi XQNOHOOVvN suprasaturaţie cu o stare opusă și lipsa de o stare opusă, ca anti- 
pozi ai fiinţei și cauzatori ai prefacerii continue, pe care el însuși o numește într-un 
alt fragment un kwkAog în care începutul și sfârșitul coincid (Diels, frgm. 103); 
despre kvkAoc fagvrevOric, despre ciclul dureros vorbesc și plăcile orfice de aur 
din sudul Italiei. Cum este de înțeles această „alternanță“ la Heraclit arată frag- 
mentele 62 (nemuritorul muritor, muritorul nemuritor, trăind viața altora, murind 
viața altora) şi 90 („totul este contravaloare a focului şi focul contravaloare a toate, 
ca mărfurile banilor și banii mărfurilor“). În cosmologia stoică, în consecința 
ritmică a dezvoltării cosmosului din focul primordial și în ExTVvEwOtG, în întoar- 
cerea universului în foc, supraviețuiește ideea lui Heraclit, iar aceasta este și linia 
care leagă gândirea sa de cea a lui Origen. (Cu privire la interpretarea stoică a lui 
Heraclit tratează detaliat K. Reinhardt în cartea sa: Kosmos und Sympathie.) Dar 
imprumutarea termenului kógoç trebuie să fi avut loc direct din opera lui Heraclit, 
aşa cum Origen a preluat etimologia heraclitică: twwxrv ăn toù Wwxeo8aL. 

” Lieske, p. 92, n. 16, 101. 

2 Lieske, p. 178/179. 

şi o mişcare (0Tă0!ş şi kivnors) în acelaşi timp”. Re-căderea din 
starea de fericire odată câștigată, kwkAoc-ul ajungerii continue şi al 
îndepărtării din nou de cel ajuns%, este, așadar, imposibilă, tot astfel 
cum căderea dintr-o existență mai înaltă, aproape de Dumnezeu, 
ca început presupus şi origine a existenței omeneşti pământene”, 


% Locul clasic pentru acest „în același timp“ este M.P.G. 44, 405 B-D: „Mersul 
este, privit într-un alt mod, un stat în picioare... precum același lucru este simul- 
tan un repaos și o mișcare...“ Dintre locurile aproape nenumărate de la Grigorie 
de Nyssa care vorbesc despre această „nesfârșită apropiere“ ar fi de enumerat: 
M.P.G. 44, 201 B; 44, 301 B; 44, 777 B; 44, 648/649; 44, 876 A; 44, 885 D; 44, 892 A; 
44, 1000 B; 44, 1037 B; 44, 1025 D; 45, 60 A; 45, 340 C/D; 45, 940/941; 46, 285 C/D; 
46, 532 A. În totalitate, vezi la H. v. Balthasar, Gregor von Nyssa. Der versiegelte 
Quell, Salzburg, 1937, în special pp. 17, 20/21, 24. Despre „OTĂ01G“ într-un cu 
totul alt sens este vorba în legătură cu fericirea veșnică în pasajele următoare: „miș- 
carea cursivă a naturii va ajunge la un repaos total, M.P.G. 46, 128 C... că mişca- 
rea cursivă a timpului va ajunge în repaos dacă umanitatea nu va mai fi prezentă 
în el“, M.P.G. 44, 205 C. Este vorba aici despre încetarea „kivnoiG“-ului nașterii 
şi a venirii la existență dacă numărul celor hotărâți să ajungă la fericirea veșnică a de- 
venit complet și când subtonul din acest „OTEOETAL navtós“ (va ajunge în repaos) 
are să sune ca un protest faţă de concepția origenistă despre «wkAoc-ul neîncetat 
şi despre continuarea nesfârșită a ciclului nașterii și morții. Fireşte, ocazional este 
circumscrisă și aspirația mistică după Dumnezeu prin cuvintele: „Să părăsim tot 
ceea ce este pământesc și să nu rămânem în această (sferă), ci să trecem prin toate 
acestea și să ieşim din lumea mișcării și a ceea ce este schimbător și să cuprindem 
«înțelepciunea statică», încât să ne împropriem în duh într-o stare fără de transfor- 
mare și schimbare a sufletului ceea ce nu se preface și nu se schimbă“, M.P.G. 44, 
1140 C - dar, fără a se pronunţa în mod special, nu este nicio îndoială că aici prin 
„stare fără de transformare și schimbare“ nu este vorba tocmai despre ceea ce altun- 
deva este descris ca năzuință nesfârșită, drept călătorie neîncetată ca, spre exemplu, 
pasajul din M.P.G. 45, 940 C: „Aceasta i-a fost cea mai sigură călăuză spre cel dorit 
de a nu se lăsa călăuzit de niciuna dintre percepțiile lucrurilor trecătoare și de a nu-și 
îndrepta mintea spre lucrurile care pot fi cunoscute și astfel, în peregrinarea către 
cel ce este dincolo de inteligibil, să nu rămânem niciodată pe loc“. 

2% Un cerc... ce se mișcă întotdeauna în mod asemănător, deoarece sufletul 
niciodată nu rămâne în repaus în locul unde tocmai se află“, M.P.G. 46, 113 B. 

7 M.P.G. 44, 233 B/G; 46, 112 C/D. Aici se mai adaugă faptul că reorientarea 
spre bine nu ar fi de închipuit din condiția pământească și rea în cazul în care 
condiția însăşi a pornirii spre bine nu ar fi în fericirea veșnică liberă de posibilitatea 

se dovedește imposibilă, deoarece starea însăși din care sufletul ar 

trebui să cadă înseamnă veșnică mișcare, stare în care un repaos nu 
. Lă . Lă A 

este deloc posibil, iar o suprasaturație de neconceput”. Întreaga 


implicării răului. M.P.G. 44, 233 A; 46, 113 C. Aceasta înseamnă să considerăm 
ceea ce este bine şi ceea ce este rău ca elemente polare care stau pe aceeași treaptă, 
condiţionându-se reciproc („aceasta nu ar fi nimic altceva decât un amestec nedife- 
rențiat al binelui cu răul“, M.P.G. 44, 113 B) şi nu binele ca fiind ceva pozitiv şi răul 
ca fiind ceva negativ. În rău poate apărea, așadar, „schimbarea“ dacă este parcursă 
„măsura“ sa. „ar cursul nostru o va lua iarăși în bine, deoarece natura răului tre- 
buie încadrată în mod necesar în limite finite; dacă, așadar, s-a trecut dincolo de 
linia răului...“ M.P.G. 44, 201 C, - în timp ce în cazul binelui este valabilă urmă- 
toarea afirmație: „ceea ce este mereu în mișcare, dacă traiectoria este spre bine, nu 
are, astfel, sfârșit în progres, deoarece ceea ce se parcurge este nesfârșit. Căci nu se 
găsește niciodată pentru aspirația sa un sfârșit“, M.P.G. 44, 201 B. Ideea care stă aici 
la bază este, aşadar, faptul că binele este infinit, răul finit și, de aceea, este posibilă 
„schimbarea“ în rău, uneori chiar necesară, în timp ce în bine are loc un „progres 
nesfârşit“. Firește, în anumite locuri, în contradicție cu cele spuse, se vorbește 
despre rău ca şi cum ar fi posibil în el o progresie nesfârșită până la atingerea 
„nefiinţei“ totale, M.P.G. 44, 233 A. „Ceea ce odată a căzut din locul înalt nu va 
mai putea în niciun caz să se oprească din rău“, M.P.G. 44, 232 D. „În mod necesar 
întoarcerea spre mai bine îi va fi imposibilă“, 44, 233A, - în timp ce, altminteri, 
se vorbeşte despre aceasta ca despre ceva cu totul de la sine înțeles, că „experiența 
(meiga) răului și răul legat de aceasta provoacă reorientarea spre bine“, spre 
exemplu M.P.G. 44, 655 A şi 46, 524 B. Însă în legătură cu aceasta apar iarăși 
formulări cu totul origeniste precum: „Binele și răul se trezesc de fiecare dată în noi 
alternativ prin sfârșitul unuia în celălalt“, M.P.G. 44, 875 D, „succesiune periodică“, 
M.P.G. 46, 525 B; în care urmează iarăși după experiența răului revenirea, „când, 
după perioade mari, dispare răul din natura noastră“, M.P.G. 46, 69B (vezi M.P.G. 
46, 72 B: „în mari perioade de aeoni”), total în sensul unui ciclu între bine și rău şi 
al formulei origeniste: „viața materială este o purificare de rău; schimbarea invaria- 
bilă a cerului“ (la care participă sufletul în viața de dincolo, în sensul dialogului 
platonic Phaidros) „este cauza şi începutul răului“, M.P.G. 46, 113C, formulă care 
tocmai este respinsă de Grigorie de Nyssa. Se observă că în concepţia lui Grigorie, 
noutatea care îi dă posibilitatea înfrângerii principial a origenismului, nu s-a impus 
peste tot încă în modul de exprimare. 

2% M.P.G. 44,96 C -97 A unde se spune: kai kógov (şi nu őgov) TÅG rară 
tv åyánnv Evegyeiag [citatul este de fapt din M.P.G. 46, 97 A; n. tr.]. Vezi și 
pasajul citat în nota 25, în special: M.P.G. 44, 405 A. O altă motivaţie a respingerii 
motivului kógog se găsește în M.P.G. 44, 481 B. 

reprezentare a lui kógoç este demascată ca imagine mitologică, 
ce, față de o cugetare cu adevărat filosofică a veşniciei lui Dum- 
nezeu, își pierde sensul şi justificarea rațională. Nu inutil s-a făcut 
referire în nota 22 la originea acestor concepte din gândirea încă 
pe jumătate mitică, metaforică a lui Heraclit, așa cum, iată, la 
Origen și motive creştine (spre exemplu crucea) devin ocazional 
simboluri cosmico-mitice. Și ceea ce pare - la o evaluare insu- 
ficientă a veșniciei lui Dumnezeu și a posibilității unei progresii 
nesfârşite în ea - a fi fundamentarea propriu-zisă a posibilității 
KOgoc-ului şi a re-căderii din fericirea deja atinsă, instabilitatea şi 
variabilitatea naturii create, veşnicul a fi în mișcare al finitului în 
opoziție cu nemișcarea, care îi revine doar lui Dumnezeu însuși, 
„EOTGWOA þú“ (vezi nota 2 a acestui capitol), devine, privită 
astfel, tocmai garanție a păstrării fericirii odată dobândite, 
garanţie a întăririi sufletului înclinat spre Dumnezeu în liniștea 
sa în Dumnezeu, linişte care, în acelaşi timp, este urcuș veșnic în 
Dumnezeu”. Faţă de răul finit”, mișcarea continuă a spiritului 


2 „(Ceea ce părea la început a fi un pericol (mă refer la variabilitatea naturii 
noastre) se dovedeşte, dacă este corect înțeles, a fi zbor spre înalt... Așadar, nimeni 
să nu se tulbure că vede că natura noastră este înclinată spre schimbare, ci să se 
schimbe singur, mereu transformat înspre mai bine... devenind continuu mai de- 
săvârșit și neajungând vreodată la capătul desăvârșirii. Căci aceasta este tocmai 
desăvârșirea («ajungerea la sfârșit»: reAet6Trns): nimeni să nu stea pe loc“. M.P.G. 
46, 285 C. 

3 Vezi cu privire la asta nota 27. Alte locuri unde se vorbește despre 
încetarea în cele din urmă a răului şi de dispariţia totală a sa sunt următoarele: 
M.P.G. 45, 28 C („Virtutea și răutatea nu sunt două lucruri care, ca fiinţe, se află 
fiecare în vecinătatea celeilalte, ci sunt în opoziție, așa cum ființei îi este opusă 
neființa“). M.P.G. 45, 32 C („Răul... este numit astfel, deoarece nu este binele“). 
M.P.G. 44, 797 A („Răul a apărut prin căderea din bine“), M.P.G. 45, 60 A 
(„Opusul (binelui) a cărui ființă constă în neființă...“ următorul = M.P.G. 45,28 O). 
Aceeași idee în: M.P.G. 44, 381 B; 44, 468 D; 44, 480/481; 44, 636 B; 44,681 B; 
44, 725 B; 44, 737 C; 46, 94 B; 46, 101 A; 46, 520 A. Răul nu poate fi „de o putere“ 
[de aceeași putere] cu Dumnezeu („Răul nu este atât de tare, incât să poată birui 
puterea binelui, iar nebunia naturii noastre nu este mai tare și mai durabilă decât 

uman”! este pe de altă parte o garanţie a faptului că omul, tocmai 
pentru că trebuie să fie în mod constant în mişcare”, nu poate 
persista în acesta, ci, dacă a parcurs calea, „intervalul“ răului, se 
îndreaptă iarăși spre bine. Faţă de bine, adică față de dumnezeiesc, 
există, așadar, un urcuş infinit, o mişcare nesfârșită; față de rău, 
trebuie să urmeze în final” o îndepărtare care, în cele din urmă, 


înțelepciunea lui Dumnezeu“. M.P.G. 44, 201 B), ci trebuie ca „în cele din urmă“, 
după ce „s-a parcurs lungimea răului“ (M.P.G. 44, 201 C; vezi nota 27 unde sunt 
citate și pasajele celelalte), să dispară total din lumea fiinţei: M.P.G. 46, 101 A 
(„Deoarece răul nu posedă în afară de voinţă nicio ființă, el trebuie, astfel, dacă 
toată voinţa s-a întors către Dumnezeu, să dispară în desăvârșită neființă“) 
M.P.G. 44, 485 B („Scurgerea totală a răului“), M.P.G. 45, 69 B („Dacă răul este În- 
depărtat din firea noastră“), M.P.G. 46, 528 A („Dacă răul a dispărut din creaturi“ 
(textual: a fost consumat) și a trecut iarăși în neființă“). M.P.G. 44, 585 B; 44, 
633 A; 44, 873 A; 46, 536; 44, 1157 A - dacă, anume, toate ființele spirituale vor 
fi întoarse spre unitatea originară în Dumnezeu. (Vezi la aceasta notele 33 și 47. 
La textele citate în nota 47 ar mai fi de adăugat următoarele: M. P. G. 44, 1316 A-D; 
M.P.G. 44, 1320 A: „Dacă întreaga creaţie va fi ajuns iarăși în armonie cu sine 
insăși..., iar creaţia toată a devenit asemenea unui trup“. M.P.G. 46, 69 C - 72 B; 
M.P.G. 44, 1115 D: „ca ele să nu se dividă prin diversitatea orientărilor voinţei, 
ci să fie toate una, agățându-se deopotrivă de unul și unicul bine“). 

^ M.P.G. 46, 92 A. 

2 M.P.G. 45, 60 A/B; 44, 457 D. 

În final - când) S-a atras pe bună dreptate atenţia cu privire la faptul că această 
concepție, care reprezintă un rest al origenismului nebiruit complet în gândirea 
capadocienilor, poate fi, de fapt, înțeleasă doar prin recurgerea la teza la fel de ori- 
penistă a reîncarnării sufletelor individuale, deoarece ea însăși provine din cercul 
ideatic al kúkAos-ului origenist, așa cum trădează și expresiile origeniste în legătură 
cu ea (vezi nota 27). Este cunoscut faptul că motivul unei apropieri finale a tuturor 
de bine, al unei primiri a tuturor sufletelor în fericirea veșnică, joacă un rol deloc 
neglijabil în mai noua gândire ortodoxă sub numele nu în totalitate potrivit de 
„caracter eshatologic al teologiei ortodoxe“. Cât de mult este vorba aici doar de ori- 
penism reînviat, nici teologilor ortodocși renumiţi nu le este poate prea clar (sau 
în cazul lor este vorba doar de a găsi un alt punct de diferenţiere între teologia 
ortodoxă și cea catolică?) — în orice caz, o formulare atât de prudentă a problemei 
din perspectivă ortodoxă, ca cea care se găseşte în cartea lui Lossky (Essai sur la 
théologie mystique de l’église d'Orient, Paris, 1944) este de salutat. El spune (234): 

duce totul Înapoi spre bine și îl întăreşte în bine**, tocmai pentru 
că omul și orice spirit finit reprezintă mișcarea continuă față de 
dumnezeire, singura nemişcată, nesfârșită. 

Dar nu doar învățătura origenistă despre căderea sufletelor, 
învățătura despre preexistența lor și învățătura despre ciclul veșnic 
au fost biruite de capadocieni prin întrebuinţarea consecventă a 
noțiunii de infinit, ci şi concepția, în general platonic-neoplatonică, 
ce se află la baza acestor învățături, despre divinitatea intrinsecă a 
sufletului, care, în starea prezentă, pământească, este doar acoperită 
și umbrită, dar care, în momentul reunirii lui cu Dumnezeu, 
izvorăşte din nou în puritatea originară potrivită ființei lui - o 
concepție care pare a fi de nedespărțit de învățătura platonică 
despre suflet, dar care reprezintă o amenințare puternică pentru 
înțelegerea obligatoriu pretinsă de punctul de vedere ortodox al 
caracterului creat al sufletului. Capadocienii accentuează, de fapt - 
într-un mod cu totul platonic - comuniunea de ființă care există 
între Dumnezeu și suflet”, însă accentuează deopotrivă ideea că 


„Dans la parousie et l'accomplissement eschatologique de Phistoire, l’ensemble de 
lunivers créé entrera en union parfaite avec Dieu... les possibilités du salut pour 
ceux qui n'ont pas connu la lumière dans cette vie demeurent pour nous le 
mystere de la misericorde divine, sur laquelle nous n'osons pas compter, mais que 
nous ne pouvons non plus limiter selon nos mesures humaines“. [„În parusia și 
implinirea eshatologică a istoriei, întreaga lume creată va intra în desăvârșită unire 
cu Dumnezeu... posibilitățile mântuirii, pentru cei care nu au cunoscut lumina în 
această viață, rămân pentru noi taina milostivirii dumnezeiești pe care nu îndrăznim 
să ne bizuim, dar pe care nu putem deloc să o limităm la măsura limitelor noastre 
omeneşti“, Vladimir Lossky, Teologia mistică a Bisericii de Răsărit, traducere, studiu 
introductiv și note, pr. Vasile Răducă, Ed. Anastasia, București, 1992, p. 264; n. tr.]. 

4 Vezi nota 27. Locul citat acolo (M.P.G. 44, 201 B) sună astfel: „Dacă el, 
dimpotrivă, primeşte imboldul, după ce a parcurs calea răului și a atins cea mai 
înaltă măsură a răului, atunci veșnic mișcătorul, conform aspirației sale, a naturii 
sale, nu găsește repaus și, deoarece a parcurs distanţa răului, își îndreaptă mișcarea 
în mod necesar spre bine“. 

3 Expresia „înrudit și divin“ pentru Dumnezeu spre care sufletul aspiră, în: 
M.P.G. 46, 97 B; 44, 1009 B. cf. 46, 173 D; 45, 21 D, „înrudit și de același fel“, 
46, 525C. Apare chiar cuvântul „despre Duhul și despre rațiune nu se poate 

această înrudire (ovyyEveta), care constă în spiritualitatea și, 
înainte de toate, în libertatea sufletului, ar trebui să ducă la 
consubstanțialitate, dacă nu s-ar putea atrage atenţia asupra unei 
Caracteristici clar distinctive.” Și găsesc această caracteristică, 
această distanță ontologică și acest caracter ontologic distinctiv, 
iarăși, în recurgerea la opoziția gândită să meargă până la capăt din- 
tre ĂTQENTOV şi TOETITOV, dintre infinitul care posedă plinătatea 
binelui şi a ființei înseși în mod real şi neschimbător, fără un mai 
mult şi un mai puţin, fără creștere şi descreştere în propria sa ființă. 
Mai precis: el este însăşi această plinătate — și fin:tul care poate 
dobândi binele doar într-o mișcare nesfârșită spre binele nesfârșit, 
într-o aspirație continuă după infinit”. Această „mişcare“ este posi- 
bilă în fiinţa finitului şi schimbătorului (toen bo)”, de vreme 
ce acesta datorează deja existenţa proprie şi dependentă „trecerii“ 
(&AAoiwo1$)” de la neființă la ființă“ și de vreme ce, totodată, 
există conținută în „caracterul schimbător“ al său, în faptul că nu 
„deține“ binele în mod intrinsec, ci îl poate dobândi doar prin liberă 
aspirație a voinței, posibilitatea îndepărtării de bine și de fiinţă şi a 


spune că Dumnezeu ni l-a dat nouă, ci că ne-a făcut părtași (din al său ne-a dat, 
petéðwke)“, M.P.G. 44, 149 B. 

% Dintre nenumăratele locuri care vorbesc despre acest proces ideatic ar fi 
de citat doar M.P.G. 46, 24 C; 46, 524 A/B; 45, 77 C (Duh/Spirit şi libertate) 
46, 369C; 44, 273 C (dacă textul poate fi considerat autentic, vezi: Byzantinische 
Zeitschrift, 36 (1936), 46 şi urm.), 44, 706 C/D; 45, 97 D; 44, 136 B/G; 44, 184 B. 

37 Dacă ceea ce este asemănător nu ar fi diferit în ceva anume, atunci i-ar fi 
celui cu care seamănă absolut consubstanțial“. M.P.G. 45, 57 D; vezi: 46, 41 C; 
+4, 18 B/C. 

38 Textul principal pentru această deosebire este 46, 57 D-60 A. Dm mulțimea 
textelor rămase doar următoarele ar fi de selectat: 46, 92 A; 45, 340 D; 45, 28 A; 
+6, 41 C44 C; 44, 184 C/D; 44, 885 D; 45, 1125A; 45, 24 G; 46, 363 G; 45, 28-32; 
+6, 81 B; 46, 285 A. 

» Vezi notele 31, 32 şi 34. 

* Cu sensul de schimbare. Am preferat „trecere“ pentru a fi mai precis, deși 
autorul folosește „schimbare“. Așa cum reiese și din paragraful următor (n. tr.). 

* M.P.G. 44, 184 C/D; 46, 28 D; 46, 57 D - 60 A; 45, 40 A/B. 

orientării spre rău și neființă“. În voinţa liberă, care este cauza 
asemănării cu Dumnezeu a sufletului, se află simultan și cauza 
alterității sale, a diferenţierii ontologice de Dumnezeu. Așadar, 
poate fi păstrată învățătura platonică despre asemănarea sufletului 
cu Dumnezeu. Și chiar starea de contemplare a lui Dumnezeu în 
fericirea veşnică poate fi considerată ca fiind cea care îi este pro- 
prie şi care corespunde definiției sale ontologice, şi anume ca împli- 
nire și realizare a ființei sale adevărate“, fără să fie nevoie a i se 
atribui sufletului o dumnezeire după ființă (așa cum face în general 
neoplatonismul sau lasă să se înțeleagă, potrivit lui Origen, partici- 
parea intrinsecă la Logosul divin), a fi parte din el, pur şi simplu 
prin spiritualitatea sa”, prin Aoyiov eivai”, deoarece tocmai 


“ Textele principale pentru această chestiune sunt: M.P.G. 44, 184/185; 
45, 24/25, 45, 57-60. 

42 46, 244 C („nu depășiți granițele firii“); 46, 173 C („înrudit și asemănător“); 
46, 177 B („inrudit după firea sa“); 44, 624 B (aceeași chestiune). 

* „Geistigkeit“ (spiritualitatea) este aici cu sensul de „intelectual“, „rațional“ 
și nu echivalentul lui duhovnicesc (n. tr.). 

% Vezi notele 13 și 14. Firește, citim și la Grigorie de Nyssa: „sufletul este 
născut, trupul creat“, 44, 633 C, ceea ce apare ca o reverberaţie a ideii origeniste că 
sufletul este un împreună născut cu Logosul (ca argument poate fi citat textul lui 
Origen pe care îl dă Lieske, p. 157, n.: „Mântuitorul se naște continuu..., continuu 
te naște Dumnezeu în fiecare dintre lucrările tale“, cf. și citatul din Plotin, n. 6). 
Altundeva, Grigorie transpune motivul în planul supranatural: „(fiinţa spirituală) 
adusă la existență prin creaţie privește în mod continuu spre originea sa, iar prin 
participarea la ceea ce o depășește (aici trebuie să fie vorba de vneQExovroG, nu 
de meg.ExovToc) este primită în bine și, într-o oarecare măsură, este creată con- 
tinuu“, 44, 885 D, și face o distincţie clară între a fi creat și a fi născut. „A fi făcut 
și a fi creat este totuna; altceva este, însă, a fi născut“, 45, 656 D - Origen nu ar face 
o distincție atât de clară între yéveonig și yEvvnoi. Însă faptul că ceea ce „Își ridică 
ochii sus spre Dumnezeu“ este, de fapt, cauza fiinţei Logosului și a „Aoyiov 
elvau“, învaţă și Origen (Lieske, p. 119/120) și, astfel, acest „a fi născut continuu 
prin participarea la binele transcendent“, chiar dacă este diferențiat de „a fi creat“, 
este, totuși, o transpunere a concepției origeniste despre Logos și suflet în plan 
supranatural, un ultim rest al origenismului nebiruit total care sună inconfundabil 
și în formula: „sufletul este născut...“ — de altfel, într-un context în care sunt de ci- 
tit şi alte formulări care sună puternic origenist, ca de ex. 44, 633 C. Vezi nota 47. 

sufletul, conform acestei concepții, nu este dintru început divin înlă- 
untrul său, ci, mai întâi, prin îndreptarea voinţei către Dumnezeu 
și prin dragostea față de El, devine părtaş la dumnezeiesc și asemă- 
nător lui Dumnezeu. Asta deoarece îndreptarea voinţei face de fie- 
care dată ființa spirituală asemănătoare celui spre care se îndreaptă“. 
Sufletul este un „vas cu voință liberă“ (âvpyeiov ngoagetkóv) al 
lui Dumnezeu“, apt, chiar destinat, pentru a-L primi pe Dumnezeu, 
pentru a dobândi asemănarea cu Dumnezeu, dar în sine, tocmai 
prin libertatea sa, capabil să accepte răul la fel ca și binele (Oexrzur]v 
ExaTEgwv kat E&ovoiav)* și, în această privință, dumnezeiesc 
doar după scopul său, nu după ființă. Insă asemănător lui Dum- 
nezeu și prin libertatea care îi permite să aspire la acest scop, chiar 
dacă deosebirea ontologică față de Dumnezeu este fundamentată 
iarăși în felul în care această libertate acționează în el cu posibilitatea 
existentă în ea însăși de a greşi și în modul în care „êk uerovoiag 
àyaðóv“ („doar prin părtășia de Binele cel Bun“) se deosebește, 
la orice participare la ființa dumnezeiască, în mod esenţial de 
kat ovoiav àyaðóv (de binele după ființă) al lui Dumnezeu”. 


+ M.P.G. 44,733 B/G; 44, 832 D; 44, 868 D; 45, 333 D; 46, 97 D; 44, 1145 B; 
46, 120 C („după ce sufletul a ajuns la existență în modul cum i-a plăcut creatorului 
său“, [aceeași consecvență impotriva dorinței de a-l înțelege pe „cum“ al actului 
creației ca în cazul notei 3], „poate alege conform voinţei proprii ceea ce cores- 
punde deciziei sale și devine ceea ce el însuși dorește...*). Vezi în totalitate: „Vom 
Platonismus zur Theorie der Mystik“ (despre gnoseologia lui Grigorie de Nyssa), 
în: Scholastik, 9 (1936), 163-195, în special 188-191 și: „Die unmittelbare Gotteser- 
kenntnis... bei Augustinus“, în: Scholastik, 13 (1938), 521-543, în special 524-526. 

% M.P.G. 46, 105 A. 

+ M.P.G. 45, 333 D. 

7 M.P.G. 45, 321 G; 45, 336 A; 45, 337 D; 44, 1197 A/B. Formularea Întrebu- 
inţată de Grigorie de Nyssa a rămas pe viitor valabilă și, ca să spunem așa, formula 
determinantă pentru învățătura răsăriteană despre îndumnezeire și asemănarea cu 
Dumnezeu a sufletului. Este suficient să facem referire la două texte din Maxim 
Mărturisitorul: „că toată activitatea și contemplația, virtutea şi cunoștința, biruința 
si înțelepciunea, bunătatea și adevărul, le săvârșește în noi, ca în niște organe, 
Dumnezeu, noi neaducând nimic decât dispoziţia care voiește cele bune“ M.P.G. 
90, 512 B [Sf. Maxim Mărturisitorul, Răspunsuri câtre Talasie (Filocalia, vol. I), 

A , . .. A A 

În ciuda a toate acestea, capadocienii rămân întru totul plato- 
nicieni. Continuitatea esențială pentru oricare platonism, chiar 
și pentru cel creștin, între cunoașterea natural-rațională și cea 


trad. de Pr. Prof. Dr. Dumitru Stăniloae, Ed. Harisma, Bucureşti, 1994, p. 243 - 
n. tr.] și: „Dintre aceste [însușiri dumnezeieşti], primele două le-a dăruit ființei 
[sufletului și intelectului], iar ultimele două, adică bunătatea și înțelepciunea, 
capacităţii de a voi. Aceasta pentru ca ceea ce este El prin ființă să ajungă și zidirea 
prin împărtășire“, 90, 1024B [Sf. Maxim Mărturisitorul, Capete despre dragoste — 
suta a treia (Filocalia, vol. II), trad. de Pr. Prof. Dr. Dumitru Stăniloae, Ed. Ha- 
risma, Bucureşti, 1993, p. 106 - n. tr.]. Cu toate acestea, continuă încă să existe la 
Grigorie de Nyssa formula origenistă a restaurării condiţiei originare a sufletului: 
„așa a fost constituit sufletul iniţial ca el, după ce va fi fost purificat, să strălucească 
din nou... căci învierea nu este altceva decât restaurarea (XNOKATĂOTAOIG) a 
originarului“, 44, 633 C. Sufletul este cel la care s-a referit nota 43. Aproape textual 
se găsește în M.P.G. 46, 148 A, unde se spune mai departe: „firea omenească era un 
lucru dumnezeiesc mai înainte ca firea omenească să încline spre rău“ [Sf. Grigore 
de Nyssa, Despre suflet și înviere, trad. din lb. greacă, note și comentarii de pr. 
Grigore Teodorescu, Ed. Herald, București, (fără an) p. 90 - n. tr.]. Texte asemă- 
nătoare: „când totul devine așa cum era la început“, 44, 1313 A, „se va întoarce din 
nou“, 46, 524 A sau „deoarece voi, ca ființe schimbătoare, aţi căzut și v-aţi prăbușit 
din Bine, asumați-vă din nou prefacerea spre Bine și îndreptați-vă iarăși într-acolo 
de unde voi aţi căzut“, 44, 460 B (vezi: 44, 468 A) 

Ideea „prăbușirii“, care într-un alt loc (44, 233 B/C, vezi și 46, 112 C-113 C) 
fusese deja respinsă ca „inșelătorie elină“, este prezentată aici total dezinvolt și 
tot astfel apare aceasta într-un text ca cel de la 44, 1101 A-C: „înaripată fusese 
creată și natura omului... iar sufletul care s-a prăbușit prin neascultarea 
protopărinţilor se înaripează din nou“ (nu trebuie să se treacă cu vederea că 
lucrarea De þominis opificio [Despre crearea omului], în care a fost pronunțată 
această respingere categorică, este concepută cronologic mult mai devreme decât 
comentariul la Cântarea Cântărilor, din care provine ultimul text citat). 

Da, chiar ideea origenistă a „Evăc“, a unității iniţiale a tuturor ființelor 
spirituale în care primul păcat, îndepărtarea de Dumnezeu, a introdus multipli- 
citatea și diversitatea stărilor ontologice, răsună în expresii ca: „dacă firea noastră 
prăznuiește în înviere o nouă sărbătoare a corturilor (textual: este „adăpostit“ din 
nou), iar toată stricăciunea (6xpOogă), care a intrat în ea prin păcat“ (S-a încercat 
să se citească în loc de dapBogă - „stricăciune“ [nimicire; n.tr.], Sixpogă - 
diversitate, cu privire la următoarele rânduri și la 46, 157A: „dar după ce, prin 
intrarea păcatului, firea s-a împărțit într-o mulțime de părți...“ [Despre suflet și 
înviere, p. 96 - n. tr.]), „va fi risipită din lucruri, atunci va fi sărbătorită în jurul 


Capadocienii — realizarea 65 


supranatural-mistică, orientarea ființei spirituale spre o contemplare 
desăvârșită și nemijlocită a A-tot-fiinţei, a Absolutului, așadar a lui 
Dumnezeu, se păstrează deplin la ei, şi chiar concepția, fundamen- 
tală pentru platonism, că orice formă de cunoaştere capătă sens abia 
prin raportare la această contemplare a „A-tot-ființei celei una“, 
fiind o aluzie incompletă, o reflexie a acestei cunoașteri supreme și, 
în acest sens, chiar o treaptă premergătoare pe calea urcușului către 
ea. De aici reiese „interșanjabilitatea“, caracteristică pentru plato- 
nismul creștin, dintre metafizic-ontologic și supranatural-soterio- 
logic, ambiguitatea anumitor raționamente, realitatea că urcușul 
spre cunoașterea desăvârşită a lui Dumnezeu, creștinește spus, spre 
fericirea supranaturală, veșnică, pe de o parte ca problemă pur on- 
tologică, este descrisă cu mijloacele învățăturii platonice despre 
ființă şi a metafizicii spiritului (a petovoía şi a ENLOTEOPT) ) (spre 
ex. M.P.G. 44, 885 C-888 A şi 46, 172-176), iar pe de altă parte, 


lui Dumnezeu o sărbătoare comună... deoarece este pregătită tuturor una și aceeași 
bucurie și nicio diversitate nu va mai împărți firea rațională la împărtășirea de 
același bine“, 46, 133 C/D. O idee total asemănătoare în M.P.G. 44, 641 B: „Și noi 
aparțineam sfântului număr de o sută de ființe spirituale. Deoarece, însă, oaia cea 
una s-a rătăcit de înălțimea pășunii alpine, firea noastră adică..., nu se mai 
menționează același număr... El a venit... ca numărul creației lui Dumnezeu să 
devină iarăși exact“. Sau 44, 1116 C/D: „Apoi cel mântuit este imaginat iarăși ca 
«unul» (Lovás) în legătura sa cu Binele cel unu... Partea principală a tuturor 
bunătăţilor, ca toți să devina una, recunoscători Binelui celui unu și unic“, 44, 1117 
D), „până ce toți vor deveni una... și în nimeni nu va mai rămâne vreun pic de rău, 
iar Dumnezeu va deveni tuturor toate“. (Este curios să observăm cum motivul lui 
„ut omnes unum Sint“ se mișcă aici foarte aproape de limita interpretării 
ontologice, origeniste a lui „a fi unul“), sau 44, 1313 A: „Deoarece odată natura 
răului va trece în neființă, dispărând total din lumea ființei, iar bunătatea 
dumnezeiască, neamestecată, va cuprinde în sine întreaga fire rațională“ (urmează 
cuvintele citate mai sus: „dacă totul va fi așa... cum a fost la început, când ea nu 
acceptase încă în sine răul“). În orice caz, acest concept de ATOKATAOTAOIȘ, 
«onform căruia răul se nimicește în cele din urmă („dispare total din lumea fiinţei“), 
iar puterea sa de atracție se pierde definitiv — oricât de origenist ar suna acest: „totul 
va fi așa cum a fost la început“ —, el se deosebeşte esențial de wkAoc-ul origenist, 
in măsura în care aici este vorba despre o stare finală neschimbătoare. 
* Participare și (re)intoarcere (n. tr.). 

totuşi, chiar natural-raționalul ca atare, înclinația spre cunoașterea 
intelectuală și îndepărtarea de senzorialul pur și simplu, este eva- 
luat ca un moment soteriologic, ca o întoarcere la Logos, către 
supranatural, ca o treaptă preliminară şi „ATAEXI)“ a vederii 
supranaturale a lui Dumnezeu (spre ex. M.P.G. 46, 364-368, în 
special 364C şi 368 C/D). Şi, totuși, ei sunt în stare să evite învăță- 
tura, aparent inseparabilă de platonism, despre divinitatea naturală 
a sufletului, conform căreia atingerea acestei cunoașteri desăvâr- 
şite este în același timp apariţia ființei propriu-zise a sufletului 
(ascunsă doar de existența pământească); locul ei a fost luat de 
înclinația sufletului spre participarea la divin. Unul dintre cele 
două pericole, derivarea creaţiei din ființa lui Dumnezeu, a fost 
biruit total de capadocieni acolo unde platonismul îi amenința 
cel mai mult, și anume în învățătura despre suflet. 

Mult mai evidentă, cel puţin cu privire la creația materială și 
trupească, era în cazul lor cealaltă ispită: derivarea creației dintr-o 
altă entitate (vezi nota 1 a acestui capitol) şi, de fapt, din cauză că ea 
era un mod de gândire care în mediul lor iranian-dualist se afla acasă. 
Însă cu atât mai mult sunt ei la adăpost de pericolul ce înclină în 
această parte, pentru că ideea ca atare, cel puțin cu privire la creația 
materială, fusese găsită de ei anterior la Origen. Căci pentru Origen, 
lumea sufletelor este, de fapt, născută mai mult sau mai puțin „din 
ființa lui Dumnezeu“, pe când lumea materială este ceva principial 
anti-teic în măsura în care trăsătura de „a fi în materie“ a sufletelor 
este în același timp consecință și pedeapsă a îndepărtării lor de 
Dumnezeu, iar îndepărtarea însăși este concomitent înclinare către 
lumea materială, schimbătoare, multiplă, ostilă lui Dumnezeu. Aşa- 
dar, materia înseamnă principial ceva potrivnic lui Dumnezeu, iar 
în consecință scopul ultim este eliberarea omului de materie, re- 
absorbirea uman-corporalului în ceea ce este divin-spiritual“?. 


1 Aceasta este valabilă pentru relația sufletului uman cu divinitatea în 
chestiunea unirii ipostatice la Origen: „Trupul muritor al său și sufletul uman 
din el, prin aceea că nu au intrat pur și simplu în comuniune cu Dumnezeu, ci au 
fost uniţi cu El și legaţi de El... au fost transformați în El“; Lieske, p. 122, vezi și 

De aceea, cea mai acerbă polemică a lui Grigorie de Nyssa se în- 
dreaptă împotriva învățăturii origeniste despre înclinarea spre 
materie ca ultimă cauză a păcatului și împotriva concepției conform 
căreia mutarea omului în lumea materială este urmarea păcatului şi 
a atracției față de materie”. Din exprimările sale se observă în mod 
clar la ce ține el foarte mult: nu vrea să considere nici că existența 
lumii materiale provine din căderea sufletelor și nici că această 
cădere își are originea în înclinarea spre materialitate. Căci ambele, 
răul, împotrivirea față de Dumnezeu, ar însemna să fie făcute 
oarecum izvoare ale ființei şi să fie comparate cu Dumnezeu drept 
cauze egal îndreptățite ale ființei. El se atașează în această chestiune 
de Metodiu de Olimp” care începuse combaterea origenismului 


p. 125, nota 41. Lieske vorbește pe bună dreptate de „criza monofizită“ la Origen 
(p. 122, nota 27 şi 125). 

% „Dacă nu se nasc oameni și plante atât timp cât sufletul nu cade în ei de sus, 
căderea întâmplându-se ca urmare a păcatului, atunci nu ar fi răul cauză a devenirii 
lucrurilor?“ (M.P.G. 46, 116 C [Despre suflet și înviere]). „În zadar unii ca aceştia 
consideră lucrurile ca venind din atotputernicia lui Dumnezeu, dacă afirmă că lu- 
crurile din lume nu s-au născut prin voinţa lui Dumnezeu, ci mută cauza lucru- 
rilor într-o cădere păcătoasă, astfel încât viața omenească nu ar fi apărut, dacă răul 
nu i-ar fi dat imboldul“ (46, 117C). „Prin aceasta se dovedeşte că răul nu este «mai 
vechi» (mai la început) decât viața“ (46, 120 B). Vezi și tot capitolul 28 din De 
opificio hominis (44, 229-233) care este îndreptat expressis verbis împotriva lui 
Origen. Nu în materie se află păcatul. „În natura lucrurilor care ființează nu există 
un rău independent de voință, prevăzut cu ființă proprie (Vn607a016). Toate crea- 
urile lui Dumnezeu sunt bune și niciuna nu este de respins“ (46, 372 A). „Nu trupul 
este cauza patimilor, ci voința care le naște“ (46, 528 A/B = 46, 529 A). „Înainte 
de trup a căzut sufletul în păcat. Căci neascultarea este un păcat al voinței, nu al tru- 
pului“ (45, 545 B), „cauză a căderii în păcat, temelie și mamă în același timp al 
tuturor celorlalte rele fiind iubirea de stăpânire (piĂaoxia, năzuința de a fi stăpân 
unic al său)“ (45, 61 B). Dintre toate lucrurile, potrivit firii sale, unul este urât 
(spune Grigorie de Nyssa în legătură cu întruparea și cu reproșul făcut acesteia că 
nu s-ar cuveni lui Dumnezeu să coboare în lumea materială), „patima cea rea“ 
(16, 41 A). „Nu există un rău în sine și pentru sine, independent de voință“ (45, 
12 C). Vezi și 46, 176 B şi diferenţierea între „n 40oc“ ca „răutate“ şi ca „mișcare 
naturală“ la 45, 49 C. 

“ Raționamentul lui Metodiu a fost sintetizat de Fotie în Biblioteca sa (cod. 236). 

pornind tocmai de la cele două puncte de vedere decisive și 
fundamentale. Problema lui megi avre&ovoiov este chiar 
respingerea explicării origeniste a răului prin materie, problema 
lui negi âvaorăoews fiind, însă, despovărarea materiei de 
reproșul de a fi rea în sine și ideea că scopul ultim al mântuirii ar 
fi, de fapt, eliberarea din existența materială, trupească. Cuvintele 
lui Grigorie: „căderea (neascultarea) este urmare a voinţei, nu a 
trupescului“ şi „orice creatură a lui Dumnezeu este bună și nici- 
una nu este de respins“! sună tocmai ca sinteza uzuală a motivului 
fundamental al operei unuia cât și a celuilalt. Grigorie se fixează 
prin aceasta în contextul unei tradiții de școală care merge în timp 
peste Metodiu până la Irineu și care, cu învățătura irineică despre 
avakEepaAaiwo!g, atinge în mod absolut problema fundamen- 
tală a gândirii creștine, și anume taina fundamentală a creștinis- 
mului: întruparea lui Dumnezeu. Pornind de aici avea să exprime, 
astfel, întruparea lui Dumnezeu prin sfințirea omului, iar îndum- 
nezeirea omului prin unirea lui cu Dumnezeu, prin mântuire, 
pentru ca statutul de creatură al omului să nu fie ameninţat, iar 
existența de sine a creaturii să nu apară ca acel ceva ce trebuie 
anulat și înfrânt, ci mai degrabă ca acele ceva care are tocmai în 
relația cu Dumnezeu sens și valoare proprii — iată dezvoltarea 
învățăturii despre întrupare într-o mistică a unirii lui Dumnezeu 
cu lumea care cuprinde întreaga creație şi în care învățătura despre 
creație îşi capătă abia acum sensul propriu. Este o gândire întru 
totul în spiritul lui Irineu atunci când Grigorie ba pune crearea 
omului ca element de legătură între creația văzută și nevăzută, mate- 
rială și spiritualăs?, ba, chiar mai specific, pune întruparea, ca atin- 
gere dintre divin și uman, în această legătură „cosmică“ a unirii 
profunde dintre elementele opuse ale creaţiei, a pătrunderii a tot 
ceea ce este creat, cu Divinitatea”. În toate aceste expresii pericolul 


5! Vezi nota 49. 

52 Acest motiv al lui „ovvăeopuoc“ are, firește, o lungă preistorie stoică. 

5 „Ca pământul să nu fie total exclus de la existența spirituală, necorporală, 
a apărut prin înalta pronie natura umană, în timp ce substanţa spirituală şi 

dualist pare total înlăturat, iar principiul: „nicio creatură a lui 
Dumnezeu nu este blamabilă“ pare să fi fost complet păstrat. 
Ambele scheme de gândire antică, aflate în opoziție una față de 
cealaltă, conform cărora realitatea materială este ori ultima, cea 
mai periferică undă ființială a revărsării ființei care emană din 
realitatea divină și spirituală într-o descindere treptată, ori se află 
in opoziție ca, principial, celălalt, ca „ne-ființarea“ (ur) öv) față de 
„ființare“, de divin și spiritual - ambele fiind de acord în faptul 
că în desăvârșirea spiritual-umanului și a ridicării sale spre divin 
materia trebuie ocolită, anihilată, îndepărtată sau transformată 


divină a sufletului a fost îmbrăcată cu elementul pământesc... scopul acestei 
întâmplări este ca puterea mai presus de toate să se slăvească în întreaga creație“ 
(46, 173 B/C). 

„După înţelepciunea dumnezeiască se unește și se amestecă ceea ce este 
sensibil cu ceea ce este spiritual, ca toate să se împărtășească în același mod de bine 
şi ca nicio ființă să nu fie exclusă de la ființa supremă“ (45, 25 C). „Prin purtare 
mai înaltă de grijă realitatea spirituală este legată de cea sensibilă ca nimic să nu 
fie reprobabil în creaţie și nedemn de comuniunea cu Dumnezeu“ (45, 25D). 
„...Ca tot ceea ce este pământesc să fie ridicat la Dumnezeu, iar harul să pătrundă 
în acelaşi mod întreaga creație după ce natura inferioară a fost legată de cea 
supranaturală“ (45, 28 A). 

„Cel ce a unit iarăși sufletul luat din el cu propriul trup... acela a legat la modul 
mai general și substanța spirituală de cea sensibilă, ocazie cu care începutul a avut 
un efect logic până la sfârșit“ (45, 53C; „Aoxr)“ (începutul) este, în sensul celor de 
la 44, 1313 B, 1316 A și 45, 535 A; 45, 80 B/C, firea umană în Hristos ca 
„XNAQXI)“ a întregii „PLOI“ umane). 

„Prin amestecul pământescului cu divinul“ - vorbindu-se despre crearea 
omului, 44, 133 B. 

„Creaţia spirituală care trăieşte în trup... de aceea a fost adusă la existență 
de Dumnezeu, Cel care îndreaptă orice creatură către sine, ca schimbarea de pe 
pământ să nu fie exclusă de la înălțimile cerului, nici cerul întru totul de la fiinţa p 
mântului, ca în structura umană oricare dintre aceste elemente ale ființei să se 
impărtășească de proprietățile ființei celuilalt“, 44, 1165 C. 

„Dumnezeu cel imaterial, invizibil, necorporal după ființă, se coboară, prin 
uikovoțuia cea de oameni iubitoare, la firea umană ca să aducă la desăvârşire 
«„osmosul“, 45, 1180 B/C. 

în spiritual, - par să fi fost biruite definitiv în favoarea unei 
concepții esențial creștine a raportului dintre creator și creatură. 

Avem de-a face aici cu consecinţa atractivă a spiritualismului 
origenist, care în ciuda a toate prevalează, cu teama antidualistă 
de a acorda materiei o importanță prea mare, un rol prea inde- 
pendent față de divin și spiritual dacă este înțeleasă ca fiind ceva 
care veșnic rămâne lângă Dumnezeu? Dar, în orice caz, Grigorie 
de Nyssa se abate tot timpul de la linia irineică, de la concepția 
despre uman ca element de legătură între lumea spirituală și cea 
materială, de la convingerea despre justețea și caracterul definitiv 
al acestei legături și de la concepția despre întrepătrunderea 
întregii creaţii, chiar până la cea din urmă realitate materială, prin 
puterea îindumnezeitoare a întrupării, care este în același timp o 
împărtășire de dumnezeire a lumii văzute, revenind mereu la o 
explicație — pare-se întru totul origenistă - a originii şi sensului 
naturii trupeşti a omului, care, de fapt, nu consideră materia- 
litatea drept o urmare a păcatului sau un motiv al său (căderea în 
lumea materială ca pedeapsă pentru orientarea sufletului spre 
materie, așa cum explică Origen), dar care acceptă o legătură între 
păcat și materialitate în măsura în care, conform acestei explicaţii, 
materialitatea, „înveșmântarea sufletului spiritual cu haina tru- 
pului vizibil“, a apărut în legătură cu păcătuirea prevăzută de 
Dumnezeu și în scopul de a trezi în om dorul după întoarcerea 
la Dumnezeu prin „experiența“ (neioa) îndepărtării de El, prin 
durerea legată de viața trupească și pentru a-l putea mișca spre 
întoarcere“. Imagina tradițională pentru această îmbrăcăminte — 


 M.P.G. 44, 205 A; 44, 181 C; 44, 189 C; 44, 255 B; 45, 33 D-37 G; 46, 57 C; 
46, 372 G; 46, 512 A; 46, 521 C-524 B. Ultimul text citat aici sună astfel: „Dacă 
am fi așa cum am fost creaţi la început, nu ne-ar fi fost necesar veșmântul de 
piele... După ce însă... omul a dobândit în mod liber instinctul animalic și 
irațional, înțelepciunea lui Dumnezeu, pentru ca atât libertatea naturii să rămână, 
cât și răul să dispară, a găsit astfel rezolvarea de a-l lăsa pe om în ceea ce el își 
dorise, ca el să guste răul la care năzuise și să înveţe din experienţă ce primise în 
schimbul a ceea ce dăduse“ (vezi „experiența“ origenistă, rreiga, 44, 655 A), „să 
o ia din nou, în mod voluntar, prin aspiraţia sa, pe calea fericirii de odinioară“. 

cunoscuta „imbrăcăminte din piele“ (beguártıvos xıto©v) din 
capitolul Genezei (3, 21) cu care Dumnezeu i-a înveșmântat pe 
Adam și Eva după căderea în păcat - sugerează, însă, concepția că 
această „îmbrăcare“ a avut loc abia după căderea în păcat”. Și, 
ca o consecință internă a acestui raționament, îmbrăcămintea 
dispare odată cu întoarcerea la starea inițială a sufletuluis, ceea ce 
se și spune ocazional prin cuvinte foarte explicite”; dar și acolo 
unde se ține strâns la realitatea învierii, ca în cazul finalului din 
De anima şi De mortius, şi unde ex proposito se vorbeşte despre 
starea trupului înviat, se întâmplă că tot ceea ce a fost transplantat 
din „îmbrăcămintea de piele“ iraţională (ăAoyov égua) în natura 
umană (M.P.G., 46, 148 C) este exclus într-un mod atât de decisiv 
din starea trupului înviat, încât această „stare spirituală și 
nepătimitoare“ (M.P.G. 46, 156 A/B - ănaOrs spune, firește, 
încă mult mai mult) devine aproape o spiritualizare totală și o 
absorbire a materiei în spirit, încât în cele din urmă apare 


55 Așa cum se spune într-adevăr și la 45, 33 B/C: „După ce... primilor 
oameni li s-a interzis și au fost dezbrăcați de orice fericire, i-a îmbrăcat Domnul 
pe protopărinţii noștri cu veșminte de piele“. 

5 „Nimic altceva nu este învierea decât restaurarea stării originare“, 44, 633 C 
(= 46, 156 C), „Natura umană a fost ceva dumnezeiesc înainte de a dobândi 
înclinația spre rău“, 46, 148 A, „monotonă era viaţa oamenilor“, 46, 81 A. 

5 „Omul a pierdut chipul Dumnezeului netrecător și s-a îmbrăcat prin păcat 
cu chipul trecător al lutului care ne somează să ne dorim cuvântul... ca frumu- 
sețea sufletului, odată învelitoarea pământească dată jos, să strălucească din nou. 
A îndepărta ceea ce este străin înseamnă, însă, a te ridica iarăși spre propria 
natură, lucru care nu se poate întâmpla altfel decât devenind iarăși așa cum ai 
fost creat la început“, 46, 372 C. La fel și în De mortuis: „Este îndreptăţit a se 
crede că noi, dacă trecem prin moarte într-o realitate netrupească, ...dăm jos de 
pe noi învelitoarea carnală ca pe o mască demnă de dispreţ și ne întoarcem la 
frumuseţea proprie ființei în care odinioară am fost formaţi după chipul arhe- 
tipului“, 46, 512 A/B. În continuare (B/C) „natura cea simplă și uniformă a 
intelectului“ este opusă „multiplicităţii trupești“ ca fiind ceva străin în care 
intelectul „se ostenește în viața străină firii“. 

58 La fel spre ex. 44, 192 A. 

justificat faptul că „tendința spre rău“ este numită ocazional, pur 
și simplu, „înclinaţie spre materie“®. 

Consecința naturală care rezultă din această atitudine față de 
partea trupească-materială a omului este faptul că și în învățătura 
despre întrupare, pe lângă linia irineică ce vede în aceasta o Împă- 
care și o legătură dintre divin și material, apare o altă concepție care 
vorbește despre o transformare a omenescului în dumnezeiesc în 
persoana lui Hristos, despre o dizolvare a omenescului finit în 
infinitul dumnezeiesc precum un strop de oţet în masa de apă 
a mării”. 

Graţie realizării capadocienilor, este biruită, așadar, definitiv — 
în măsura în care nu avem de-a face cu o reluare conştientă a 
învățăturilor origeniste, care poate fi simțită în acest timp doar 
mai mult ca erezie și îndepărtare de învățătura generală a Bisericii 
(vezi, legat de această problemă, cap. IX) - concepția neoplato- 
nic-ariană a „construirii“ lumii din Dumnezeu, învățătura ori- 
genistă-neoplatonică despre preexistenţa sufletelor, kúkAos-ul 
origenist și, înainte de toate, învățătura platonică despre divini- 
tatea originară și intrinsecă a sufletului. Dimpotrivă, ideea funda- 
mentală propriu-zisă și cea mai profundă a platonismului - 
continuitatea dintre ființa naturală, esențială a sufletului și vocaţia 
sa supranaturală, orientarea sufletului, potrivit naturii sale, spre 
scopul său supranatural — a fost preluată de capadocieni în gândirea 
creștină și încorporată ei și a devenit un motiv fundamental de 
gândire al Bisericii Răsăritene. Dar reversul ideii platonic-neopla- 
tonice a emanației creației din Dumnezeu, conform căreia existența 
creată trebuie considerată drept o realitate divină de-potenţată și 


59 „Dacă cineva varsă un strop de oțet în mare, atunci și stropul se transformă 
în apa mării, în compoziția apei mării“, 45, 1221 D. „Dacă trupul se preface în ma- 
rea nemuririi...“, 45, 1224 A. „Firea omenească în Hristos, transformată din 
trupesc și formată în netrupesc“, 45, 1253 B/C „devine ceea ce este Dumnezeirea“, 
45, 1276 C. „El a pătruns întreaga omenitate cu lumina sa proprie, prin legătura 
cu El însuși, făcând-o ceea ce El însuși este“, 46, 1021 D. Vezi și 45, 705-708 și 
45, 729 C. Vezi și cap. VII, nota 6. 

„căzută“, nu este încă biruită: și anume, concepția că desăvârșirea 
creaturii ar fi de căutat în încetarea totală a propriului tip de ființă 
creată și în re-absorbirea în divinitate, într-o transformare în 
divinitate. 

Sensul propriu-zis originar al ideii de re-absorbire în Dumnezeu 
și de unire ontologică trebuie căutat în faptul că ea vizează 
reîntoarcerea și re-anihilarea actului emanaţiei din Dumnezeu, 
concretizat odinioară în separarea ontologică de El - așadar, acea 
„cădere“ a ființelor spirituale din unitatea primordială în Dum- 
nezeu; iar de acest motiv nu au reușit nici capadocienii să se 
elibereze total. Nu în sensul că nu s-ar fi străduit în mod serios să 
valorifice în învățătura despre întrupare și mântuire față de 
spiritualismul origenist motivul irineic-metodian al legăturii și 
împăcării dintre realitatea materială creată și cea spirituală dum- 
nezeiască; totuși, există mereu tendința de a pune în locul trans- 
figurării creației prin Dumnezeu și în Dumnezeu o absorbire a 
creatului de către divinitate și de a concepe „indumnezeirea“ 
omului în mântuire nu ca o pe ridicare a omului la Dumnezeu, 
ci ca pe o dispariţie și ca o stingere a umanului în fața divinității. 
Această tensiune dintre o atitudine care izvorăște din platonism 
și este unilateral spiritualistă și înțelegerea creștin-ortodoxă a 
creatului în sensul formulării lui Irineu și, ca urmare a acesteia, 
o anumită „atârnare“ de partea „monofizită“, au transmis-o ei, 
întemeietorii teologiei ortodoxe, mai departe gândirii răsăritene. 


VI. DISPUTA HRISTOLOGICĂ 
ŞI GÂNDIREA GREACĂ 


Dacă omului antic, care se mișcă printre formele conceptuale 
și categoriile gândirii greceşti religioase, i se pune în față învăță- 
tura „Hristos, Mântuitorul, pe care creștinii îl mărturisesc, este în 
același timp Dumnezeu și om“ înseamnă oare aceasta pentru el 
neapărat alternativa: Dumnezeu care ia chip de om sau om care 
a devenit Dumnezeu? Sau, cu alte cuvinte, este vorba aici de o 
teofanie sau de o apoteoză? Ambele i-ar fi familiare, atât 


Hac arte Pollux et vagus Hercules 
Enisus arces attigit igneas, 
(Horaţiu, Ode, III, 3) 


adică îndumnezeirea prin forța proprie a omului virtuos, cât şi 
strigătul de uimire la vederea unei întâmplări minunate, a unor 
acțiuni care par a fi supraomenești: „zeii au luat chip omenesc și au 
coborât la noi“!, adică adorarea omului sublim ca Erubpavrjs Qe6s. 
O formulă sau cealaltă, un aspect sau altul va fi preferat în funcție 


1„Zeii, asemănându-se oamenilor, s-au coborât la noi“, Faptele Apostolilor, 14, 11. 

de faptul dacă divinul este considerat mai mult decât împlinirea 
şi încoronarea supremă a umanului desăvârșit, la care omul poate 
ajunge, când el pur și simplu atinge și realizează doar ceea ce este 
sădit și prefigurat în ființa proprie. Sau, dacă este considerat ca prin- 
cipial celălalt, acel dincolo, care, din înalt, se află mult deasupra 
sferei umane, pământești, esențial nedesăvârșită și „antiteică“, 
încât să poată, de fapt, să se pogoare la această sferă inferioară, 
da, să poată apărea în chip de om, dar numai cu scopul ca umanul, 
dezbrăcat de fiinţa sa propriu-zisă, să trebuiască să fie prefăcut în 
divinul mai înalt, dar numai dacă vrea să se ridice spre divin și să 
se unească cu el. 

Fără doar și poate, este de recunoscut faptul că, prin stabilirea 
pur şi simplă a alternativei, cele două erezii, polar opuse una 
celeilalte, nestorianismul și monofizitismul, există deja principial. 
Dar este într-adevăr corect faptul că cele două erezii sunt reductibile 
şi din punct de vedere istoric la aceste două posibilități antice-păgâne 
de formulare a raportului dintre divin și uman, divin și imanent — 
că în ele se exprimă în forma unei erezii creștine ambele aspecte 
sub care gândirea greacă poate înțelege raportul dintre divinitate 
și umanitate? Pot fi ele — istoric vorbind - absolut înțelese dintr-o 
alternativă care iese la iveală în gândirea elină, religioasă și care ține 
de domeniul concepţiei asupra lumii? Căci se ţine cont în polari- 
tatea acestor două concepţii eretice cu privire la taina funda- 
mentală a creștinismului de expresia mentalității naţionale a 
spiritului siriac realist-rațional, raționalist și al celui copt, orientat 
mistic, care, pe de altă parte, păstrează în sine tradițiile vechi-egip- 
tene, religioase. Oare nu este fals ca în opoziţia dintre nestorianism 
și monofizitism să se introducă o alternativă ce rezultă din 
gândirea elină? 

În orice caz, este important faptul că în polaritatea ereziologică 
nestorianism-monofizitism se exprimă polaritatea geografic-isto- 
rică Siria-Egipt, adică a centrelor lor culturale Antiohia-Alexan- 
dria și că nestorianismul continuă să existe aproape exclusiv în 
mediul siriac (și în spaţiul misionar al său), monofizitismul în lu- 
mea coptă, în timp ce nestorieni și monofiziți greci nu există 

deloc. Faptul că în spaţiul antiohian-sirian, pe de o parte, în spațiul 
egiptean, pe de alta, națiunile autohtone se impun din ce în ce mai 
mult față de elementul grec, este dovedit de afirmația lui Aponius, 
ca să cităm doar un martor tipic (dacă mai era nevoie de acesta 
dincolo de bogata dezvoltare a scrierilor creştine în aceste limbi), 
afirmaţie făcută în comentariul său la Cântarea Cântărilor, redactat 
în jurul anului 400, așadar cu puţin timp înainte de apariţia celor 
două erezii, potrivit căreia există în oikumene cinci limbi domi- 
nante -— ebraica, siriaca, greaca, latina și egipteana (Citat după 
Harnack, op. cit., II, 94). Ebraica este enumerată aici, firește, 
înainte de toate, ca limbă a Vechiului Testament. Dar faptul că 
siriaca și copta sunt puse pe aceeași linie cu greaca și latina ne face 
să înțelegem importanţa acestor specifice naţionale pentru spaţiul 
sirian, respectiv egiptean. Nu trebuia, pur și simplu, să se exprime 
în polaritatea ținutei intelectuale a acestor două centre culturale 
opoziția ambelor specificități naționale, negrecești, determinante? 

Și totuși, față de o astfel de asociere a ambelor direcţii eretice, 
într-un caz, cu particularitatea modului de gândire siriac, în celă- 
lalt, cu cel copt, trebuie să ne facă suspicioși aprecierea că mono- 
fizitismul, la fel ca nestorianismul, a putut pune piciorul în Siria 
numai că nu a putut să se răspândească atât de mult în Răsărit ca 
acesta (firește, și monofizitizarea Armeniei poate fi pusă într-un 
anumit grad pe seama legăturii sale cu mediul siriac, în așa fel încât 
chiar aici ar fi avut loc o anumită iradiere și influență orientală). 
Și că, pe de altă parte, tocmai monahismul copt a reprezentat foca- 
rul opoziției față de spiritualismul platonizant alexandrin, într-atât 
încât reprezentanţii antropomorfismului s-au recrutat din cercurile 
monahismului copt autohton. Polaritatea intelectuală între Alexan- 
dria și Antiohia, care se exprimă în ambele erezii și care este deja 
prefigurată în școlile catehetice creștine ale ambelor orașe, probabil 


2? Tendința spre AĂĂnyogu6v, spre interpretarea spiritualistă, speculativ-mis- 
tică, pe de o parte, spre LOTOQIKOV, spre metoda istorico-filologică, pe de altă parte, 
caracterizează ambele școli, așa încât antiohienii le reproșează alexandrinilor 
neglijarea sensului literal al Sfintei Scripturi, alexandrinii antiohienilor așa-numitul 

nu se explică din ținuta intelectuală a copților de aici, a sirienilor 
de acolo, ci din spiritul și modul de gândire care a dominat am- 
bele centre culturale și care erau în mod esențial grecești. Ambele, 
Alexandria și Antiohia, au fost ctitorii noii ere din care a început 
elenizarea teritoriilor diadohilor, iar pentru cât de elenistic a fost 
mediul alexandrin, cea mai bună dovadă (abstracție făcând impor- 
tanța pe care Alexandria a avut-o pentru întreaga cultură elenistică) 
este influenţa elenizatoare pe care acest mediu l-a exercitat asupra 
iudaismului alexandrin; căci aici nu este vorba doar de păturile 
superioare și de cei care au o cultură mai înaltă, ci de o parte a 
păturilor inferioare, comerciale, meșteșugărești, a populaţiei acestui 
oraș universal. Și tocmai aici a apărut Septuaginta ca dovadă 
grăitoare a elenizării iudaismului alexandrin. În ceea ce privește 
Antiohia, tot Harnack citează poemul lui Isaac din Antiohia, în 
care acesta o numește, încă în secolul al V-lea, „frumosul oraș al 
grecilor“, precum și o omilie a lui loan Hrisostom care spune 
despre populaţia rurală din preajma Antiohiei că, chiar dacă vor- 
beşte o altă limbă, mărturiseşte, totuși, aceeași credință (Harnack, 
op. cit., p. 133). Iar activitatea misionară a patriarhului antiohian 
este caracterizată de Harnack prin următoarele cuvinte: „Aceasta 
a fost caracteristica înaltului episcop antiohian în timpurile de 
demult, și anume că el, interesat de misiune și chiar uitându-se până 
în Mesopotamia, a avut grijă doar de răspândirea creştinismului 
grec sau a făcut prea puțin pentru sădirea unui creștinism naţio- 
nal-sirian. Aici a intervenit Edesa“ (II, 134). Așadar, trebuie să luăm 
în calcul posibilitatea că apariția nestorianismului aici, a monofizi- 
tismului acolo, trebuie să aibă ca explicaţie ţinuta intelectuală 
deosebită a grecității ambelor orașe, direcția specială și coloratura 
pe care gândirea și filosofarea greacă, religia și concepţia elină 
despre lume, le-au avut în fiecare dintre aceste două orașe — așadar, 
în fine, polaritatea modul de gândire grec. 


„Iovdaiou6c“, adică o interpretare prea literal-istorică - spre exemplu, raportarea 
profețiilor lui Isaia exclusiv la eliberarea din robia babiloniană fără a se referi la 
timpul mesianic din urmă. 


VII. NESTORIANISMUL 


Pentru a putea lua mai întâi în discuţie mediul antiohian și 
pentru a clarifica relația sa cu nestorianismul, trebuie să admitem 
că Nestorie însuși a fost sirian”. După alte izvoare, era persan’. 
Dar asta nu înseamnă că orientarea sa intelectuală este pronunțat 
siriacă, pentru că şi alți sirieni (mai ales, firește, provenind din 
apropierea Antiohiei) nu s-au integrat în totalitate doar în mediul 
antiohian și în cultura sa grecească, ci au ajuns, prin Antiohia, 
până la Constantinopol, ca, spre exemplu, Severian din Gabala și 
Antioh din Ptolemais, care s-au remarcat în capitală ca îndrăgiți 
oratori la diferite festivități (deși la cel din urmă se mai putea 


* Sirian nu are legătură în această epocă cu elementul arab actual. Prin sirian 
trebuie să se înțeleagă acel element semit, de expresie siriacă - dialect târziu al 
limbii aramaice. Siriaca este o limbă a cărei cultură a fost aproape în totalitate de 
expresie creştină. Vezi în acest sens: Anton Baumstark, Geschichte der syrischen Li- 
teratur: mit Ausschluss der christlich-palăstinensischen Texte, Bonn, 1922. În domeniul 
siriacologiei aceasta este încă o lucrare nedepășită (n. tr.). 

! Această afirmaţie trebuie înțeleasă, probabil, în sensul că părinții săi erau 
sirieni fugari din Persia. În acest sens, şi sirianul Afraate este numit „înțeleptul 
persan“, iar școala Sfântului Efrem, care, după pierderea orașului Nisibis din 
anul 363, s-a mutat de pe teritoriul persan pe teritoriu sirian, la Edesa, este 
numită „Școala perșilor“. 

observa pronunția necizelată a sirianului?), așa cum și chemarea Sf. 
Ioan Gură de Aur pe scaunul constantinopolitan indică faptul că 
în capitală erau ascultați cu plăcere oratori care-și făcuseră un 
nume în Antiohia, unde, la școala lui Libanius, păgâni și creștini 
dobândeau o pregătire retorică excelentă. Faptul că și cu Nestorie 
s-a întâmplat același lucru - a fost chemat pe scaunul arhiepiscopal 
al Constantinopolului în anul 428 de către împăratul Teodosie 
după ce devenise deja celebru ca predicator în Antiohia - dove- 
dește suficient că originea sa siriană nu a fost decisivă pentru 
modul lui de gândire, ci lumea antiohiană în care şi-a început 
cariera ca adult, după ce își petrecuse tinerețea în Germaniceia 
pe Eufrat. 

Căci nestorianismul, adică doctrina eretică pe care el a luat-o 
cu sine în capitală, unde a și vrut să o răspândească, a existat în 
Antiohia chiar înainte de eP. Chiar Diodor din Tars, celebrul 
teolog antiohian, profesorul lui loan Gură de Aur și al lui Teo- 
dor de Mopsuestia, tăgăduia îndreptățirea expresiei Născătoare 
de Dumnezeu (Ocotókos), motiv pentru care deja un Apolina- 
rie al Laodiceii l-a atacat; după toate probabilitățile, chiar re- 
marca lui Grigorie de Nyssa din scrisoarea care vorbește despre 
călătoria sa în Antiohia face referire la Diodor din Tars. 


2 Bardenhewer, Gesch. der altkirchlichen Literatur, UL, p. 363. 

5 Aici este aceeași situație ca în cazul arianismului, și anume că o erezie 
izbucnește abia atunci, adică devine conștientă ca erezie, când este transplantată 
dintr-un mediu în care a fost propovăduită până atunci fără a fi contestată 
într-altul, care ori se arată străin față de această concepție ori, ca în cazul 
Alexandriei, a înfrânt-o deja în interior. 

* M.P.G. 46, 1024 A. Este extrem de semnificativ în ce context apare această 
remarcă. Fireşte, antiohienii au dreptate în lupta lor împotriva apolinarismului, iar 
asta a dus și la faptul că erezia concepției lor nu a ieșit mult timp atât de clar în 
evidență. Inițial, apolinarismul, prin accentuarea dumnezeirii Logosului, a putut 
părea un tovarăș de nădejde împotriva arianismului. Dar, curând, chiar Capa- 
docienii au fost nevoiţi să se întoarcă împotriva acestui tovarăș compromițător, 
a cărui hristologie îi devaloriza poziția antiariană, asociindu-l unei erezii inaccep- 
tabile. Legat de această situație sunt scrise cuvintele introductive ale lucrării lui 

Teodor de Mopsuestia a dezvoltat mai apoi învățătura despre 
cele două persoane care, prin sălășluire și „după binevoire“, 


Grigorie de Nyssa împotriva lui Apolinarie: „Să examinăm ceea ce ne aduce 
învățătura lui Apolinarie Sirianul. Înmulțirea oilor sau diminuarea lor, adunarea 
celor rătăciți sau împrăștierea celor adunați, întărirea sau distrugerea dogmelor de 
până acum?“, M.P.G. 45, 1125. Este o îndepărtare de Apolinarie din cauza hristo- 
logiei sale, oricât de simpatică le-ar fi fost inițial combaterea arianismului practi- 
cată de el. La rândul lor, ei accentuează acum că Hristos trebuie să-și fi asumat 
intreaga omenitate, suflet și trup, și că învățătura apolinaristă despre asumarea tru- 
pului sau a trupului și a părții inferioare a sufletului fără sufletul rațional, mai înalt, 
al cărui loc avea să îl ia dumnezeirea Logosului, nu este o înomenire, ci doar o 
intrupare a Logosului (din punctul de vedere al istoriei ideilor este important că 
Apolinarie afirmă în acest context starea fundamentală de păcătoşenie a omului 
şi aduce ca argument împotriva asumării unei firi umane integrale faptul că 
„este imposibil ca în gândurile umane să nu fie niciun păcat“. Bardenhewer, II], 
p. 286). Dar în același timp ei accentuează atât de puternic acceptarea omenității 
în Dumnezeu, dispariția omenității în Dumnezeu, încât, adesea, li s-a reproșat un 
anume monofizitism; chiar și scriitori mai noi fac asta, ca, spre exemplu, Holl 
în cartea sa: Ampbhilochius von Ikonium, 1904, p. 195, vezi aici Weigl, Christologie 
vom Tode des Athanasius bis zum Ausbruch des nestorianischen Streites, München, 
1925, pp. 66 și 75. În afară de textele citate din Grigorie de Nyssa la nota 50 de 
la capitolul V, mai pot fi indicate următoarele afirmații: „inainte ca și ea“ (firea 
omenească), „să se prefacă în dumnezeiască...“, M.P.G. 45, 705 A; „legat de divin, 
(omenitatea) nu mai rămâne în limitele și în determinările ei ontologice. Teoretic, 
însă, proprietățile naturilor rămân separate“, 705 B. Ultimele două texte se referă, 
firește, la Hristos cel transfigurat. Vezi și Grigorie de Nazianz, M.P.G. 36, 424 C. 
Așa se face că, pe de o parte, Apolinarie le reproșează tot timpul învăţătura despre 
„doi fii“ (împotriva acestui reproș este îndreptată aproape în totalitatea ei com- 
baterea apolinarismului din scrisoarea lui Grigorie de Nyssa adresată lui Teofil al 
Alexandriei, M.P.G., 45, 1268-1277), iar ei, imediat ce apar în mediul antiobian, 
sunt considerați drept apolinariști, așa cum s-a întâmplat cu Grigorie de Nyssa 
în timpul călătoriei sale în Antiohia (același lucru i s-a întâmplat cu câţiva ani 
inainte lui Vasile cel Mare; vezi cu privire la aceasta Lietzmann, Apollinaris von 
Laodicea und seine Schule, vol. I, p. 20; vezi cu privire la Grigorie de Nazianz a 
sa Or. XXII, De pace 2). Ca urmare a acestei situații este redactată cea de-a treia 
scrisoare a lui Grigorie de Nyssa (M.P.G. 46, 1016-1024, de către Lietzmann, 
p. 75 amintită doar pe scurt). El se plânge foarte mult de „cei care fac sofisme inutil“, 
cărora nu le este suficient că el, asemenea lor, recunoaște ca dumnezeieşti trei 


82 ENDRE V. IVÁNKA 


devin una’, dar în așa fel încât persoana desăvârșită dumnezeiască 
şi persoana desăvârșită omenească rămân fundamental separate 


persoane al Sfintei Treimi (căci lupta împotriva păgânilor, a iudeilor și arienilor, 
împotriva tuturor care tăgăduiesc dumnezeirea Fiului și a Duhului Sfânt, este În- 
dreptățită, 1017 B/C). Dar aceștia „ce motiv întemeiat au ei, ei care sfâșie cămașa 
necusută și atribuie numele Domnului celui al lui Pavel și Chefa („Lisus este numele 
omului asumat, așa cum numele lui Petru și al lui Pavel este al apostolilor“, spune 
Teodor de Mopsuestia, M.P.G. 66, 985 C) să declare inacceptabilă comuniunea cu 
cei care cinstesc ca Dumnezeu pe Hristos?“ M.P.G., 46, 1017 D-1020 A. Apoi, sin- 
tetizând ideile principale pe care le întrebuințează în polemica dusă împotriva lui 
Apolinarie pentru a se detașa de el În mod categoric, întreabă în cele din urmă: 
„Dacă noi invocăm și mărturisim aceasta că Hristos este puterea și înțelepciunea lui 
Dumnezeu... cu ce greșim noi prin asta și din ce cauză suntem urâţi?“ 46, 1024 A. 
Evident, prin formula care consideră întru câtva omenitatea lui Hristos ca organon 
al activității sale dumnezeiești, se înţelegea în Antiohia apolinarism. Apoi le repro- 
șează antiohienilor tot ceea ce el, la rândul său, găsește greșit la ei: negarea îndrep- 
tățirii numelui de QeoT6koș, întrebuințarea numelui de ăvOewrorokoc (46, 
1024 A, vezi Weigl, p. 20), exegeza literală, pe care el o ilustrează în cazul câtorva 
exemple absurde care toate, în fond, duc la interpretarea literală și realistă a pro- 
misiunilor profetice: „o mie de ani de viață de plăceri, reluarea jertfelor sângeroase 
iudaice, înnoirea Ierusalimului pământesc“, 46, 1024 B. Este indignarea elevului 
care studiază metoda alegorică, origenist-spiritualistă, față de raționalismul antio- 
hian, care răzbate aici din Grigorie de Nyssa. Şi totuși, el a fost catalogat ca apoli- 
narist în Antiohia, el, căruia nu i se poate reproşa nimic de acest fel (așa cum și 
Grigorie de Nazianz spune despre apolinariști în scrisoarea 101: „ne insultă prin 
faptul că spun că noi am fi tovarășii lor de credință“, M.P.G. 37, 176 B) şi i s-a refuzat 
comuniunea bisericească (deoarece, evident, la aceasta se face aluzie prin: „declară co- 
muniunea ca inacceptabilă“ 46, 1020 A și „înălțarea unui altar împotriva celuilalt“, 
46, 1024 B). Nimic nu arată mai limpede cât de clar conturat era nestorianismul 
în Antiohia în jurul anului 380 ca realitatea ce ni se revelează în această scrisoare și 
anume că hristologia Capadocienilor, a adversarilor apolinarismului, pare acolo 
Și este respinsă drept apolinaristă simultan cu respingerea expresiei G£oTOKOȘ, a 
cuvântului în jurul căruia disputa nestoriană s-a inflamat. Nimic nu arată și mai clar 
poziția intermediară a Capadocienilor între cele două teze extreme hristologice, 
antagonice. Cercetarea fundamentelor spirituale ale apolinarismului ar reprezenta 
o temă în sine; aceasta ne-ar duce însă (abstracţie făcând faptul că vrea să fie pur și 
simplu o antiteză față de concepția antiohiană a Celor doi Fii pe care chiar Pavel 
de Samosata a împărtășit-o) pe tărâmul gnosticii, spre motivul mijlocitorului, care, 

una de cealaltă. Hristos, omul, cu totala sa lipsă de păcat, cu desă- 
vârşirea voinţei sale morale, a meritat ca Logosul divin, a doua 


el însuși, este o ființă intermediară, constituită din divin și uman, dar nici om întreg 
şi nici Dumnezeu total (M.P.G. 45, 1128 A/B; 45, 1176 B) şi în cercul de idei al 
„omului pogorât din cer“ (M.P.G. 45, 1136 G; 45, 1180 C). Atanasie nu greșește 
când atribuie apolinarismului gândire maniheistă (vezi Weigl, p. 95). Fireşte, s-ar 
putea obiecta că și arianismul a reprezentat în hristologia sa concepția apolinaristă, 
conform căreia Logosul ar fi luat în Hristos locul sufletului omenesc, dar nu și-ar 
fi asumat un suflet omenesc împreună cu un trup omenesc; este însă cu totul și 
cu totul altceva dacă, într-un caz, Logosul arian, adică o ființă spirituală — fie și 
prima - între altele, ia trup asemenea celorlalte (ceea ce nu este prea departe de 
sălășluirea sufletului uman în trupul omenesc), în celălalt caz, dumnezeirea însăși, 
cea de-a doua persoană dumnezeiască, de o ființă, ia trup (sau posedă unul de la bun 
început), care prin aceasta cade singur chiar din natura corporalității, din sfera ima- 
nentului și este un „trup ceresc“. Pe cât de asemănătoare sunt cele două formule, 
ca enunţ, de punctul de vedere hristologic, pe atât de diferit este duhul care vor- 
beşte din cele două în concepția metafizică - un exemplu grăitor în acest sens este 
faptul că abordarea acestor chestiuni din perspectivă pur teologică și istorico-dog- 
matică, fără luarea în considerare a substratului istorico-spiritual, poate surprinde 
doar într-un mod nesatisfăcător importanța propriu-zisă, stările de spirit şi energiile 
care operează aici. De aceea, nici faptul că Chiril din Alexandria s-a bazat pe o 
formulă a lui Apolinarie, fiind de părere că este a lui Atanasie (uia pvoig toù 
Oeov oeoagkwpévn, „repetait-il (Chiril), croyant redire un mot d' Athanase, mais 
s“exprimant an réalité dans la langue d' Apollinaire [repeta (Chiril), crezând că face 
cunoscut un cuvânt al lui Atanasie, dar exprimându-se în realitate în limba lui 
Apolinarie]“ spune Amann, Dictionnaire de Theol. Cathol., XI, 94 în articolul: 
Nestorie: vezi însă Weigl, 156/157 şi 159), nu ne oferă, totuși, posibilitatea de a ca- 
taloga în general întreaga concepție apolinaristă ca forma de expresie propriu-zisă, 
consecventă și genuină a concepției greceşti despre creștinism ca religie, așa cum 
{ace Harnack. Vezi nota 7 de la cap. IX. 

5 „După sălășluire și binevoire“. După M.P.G. 66, 972-976, „sălăşluirea după 
binevoire“ este unul dintre modurile de sălășluire alături de cel „potrivit ființei“ 
și de cel „potrivit potenţei“. Aceste două moduri de sălășluire a lui Dumnezeu 
nu se limitează doar la ființe individuale, ci se referă la tot, chiar la lucrurile neîn- 
suflețite, căci Dumnezeu este prezent peste tot cu ființa Sa și cuprinde totul prin 
lucrarea Sa. Așadar, o sălășluire care se referă doar la câțiva oameni sfinți și în 
sensul cel mai deplin doar la omul cel unul ales, care chiar devine prin asta „fiu 
al lui Dumnezeu“, poate fi doar o „sălășluire după binevoire“. Teodor a conturat, 

Persoană dumnezeiască, să se sălășluiască în El în mod perfect și 
să-i pătrundă întreaga fiinţă, astfel încât să poată fi considerați 
una, așa cum harul lui Dumnezeu și vocaţia vieţii veșnice le pri- 
mesc toţi aceia pentru care Dumnezeu prevede că voinţa lor morală 
merită”. Apoi, această „binevoire ca în cazul Fiului“” este doar cea 
mai desăvârșită și mai înaltă formă a prezenţei lui Dumnezeu în 
om prin harul Său, fapt ce este exprimat altminteri de către Teodor 


așadar, pentru prima dată formula pentru învățătura ce continuă să existe în 
Evul Mediu cu privire la acel de modis essendi Deum in rebus, şi anume per essen- 
tiam, per potentiam (per praesentiam), per gratiam (vezi: Toma d’ Aquino, Summa 
Theologica, 1, q. 8, a. 3). Numai că nu a ţinut cont de ceea ce Toma spune la sfâr- 
șitul articolului citat: „Est autem alius singularis modus essendi Deum in homine 
per unionem [Există, totuşi, un alt mod special al existenței lui Dumnezeu în 
om prin unire“; n. tr.]. Pentru procedeul său teologic, total raţionalist, este 
semnificativ faptul că unirea divinului cu omenitatea în Hristos poate fi pentru 
el doar unul din modurile raționale inteligibile ale sălășluirii. Aceeași convingere 
raționalistă că tainele credinței trebuie să fie reductibile la formule stricte, logice, 
l-a dus la conceptul însuși de sălășluire. „Afirmația că ar avea loc o unire după 
fire este valabilă doar la lucrurile de aceeași fire, dar la lucrurile de firi diferite 
este falsă și amestecă ceea ce este esenţial diferit“, M.P.G. 66, 1013 A. Nu există, 
așadar, un al treilea mod de unitate între „a fi una după natură“, între unitatea 
după ființă și relația de sălășluire existentă între ființe diferite ontologic; ca 
urmare, unirea dintre firea divină și cea umană trebuie să fie unul din modurile 
de sălășluire. Vrând, nevrând, Teodor a acceptat că, pe baza sălășluirii, s-ar mai 
putea, totuși, vorbi în Hristos și despre o persoană la fel de bine ca și despre 
două, în funcţie de faptul dacă se accentuează unitatea morală sau dualitatea 
ontologică. 

é Despre voința morală, „rro60£ois“-ul (scopul/planul) omului Hristos, 
independent de har și de sălășluirea dumnezeiască, tratează Teodor la M.P.G. 
66, 976 D, 977 B, 986 A/B și 989 D, iar la 66, 986 B spune chiar: „potrivit 
faptului că el pre-știa cât de moral va fi el alcătuit, Logosul divin s-a unit cu el 
(omul Hristos) chiar la nașterea sa“. 

7 Așa explică Teodor cuvintele: „pe cel chemat după voia Lui (a lui Dum- 
nezeu, adică)“. Rom. 8, 28, „Intenţia (morală) a lor“ (statura lor morală) - spune 
el - „a cunoscut-o Dumnezeu mai înainte și de aceea i-a și chemat“, M.P.G. 66, 
832 A. 

* Mt. 3, 17; 12, 18; 17, 5; Mc. 1,11; 2 Pt. 1, 17 (n. tr.). 

într-un mod cu totul și cu totul deschis. El era supus ispitei”, dar 
nu păcatului, deoarece dumnezeiasca sălășluire a întărit voinţa 
orientată spre bine și a făcut-o imuabilă!0. Iar El a câştigat această 
condiţie pentru noi toţi, pentru toţi, adică pentru cei ce dobândesc 
harul lui Dumnezeu, viața veşnică și întărirea în bine prin El. Căci 
mântuirea este împărtășirea de nemurire și de nepăcătuire, nu 
eliberarea de păcatul strămoșesc. Nu există un păcat strămoșesc 
(Teodor a scris o lucrare proprie împotriva învățăturii despre 
păcatul strămoșesc, vezi: M.P.G. 66, 1005 şi urm.) şi nici nu este 
adevărat că moartea a fost impusă ca pedeapsă tuturor din cauza 
păcatului lui Adam. Omul este potrivit naturii sale muritor, așa 
cum Şi voința umană este, potrivit naturii sale, capabilă de păcat!!. 
Ceea ce Hristos a câştigat pentru sine și pentru noi este tocmai o 
schimbare a naturii umane, o nouă KATAOTAOIG (stare) în care noi 
dobândim deopotrivă nemurirea şi nepăcătuirea!?, așa cum lipsei 


8 M.P.G. 66, 976 B/C. 

? M.P.G. 66, 991-993. 

1 M.P.G. 66, 989 D-992 A. Și aici, ca motiv al sălășluirii și al întăririi voinței 
în bine care rezultă din sălășluire, se accentuează iarăși: „i s-a păstrat nealterată 
puritatea morală a voinţei Sale; căci Dumnezeu a cunoscut de la bun început 
cum va fi el alcătuit din punct de vedere moral“. 

1 „Deoarece noi, prin statutul nostru de muritori, am ajuns în condiția de 
a fi înclinați spre păcat...“, M.P.G. 66, 913 B; 66, 800 C-801 B. 

12 „Apoi, eliberarea din moarte va face nu doar ca noi să înviem, ci chiar să fim 
demni de viața veşnică. De aceea, vom fi eliberaţi și din starea de păcătoșenie, 
devenind neschimbători prin harul Duhului“. M.P.G. 66, 820 A. Aceste două mo- 
mente, care sunt numite și altundeva împreună (66, 800 A; 66, 805 A; 66, 808 ©), 
sunt sintetizate de Teodor prin calificativul de „nemurire“ și îl pune pe picior de 
cgalitate cu „înfierea lui Dumnezeu“. „În general, el (Pavel) numește nemurirea 
înfierea lui Dumnezeu (Rom. 8, 19), deoarece consideră nemurirea proprietate a 
liinței care trebuie să revină fiilor lui Dumnezeu“, M.P.G. 66, 825 D. Chintesenţual 
aici este că se vorbește despre o nouă „stare“ (kaTăOTa0IG) pe care Hristos a 
dobândit-o și pe care noi o dobândim prin el, nu de o apocatastază (în sens 
origenist), de o „restaurare“ a stării care ar fi de fapt cea potrivită naturii omului. 
Diferența de apreciere a ceea ce este firescul pentru om, reprezintă deosebirea 
„aracteristică dintre nestorianism și modul de gândire origenist-platonician. 

de păcat a lui Hristos i-a urmat ca răsplată acordarea nemuririi pe 
care el a câștigat-o atât pentru el, cât și pentru noi toți”. În acest 
sens, nemurirea (4pOagoia)” poate fi numită şi pace eternă, deoa- 
rece lupta părților inferioare ale sufletului și ale trupului împotriva 
duhului, disputa internă din om, încetează în această stare!“. 
Așadar, vedem că nestorianismul era configurat deja în Antiohia 
în toate privinţele înainte de Nestorie, chiar și în ceea ce priveşte 
legătura sa cu pelagianismul!'5. Văzut din exterior, a devenit erezie, 
fireşte, abia în momentul când Nestorie a vrut să impună popu- 
lației din Constantinopol această concepție nativ antiohiană şi 
prin asta a atras după sine intervenţia patriarhiei alexandrine, polul 
opus al poziţiei intelectuale antiohiene. Cu siguranță că nimeni 
nu a formulat această concepție atât de tranşant ca Teodor; că era 
dominantă în general în Antiohia, cea mai bună mărturie este 
faptul că însăși hristologia Sf. loan Gură de Aur, oricât s-a străduit 
el să-și construiască învățătura înainte de toate pe Sfânta Scriptură 
și pe învățătura tradițională a Bisericii, nu poate nega anumite 
caracteristici antiohiene ca, spre exemplu, evitarea expresiei 
Oeorâxog!€. Iar că această concepție a existat în Antiohia cu mult 
timp înainte o dovedește învățătura lui Pavel de Samosata. Chiar 


5 „El spune“ (anume Pavel, Evrei 2, 10) „că Logosul divin l-a desăvârșit prin 
pătimire pe omul asumat de el, pe care l-a și făcut Începătorul Mântuirii, încât 
mai întâi el însuși să devină vrednic de mântuire și abia apoi să se facă celorlalți 
cauză pentru aceasta“, M.P.G. 66, 985 C. 

* Sensul principal este de incoruptibilitate, dar înseamnă și perenitate, trăire 
fără sfârșit, eternitate, nemurire, sens preferat de autor (n. tr.). 

14 „Aceasta înseamnă «pace» (Rom. 5, 1), deoarece el (Pavel) a spus mai sus 
că în cazul muritorilor, potrivit naturii lor, ar exista un război, deoarece păcatul 
se opune voinței sufletului; aici spune el că omul este eliberat de această neputinţă 
a sufletului“, M.P.G. 66, 821 A. 

15 Legătură care își găseşte expresia în prietenia dintre Teodor și Iulian 
de Aeclanum. [Despre Iulian de Aeclanum vezi lucrarea lui Josef Lössl, Julian von 
Aeclanum. Studien zu seinem Leben, seinem Werk, seiner Lehre und ihrer Uberlie- 
ferung, Brill, Leiden, 2001 - n. t.]. 

1é Vezi în acest sens Bardenhewer, III, p. 357. 

dacă el a profesat-o într-o formă atât de extremă, încât Teodor, pe 
bună dreptate, a putut să protesteze față de compararea învăță- 
turii sale cu cea a lui Pavel de Samosata”, ideea fundamentală la 
ambii era, totuși, aceeași: Hristos, omul, în care sălășluiește 
Logosul, nu în mod real, ci prin știință și participare!5, este unit 
cu dumnezeirea Logosului prin aceea că voinţa sa este întru totul 
în armonie cu voința dumnezeiască și se odihnește total în voința 
dumnezeiască’. Asta le era întru totul clar și adversarilor învăță- 
turii antiohiene, apolinariștilor, de vreme ce făceau ca scrierile lor 
dogmatice, în care combăteau şcoala antiohiană și pe care se îngri- 
jeau să le publice sub nume fals ca opere ale unor celebri scriitori 
bisericești din trecut, să circule de preferință ca opere ale lui 
Grigorie Taumaturgul, marele adversar al lui Pavel de Samosata. 
Faptul că modul de gândire nestorian din Antiohia a rezultat 
din atitudinea spirituală a grecității antiohiene şi nu are nimic 
de-a face cu sirianitatea inițială, îl arată și poziţia luată de diferitele 
teritorii față de învățătura nestoriană. Patriarhul Antiohiei, Ioan, 
l-a apărat la început pe Nestorie, iar combaterea anatematismelor 
pronunțate de patriarhul Alexandriei împotriva lui Nestorie e o 
misiune pe care i-a încredinţat-o lui Teodoret de Cir, un antio- 
hian nativ, aflat pe culmile educației grecești de atunci, care devenise 
episcop al unui oraș sirian din vecinătatea Antiohiei. Iar după ce 
însuși scaunul antiohian s-a supus deciziilor Sinodului de la Efes, 
au existat teritorii, în special cele care se aflau în dependență 


17 „Angelus diaboli est“ - spune Teodor - „Samosatenus Paulus, qui purum 
hominem dicere praesumpsit Dominum Jesum Christum et negavit existentiam 
divinitatis Unigenti, qui est ante saecula“, M.P.G. 66, 1011 A („inger al diavolului 
este Pavel de Samosata care spune că Domnul lisus Hristos este om simplu şi neagă 
existența dumnezeirii Celui Unu Născut care este înainte de toți vecii“ — n. tr.]. 

1 „Nu după ființă, ci prin învățare şi împărtășire“. 

5 „A avut o voință cu Dumnezeu“. Diferenţa dintre Teodor și Pavel constă în 
faptul că Pavel considera Logosul însuși, Cel care sălășluiește în Hristos, nu a doua 
persoană dumnezeiască, ci un atribut sau putere a lui Dumnezeu („ca rațiunea în 
om“) — la care se referă negavit existentiam divinitatis unigenti; modul sălășluirii, 
partea hristologică, este concepută de amândoi absolut la fel. 

jurisdicțională de Patriarhia Antiohiei, nesiriene (grecești sau 
microasiatice) — Tarsul și Tyana, ca și Cilicia —, care au persistat în 
opoziție și s-au împotrivit autorității patriarhului. Unul dintre 
liderii de opinie ai acestei opoziții din spațiul antiohian era 
Meletie, succesorul lui Teodor pe scaunul episcopal de Mopsuestia 
în Cilicia. În contrast, putem constata că Rabbulas, episcopul de 
Edesa, episcop al celui mai important focar de viață spirituală 
național-siriană%, s-a poziționat de la bun început impotriva lui 
Nestorie, iar din acest motiv i-a adus reproșuri episcopului Andrei 
de Samosata, cel care scrisese împotriva lui Chiril al Alexandriei. 
El a predicat în Constantinopol impotriva „vechii rătăciri a noului 
iudeu“, într-o vreme când acest „nou iudeu“, Nestorie, se afla încă 
pe scaunul patriarhal din Constantinopol, afirmând că el l-a făcut 
atent pe Chiril asupra operelor lui Teodor de Mopsuestia ca 
reprezentând izvorul ereziilor nestoriene (Chiril, cp. 70-74) şi a 
tradus lucrările lui Chiril în siriacă (Bardenhewer, IV, p. 390). 
Această luare de poziţie corespunde, de altfel, întru totul 
tradițiilor școlii din Edesa. Edesa s-a ținut departe la început de 
conflictele dogmatice care înfierbântau pe atunci partea grecească 
a Patriarhiei antiohiene. În plus, trebuie să ţinem cont că școala 
din Edesa fusese întemeiată de creştini de limbă siriacă, fugari din 
Imperiul Persan. Cât de puţin erau legaţi acești creştini „persani“, 
adică sirieni din Imperiul Persan, de viaţa spirituală antiohiană din 
acel moment, reiese din aceea că Afraate, așa-numitul „Ințelept 
persan“, încă nu consideră necesar să menționeze între 336 și 345 
erezia ariană (Bardenhewer, IV, p. 338), aşadar, într-un timp în care 
(de la sinodul ținut în anul 335 în Tyr) arianismul ajungea iarăși 
predominant tocmai în spaţiul antiohian. (O analogie notabilă 
în acest sens oferă faptul că, în Apus, Ilarie de Poitiers nu auzise 


2 Harnack caracterizează rolul Edesei și semnificația sa după cum urmează: 
(Mission..., Il, p. 144): „Edesa, nu Antiohia sau un oraș din Coelesiria, a fost în 
secolul al III-lea adevăratul punct de atracție și centrul misionar al creștinismului 
național-sirian. De aici a pornit literatura creștină-siriacă a traducerilor“. Vezi, 
în schimb, caracterizarea rolului Antiohiei de către Harnack, p. 71. 

încă nimic în anul 355 de termenii OUOOVOLOV şi OUOLOVOLOV; 
vezi: Bardenhewer, II, 366). Chiar dacă Efrem Sirul, conducătorul 
așa-numitei „şcoli persane“ mutate de la Nisibis la Edesa în anul 
363, cunoaște arianismul, el polemizează însă în operele sale cu 
precădere împotriva lui Bardesanes, Marcion și a maniheilor, ale 
căror învățături trebuie să fi fost, așadar, deosebit de răspândite 
în spaţiul sirian - toate acestea fiind erezii care nu au jucat vreun 
rol important în Antiohia grecească”. Efrem scrie însă într-o 
epocă în care — așa cum s-a observat mai sus — concepția nestoriană 
era deja formată în liniile sale esențiale în școala lui Diodor din 
Tars. Dacă în general Efrem este considerat unul dintre Părinții 
de atunci ai Bisericii Răsăritene, tot astfel poate fi el numit şi 
Doctor Marianus; de la el provine principiul - aflat în opoziție 
radicală cu punctul de vedere nestorian - la care s-a raportat și 
Sinodul de la Efes: pentru dreapta învățătură de credință este 
suficient să o recunoaștem şi să o numim pe Sfânta Fecioară 
Născătoare de Dumnezeu”. Și despre faptul că el nu a fost 
singular în Edesa cu această învățătură, ci a exprimat concepția 
întregii sirianități creștine care își avea punctul central în Edesa, 
vorbește marea cinstire pe care întreaga lume siriană i-o aducea 
chiar din timpul vieții sale şi pe care i-au păstrat-o chiar ereticii 
sirieni de mai târziu care îl numesc „stâlp al Bisericii“ și „harfă a 
Duhului Sfânt“, chiar dacă ei au abandonat în multe privințe 
învățăturile sale. 

În schimb, în exegeza sa, Efrem s-a mișcat întru totul pe terenul 
școlii antiohiene și i-a urmat exemplul. Iar această situație — influ- 
ența exegezei antiohiene asupra gândirii teologice siro-edesene — 


21 Dacă se ia în considerare asta, atunci se poate crede că hristologia tipic 
siriană — sau reacţia tipic siriană la hristologia antiohienilor greci — este apo- 
linarismul, cu învățătura sa care amintește de gnosticism, concepută dualist și 
înrudită cu cea mandeeană despre omul-zeu „pogorât din cer“, despre Logosul 
înveșmântat „în trup ceresc“. Vezi nota 6. 

22 „Ar ajunge pentru deplinătatea evlaviei să o considerăm și să o numim pe 
Pururea Fecioara Născătoare de Dumnezeu“, Photios Bibl. cod. 228. 

a dus la infiltrarea nestorianismului în lumea siriană”. De la 
începutul secolului al V-lea, Școala din Edesa a tradus în siriacă 
operele scriitorilor bisericești de limbă greacă, mai ales pe cele ale 
exegeților antiohieni și, astfel, orientarea lui Teodor de Mopsuestia 
a ajuns normativă, iar Teodor a devenit autoritatea Bisericii siri- 
ene în materie de exegeză. Mai târziu, interpretarea sa a fost 
ridicată de nestorienii sirieni la rangul de autoritate obligatorie 
(Bardenhewer, III, p. 313). Rabbulas a fost cel care a mai putut să se 
opună influenței nestorianismului care pătrundea dinspre Antiohia. 
Fl a atenționat asupra inconsecvenţei celor care, de fapt, îl con- 
damnau pe Nestorie potrivit hotărârii sinodale, dar citeau și lău- 
dau scrierile lui Teodor; mai sus-amintita sa traducere a scrierilor 
lui Chiril era destinată tocmai să creeze o contragreutate îm- 
potriva influenței direcției conceptuale nestoriene și a exegezei lui 
Teodor. Dar succesorul său, Ibas (435-457), s-a așezat cu totul 
sub influența direcției de gândire antiohiană. În celebra sa scri- 
soare către persanul Maris (adică adresată episcopului orașului 
Hardasir situat în Persia)” îl numește pe Teodor de Mopsuestia 


3 Amann (în Dictionnaire de Theol. Cathol., XI, 169, sub voce Edessa) 
caracterizează rolul Edesei pe baza activității de traducători a edesenilor: „L’école 
d'Edesse est donc bien la porte de communication entre l'Occident et POrient par 
ou pénètre la doctrine Grecque“ [„Şcoala din Edesa este, așadar, poarta de 
comunicare între Occident și Orient prin care pătrunde doctrina greacă“ - n. tr.]. 

* Ibas (siriacă: Yehiba, prescurtat Hiba), înainte de a fi episcop de Edesa 
(siriacă: Urhai, azi Urfa), a fost conducătorul școlii teologice de acolo, fiind una 
dintre personalitățile marcante ale lumii siriace mesopotamiene. S-a remarcat ca 
traducător din greacă în siriacă, fiind supranumit „I'raducătorul“. Orientarea sa 
filosofică a fost una „antiohiană“, adică aristotelică, el traducându-l în siriacă pe 
Aristotel, pe Teodor de Mopsuestia și pe Diodor din Tars. Scrisoarea către Maris 
(Mares), episcop de Hardasir și mitropolit de Seleucia, a fost redactată în 433, 
pe când era doar preot, și reprezintă în istoria Bisericii unul dintre așa-numitele 
Trei Capitole, dezbătute și condamnate la Sinodul V Ecumenic de la Constan- 
tinopol din 553 ca nestoriene, deși Ibas fusese reabilitat la Sinodul IV Ecume- 
nic din 451 de la Calcedon. Vezi în acest sens: Eckhard Hallemann, „Ibas“, 
în: Biograpbisch-Bibliographisches Kirchenlexikon, Hamm, 1990, vol. 2, col. 
1236-1237 - cu bibliografie aferentă (n. tr.). 

„propovăduitorul adevărului și învățătorul Bisericii“. Dar lui 
Teodor, „tiranului orașului nostru“, Rabbulas (pe atunci Rabbulas 
era încă episcop) îi face cele mai dure reproșuri, căci l-a anate- 
matizat și i-a interzis scrierile (Bardenhewer, IV, p. 411). Abia Ibas 
a făcut Edesa nestoriană și, odată cu ea, întreaga sirianitate aflată 
sub influența Edesei. Din toate acestea reiese clar că nestorianis- 
mul nu datorează apariția sa sirianităţii și mentalității siriene, ci 
grecității antiohiene. 

Dacă așa stau lucrurile, atunci trebuie puse înainte de toate 
întrebările: de ce curent intelectual, de ce direcție filosofică din 
interiorul grecităţii se atașează nestorianismul? Este neîndoielnic 
faptul că acesta, inclusiv modul de gândire al lui Teodor, se înru- 
deşte intrinsec foarte mult cu gândirea aristotelică și, într-un anumit 
grad, cu cea stoică. Concepţia despre natura umană care ne apare 
aici — şi anume că în stadiul ei prezent, empiric, în karăoraoig-ul 
ei de acum, este un tot sensibil, care se odihnește în sine, și nu 
rezultatul unei „căderi“ dintr-o stare mai înaltă, a unei desfigurări 
și înrăutățiri a unei existenţe originare mai bune și mai spirituale, 
că înclinația spre păcat şi faptul de a muri nu sunt de înțeles ca 
pedeapsă pentru această cădere, ca simptom al stării nefireşti (în 
sens mai înalt) a condiţiei de acum, ci rezultă în mod firesc și logic 
din ființa „compositum-ului“ uman, din legătura unei părți 
spirituale a ființei cu una materială - este pur și simplu aristotelică. 
Și tot aristotelică este ideea că „divinul“, „nemuritorul“, nu sub- 
zistă într-un „cu totul altul“ spre care ar trebui ridicată apoi 
omenitatea din umilința sa (din lumea telurică, vizibilă), ci că ar 
fi existat deja, de vreme ce controlul părții materiale din om (atât 
în sensul capacității formative a sufletului față de capacitățile 
divergente - înclinând spre declinul fizic al Origenismului - ale 
substratului material, cât şi în sensul puterii morale a intelectului 
față de împotrivirile părții inferioare a sufletului față de ceea ce 
este rațional) ar putea deveni prin intermediul celei spirituale 
desăvârșit și permanent. Când Aristotel numește scopul (nu întru 
totul de atins) existenței umane „nemurire“, în măsura în care 

„este posibilă omului“*, el nu se referă la o stare principial supe- 
rioară celei umane, ci la lucrarea umană, în măsura în care există 
ceva dumnezeiesc în om”, la lucrarea nestânjenită a intelectului 
în dominarea părții carnale, a ordinii morale și, înainte de toate 
(căci acesta este scopul ultim pentru a cărui realizare există viața 
trupească și ordinea morală) în cunoaștere, în Qewwgia. Această 
stare nu este din punct de vedere principial deasupra sferei inte- 
lectului uman, nu presupune nicio înălțare mistică spre o sferă 
de neatins în mod normal de câtre gândirea umană, ci constă în 
cunoașterea rațională și în înțelegerea cognitivă a ordinii desăvâr- 
șite a lumii și în natura simplă, pur „ființândă“, de cuprins în 
exactitatea conceptuală cea mai înaltă, a primului ei mișcător, a 
substanţei supreme, a ființei absolute, a gândirii pure a vóna 
vorjoewwc?. De-am putea desăvârși și realiza constant într-un act 


24 „A năzui spre nemurire, pe cât este posibil“. Eth. Nic. X, 7, 1177 b 33 
[„Omul trebuie, în măsura în care îi stă în putinţă, să se imortalizeze“, Aristotel, 
Etica Nicomabică, introd., trad., comentarii și indice de Stella Petecel, Ed. Iri, 
București, 1998, p. 220, pe viitor ca: SP; n. tr.]. 

25 A lucra, în măsura în care este ceva divin în el“, Ibidem, 1177 b 28 
[„căci nu ca om va putea omul să trăiască astfel, ci în măsura în care este 
prezent în el un element divin“, SP, p. 220; la notele 24 și 25 am păstrat și 
varianta dată de autor, deoarece între traducerea sa și a Stellei Petecel sunt 
câteva diferenţe; n. tr.]. 

% Faptul că și scolasticii Evului Mediu, care, în general, sunt mai degrabă 
dispuși să introducă conceptul creștin de fericire sau noțiunea platoniciană a 
cunoașterii depline, nemijlocite, supraraționale și supradiscursive în evdaiuovia 
aristotelică, sunt conștienți că pentru Aristotel cunoașterea desăvârșită în 
evdauuovia este doar cunoașterea deplin rațională, reiese din pasaje ca acela al lui 
Toma d! Aquino, Summa contra Gentes, II, 4: „Quia vero Aristoteles vidit, quod 
non est alia cognitio hominis in hac vita quam per scientias speculativas, posuit 
hominem non consequi felicitatem perfectam, sed suo modo. In quo satis apparet, 
quantam angustiam patiebantur hinc inde eorum praeclara ingenia...“ [„De vreme 
ce Aristotel vede că nu există nicio altă cunoaștere pentru om în această viață 
decât prin științele speculative, el susține că omul nu ar atinge fericirea supremă, 
ci doar una proprie lui [limitată]. Se vede aici de-o parte și de alta îngustimea 
acestor minţi luminate“; de fapt: Liber II, cap. 48, 15-16; n. tr.]. 

noetic atotcuprinzător” această Oewọoía, această cunoaștere pur 
rațională a întregului cosmos ordonat (care cuprinde în sine înţele- 
gerea originii ordinii sale, a primului mișcător), atunci cunoașterea 
noastră, existența noastră, ar fi dumnezeiești??. 


2 În ce măsură cunoașterea discursivă (caz ideal) presupune de fapt o cunoaș- 
tere eidetică a tot ceea ce poate fi cunoscut printr-un act de cunoaștere, adică o 
cunoaștere care este atât de unitară și nemijlocită, așa cum este după Aristotel 
cunoașterea eidoc-ului individual și care, din acest motiv, este deja cunoaștere 
intuitivă fără, totuși, a depăși sfera intelectualului, a încercat să arate autorul în 
articolul său: „La connaissance intuitive chez Kant et chez Aristote“ (Revue 
Neoscolastique de Philosophie, XXXIII, 1931, 381-389 și 469-487). 

2 În celebra carte a XII-a a Metafizicii, Aristotel spune despre contemplarea 
primului mișcător care îi conferă evăatinovia: „Dacă divinitatea are parte de 
această fericire veșnică, iar noi doar din când în când, lucrul e minunat“ Met., 
XII, 7, 1072 b 24 [Aristotel, Mezafizica, trad. Șt. Bezdechi, Ed. Iri, București, 
1999, p. 478; n. tr.]. „Dumnezeirea“ acelei Oewgia omeneşti este conținută în 
principiul: „așadar, dacă în comparație cu omul, intelectul este ceva divin, atunci 
și viața dusă în conformitate cu intelectul va fi, în comparaţie cu viața umană, 
divină“, 1177b 31 [SP, p. 220; n. tr.]. Dar faptul că Aristotel prin această „dum- 
nezeire“ a vovc-ului nu vrea să-l îndepărteze pe acesta sub nicio formă de sfera 
omenească, ci exprimă doar înrudirea sublimului din om cu divinul (în sensul 
de la 1177 a 15 - este vorba despre „partea cea mai bună“ din om: „fie că este ea 
însăși divină sau ceea ce avem mai divin în noi ...“ [SP, p. 219; n. tr.], iar la 
1179 a 26: „ceea ce este mai elevat și mai înrudit cu natura [zeilor], (acest lucru 
nu poate fi decât intelectul)...“ [SP, p. 223; n. t.]), îl demonstrează concluzia 
atașată capitolului VII (un apendice evident): „S-ar putea spune chiar că acest 
ceva divin este ființa însăși a fiecăruia dintre noi, din moment ce el reprezintă 
ceea ce natura umană are mai nobil și mai elevat. Ar fi, deci, o absurditate ca 
omul să nu dorească viața care-i este proprie, ci pe a altuia. [Căci] ceea ce este 
propriu fiecărei ființe este prin natură pentru ea lucrul cel mai înalt și mai 
plăcut; în consecinţă, pentru om, acest lucru este viața în conformitate cu 
intelectul, dacă e adevărat că intelectul este, în gradul cel mai înalt, omul însuși“ 
[SP, p. 220-221; n. tr.]. Trebuie accentuată imanența vovc-ului și a activității 
sale întemeiate pe evbaiuovia ca nu cumva să se vadă în vovc, de vreme ce este 
numit și „divin“ și „divinul în om“, ceva diferit de om, aflat deasupra omenității — 
chiar dacă activitatea constantă și domnia nelimitată a vovs-ului pot fi atribuite 
doar zeilor. 

Așadar, principial, divinul este de atins și realizat prin mijloa- 
cele a ceea ce este intelectual, mijloace care sunt un dat al naturii 
umane proprii. Că nu este posibil în mod real, ține doar de 
KATAOTAOLG-ul prezent, de starea factică a „compositum-ului“ 
trup-spirit, care nu facilitează în general un control total a ceea ce 
este material de către ceea ce este spiritual. Dar trebuie să se tindă 
întotdeauna spre a păstra ca scop controlul realității materiale de 
către cea spirituală şi să nu se permită sustragerea de la înfăptuirea 
acestui lucru prin invocarea imposibilității realizării în mod 
plenar a acestui control potrivit năzuinței. Aceasta este gândirea 
pe care Aristotel o numește „gândire omenească“, ăvOocwnuva 
ooveiv, 1177a 32, în opoziţie cu aOavariGewv, cu năzuința inte- 
lectului de a controla total. Dacă însă această domnie pare a fi 
definitiv realizată printr-o virtute care depășește măsura norma- 
lului din punct de vedere uman, într-un control atât de desăvârșit 
al intelectului asupra impulsurilor inferioare, așa cum nu se obiș- 
nuiește în general să se întâmple între oameni, atunci o astfel de 
virtute poate fi numită supraomenească, eroică și divină (Eth. Nic. 
VII, 1, 1145a 19). Nu ca și cum chiar această virtute, principial 
altceva, nu ar mai fi ceva uman, ci deoarece o astfel de supremație 
a intelectului, o astfel de desăvârșire, nu are loc de fapt între 
oameni - chiar dacă în sine și pentru sine ea este doar adevărata 
realizare a formei ființei, sădită în om, imanentă omenității, care 
pretinde în toate și întotdeauna și presupune ca ceva caracteristic 
supremaţia intelectului și controlul puterilor inferioare de că- 
tre acesta. Căci divinul este omenitatea desăvârșită, iar „divin“ 
numim ceea ce este „supraomenesc“, deoarece oamenii înșiși nu 
se îngrijesc să desăvârșească omenitatea potrivit caracterului aces- 
teia; de aceea, omul care posedă virtutea deplină este pentru noi 
„divin“, reprezintă suveranitatea vovc-ului realizată complet 
(1145 a 27-29); așa se poate spune: „excesul de virtute face din 
oameni zei“ (1145a 23)”, adică datorită propriei capacități morale, 
pur și simplu prin aceea că ei, ca persoane unice, își împlinesc 


* SP, p. 141 (n.tr.). 

total menirea adevărată, morală, precum și vocația ascunsă a ființei 
umane. Aceasta este întru totul concepţia lui Teodor că Hristos, 
prin desăvârșirea sa morală, unică (pe care Dumnezeu a prevăzut-o), 
a meritat să devină Fiul lui Dumnezeu și să dobândească în cel mai 
înalt grad bunăvoința divină (la această prevedere face referire 
sălășluirea chiar din momentul nașterii). 

În atitudinea lui Teodor, stoică este evidențierea mai puternică a 
moralei, a Qecvoia față de cognitiv (aceasta este o întorsătură pe care 
au făcut-o și peripateticienii de mai târziu), stoică este, inainte de 
toate, ideea că desăvârșirea morală constă în armonia perfectă a 
voinței morale cu voința lui Dumnezeu (cu legea universală ar spune 
stoicii), în odihnire deplină în această voinţă, în ovykarăBeorc, 
așa cum sună expresia stoică. El „a avut o voință cu Dumnezeu“, 
era la Pavel de Samosata formula generală pentru unirea omului 
Hristos cu divinitatea, iar Teodor de Mopsuestia spune: „era legat 
de el prin identitatea de voință“ (în Ep. S. Pauli comm. ed. Ewete, 
II, 311, la fel în M.P.G. 66, 989 D şi 66, 992 C). „Înțeleptul“ stoic 
este chiar acela care înțelege și recunoaște că totul se întâmplă după 
cea mai înaltă lege universală dintr-o necesitate perpetuă și care își 
subordonează total voința acestei necesități, preia în voința sa fără 
vreo opoziție sau încăpățânare această lege universală, iar prin asta 
este unită chiar voința sa proprie cu cea dumnezeiască, devenind 
„dumnezeiască“ în măsura în care ea se află chiar în natura inte- 
lectual-umanului, dacă își împlinește în mod desăvârșit misiunea 
în lume și rolul care îi revine. Stoică este și expresia 71000£01 pe 
care Teodor o întrebuințează pentru voința morală, desăvârșită”. 


2 Vezi nota 8. Spre exemplu, expresia se întâlnește adesea la Epictet. Într-un 
loc (Diss. II, 8, 23) sunt legate împreună în mod caracteristic noțiunile noóðeog 
(plan) și ovykarăBeoig („asumarea“ stoică a sorții). Această înțelegere a noțiunii 
de mgo0eorc în sens stoic l-a condus pe Teodor şi la interpretarea eronată a 
versetului de la Rom. 8, 28 unde reinterpretează „planul“ lui Dumnezeu înspre 
chemare („pe cel chemat după voia [i.e. planul/sfatul Lui]“) în sens moral, în 
atitudinea morală desăvârșită a omului pe care Dumnezeu, din prevedere, la 
chemat. Vezi nota 9. 

Și aici motivul fundamental este același: omenitatea este, așa cum 
este ea, logică și compactă, nealterată de vreun păcat strămoșesc 
și de vreo ruptură internă, ci determinată doar de natura sa pro- 
prie și de condiţiile rezultate în mod necesar din legătura dintre 
intelect și suflet - dar implinirea desăvârșită a misiunii morale a 
omului (instaurarea desăvârșită a domniei principiului intelec- 
tual, care poate fi realizată, chiar dacă se întâmplă doar în cazuri 
puține, unice, prin puterea proprie a principiului moral și inte- 
lectual ce sălășluiește în om) îl ridică pe om la Dumnezeu, îl face 
să pretindă dobândirea nemuririi, noua KATĂOTAOIG, Și anume 
apOagoia“”. 

Inrudirea în sine, intelectuală, dintre aceste șiruri de idei este 
incontestabilă. Dar avem, oare, motiv să presupunem că există 
și o legătură externă, istorică? Se poate demonstra că acest mod 
de gândire aristotelic era predominant în spaţiul antiohian? 
O școală filosofică aristotelică, așa cum pe bună dreptate s-a 
constatat, nu a existat în Antiohia, cum, de altfel, în general, nu 
exista nicio școală filosofică organizată asemenea școlilor din 
Atena și Alexandria. „Antiohia era“ - constată Harnack (Mission... 
II, p. 124) - „un oraș mare fără cultură specifică la fel ca New 
Yorkul“. Nu trebuie să se uite, fireşte, că tocmai în această 
perioadă (354-393) exista în Antiohia una dintre cele mai vestite 
școli antice de retorică, cea a lui Libanius, în care s-au format 
intelectual și creștini celebri ca Vasile cel Mare, Grigorie de 


% Fireşte, există întotdeauna o mare diferență între concepția tratată aici, 
conform căreia omul desăvârșit, care împlinește total omenitatea în sensul său 
cel mai înalt din punct de vedere moral, devine chiar Dumnezeu și concepția lui 
Teodor, potrivit căreia omul cel unic ales, care l-a dus pe „a fi om“ la forma 
supremă de desăvârșire, a dobândit prin aceasta o sălășluire cu totul specială a 
Logosului dumnezeiesc care depășește cu mult sălășluirea generală a Logosului 
în natura intelectuală a oricărui om, iar împreună cu ea [sălășluirea; n.t.] o nouă 
KATĂOTAOIG — nemurirea — nu doar pentru sine, pentru „KUQIAKÒG ĂvOEwNOG“, 
ci pentru toți oamenii care cred în El și Îl urmează. Dar înțelegerea fundamentală 
a omului şi a relației sale cu Dumnezeu este aceeași. 

Nazianz”, loan Gură de Aur, elevul său favorit (pe care l-ar fi desem- 
nat ca succesor al său „dacă nu i l-ar fi răpit creștinii“)” și chiar Teo- 
dor de Mopsuestia. Dar un imbold filosofic, în oricare privință ar 
fi fost, cu greu au primit de la acesta. Dacă vrem să știm ce orientare 
spirituală domina mediul antiohian și de unde, spre exemplu, un 
Lucian din Antiohia are orientarea „raţionalist-științifică“ (Harnack, 
Mission ... Il, p.139) care îl deosebește într-un mod atât de semni- 
ficativ de Origen, căruia, de altfel, îi urmează în multe privințe”, 


* Ivanka preia necritic afirmațiile lui Socrate, Hist. Eccl. IV, 26 și Sozomen, 
Hist. Eccl. VI. 17 (care se regăsesc și la Rufinus II. 9 și Teodoret de Cir, Hist. Eccl. 
IV. 30) conform cărora Sf. Vasile și Sf. Grigorie Teologul, după ce au studiat la 
Atena cu Himerius și Prohairesios, au plecat la Antiohia să studieze cu Libanius. 
Potrivit stadiului actual al cercetării, niciunul nu a studiat cu Libanius în Antiohia. 
Izvoarele care ne vorbesc despre faptul că Sf. Vasile ar fi fost ucenic al lui 
Libanius, existând de altfel şi o corespondență între aceștia considerată de unii 
dubia, sunt Sozomen şi Socrate. Sf. Vasile, dacă într-adevăr a studiat cu Libanius, 
a putut urma şcoala acestuia din Nicomedia între 346 şi 350 (351 presupune 
Marius Bessieres, La tradition manuscrite de la correspondance de Saint Basile, 
Oxford, 1923, p. 168). În jurul anului 350, Sf. Vasile părăsește Constantinopolul, 
unde ar fi putut studia cu Libanius, care fusese chemat să predea acolo, și merge 
la Atena (Yves Courtonne, Un témoin du IV" siècle oriental. Saint Basile et son 
temps d'apres sa correspondance, Paris, 1973, p. 47; Una dintre ultimele lucrări 
cu privire la corespondenţa Sf. Vasile este cea a lui Robert Pouchet, Basile le 
Grande et son univers d'amis d'après sa correspondance. Une strategie de communion, 
Institutum Patristicum „Augustinianum“, Roma, 1992; nu este spaţiu aici 
pentru a da în linii mari bibliografia cu privire la acest subiect). Oricum, această 
relație dintre Libanius și Sf. Vasile rămâne o chestiune deschisă; (n. tr.). 

* Despre ucenicia lui loan Gură de Aur la Libanius: Socrate, Hist. Eccl. VI. 3; 
Sozomen, Hist. Eccl. VIII. 2. (n. tr.). 

3! Vezi nota 4 de la cap. Il. Că nu era modul de gândire tradițional în crești- 
nismul antiohian (Chiar și înainte de contactul cu filosofia greacă), demonstrează 
observația corectă a lui Harnack conform căreia, pe lângă influențele rațional-exe- 
getice ale lui Lucian, chiar și mai târziu, spre exemplu în gândirea lui loan Gură 
de Aur, se exprimă un cu totul alt element care caracterizează începând cu 
Igantie modul propriu-zis de gândire creştină, tradițională a Bisericii antiohiene: 
„0 anumită tendință cultico-mistică (nu are mai nimic în comun cu mistica 
filosofică)...“, Harnack, Mission... II, p. 139. 

atunci trebuie să căutăm să constatăm ce direcții filosofice, ce mo- 
duri de gândire și ce orientare culturală au existat în spațiul Antio- 
hiei, în regiunile și centrele culturale strâns învecinate cu Antiohia. 

S-a vrut crearea unei paralele între opoziția dintre școala 
teologică rațional-exegetică antiohiană și cea alexandrină, alegorică, 
speculativă și concurența dintre școala filologică pergamică și cea 
alexandrină. Poate fi ceva adevărat în asta, dar ar explica metoda 
exegetică și nu orientarea fundamentală filosofică, concepţia 
despre om, despre raportul său cu Dumnezeu și cu lumea, așadar: 
dispoziția predominantă cu privire la concepția despre lume. În 
ceea ce privește filosofia, putem da informaţii care se referă la 
locuri aflate mult mai aproape decât Pergam și care trebuie să fi 
influențat î în mod obligatoriu formarea mediului intelectual din 
Antiohia. În Rodos înflorește chiar din perioada elenistică târzie 
o școală stoică a cărei importanță deosebită este demonstrată 
suficient doar de simpla indicare a numelui: Poseidonios. Este 
cunoscut faptul cum tocmai Poseidonios a incorporat în concepția 
stoică despre cosmos și om conceptul aristotelic despre lume și 
doctrina aristotelică despre pvoic, doctrina despre unitatea or- 
ganică a ceea ce este viu. Andronic din Rodos, colecționarul, 
ordonatorul și comentatorul scrierilor aristotelice, filologul peri- 
patetismului, a introdus în școala peripatetică orientarea exegetică 
şi interpretativă” care dezvăluie o mare asemănare cu legătura 
antiohiană dintre gândirea raţionalizantă și exegeza exactă. Încă 
mai aproape de Antiohia se află Tarsul. Despre viața activă știin- 
țifică și filosofică ce domnea acolo vorbește Strabon (673 până la 
675). Este a priori să acceptăm că aceste centre culturale și direcția 
lor stoico-aristotelică au influențat decisiv mediul antiohian. Că, 
într-adevăr, acesta a fost cazul, avem dovada irefutabilă în faptul 
că în același timp cu activitatea efervescentă de traducere care a 
dus, începând cu secolul al V-lea, la introducerea în Biserica 


5 Cu privire la modul acesta de a face filozofie, ne dă Seneca un cuvânt: 
„Quae philosophia fuit, facta philologia est.“ Ep. 108, 23 [„ceea ce era filosofia, 
a devenit acum filologie“; n. tr.]. 

siriacă (prin intermediul școlii din Edesa) a operelor lui Teodor de 
Mopsuestia, transformându-l în exegetul autoritar al sirienilor 
răsăriteni”, chiar în școala din Edesa erau traduse în limba siriacă 
operele principale ale lui Aristotel. Ibas, pionierul nestorianismului 
în Edesa, este considerat traducător atât al operelor exegetice ale 
lui Teodor de Mopsuestia, cât și al scrierilor aristotelice (Barden- 
hewer, IV, p. 410). Ibas nu a introdus doar orientarea teologică 
dominantă a Antiohiei, așadar concepția lui Teodor - împotriva 
tradiţiilor siriene reprezentate de Efrem și Rabbulas —, în școala 
din Edesa (faptul că Efrem și-a impropriat metoda exegetică a 
antiohienilor, în consecință, i-a bătătorit acestuia [Ibas; n. tr.] 
calea), ci și orientarea filosofică, evident preferată pe atunci în 
Antiohia și care, intrinsec, era înrudită cu gândirea lui Teodor, 
aristotelismul. La modul general, este o invadare a lumii siriene 
de către orientarea intelectuală antiohiană-grecească - în orice 
caz, O realitate de o importanţă istorico-intelectuală capitală. Căci 
receptarea aristotelismului în lumea siriacă a pus bazele aristotelis- 
mului siro-arab care, mai târziu, i-a dat Apusului primele impul- 
suri decisive pentru receptarea aristotelismului în viața culturală 
apuseană și a fost pentru mult timp izvorul prin care Apusul 
a cunoscut operele principale ale lui Aristotel înainte ca ele să fie 
traduse nemijlocit din greacă. Această realitate este la rândul ei 
o dovadă pentru faptul că aristotelismul a fost dominant în An- 
tiohia și a influențat gândirea creștină de acolo” într-atât, încât 
putem accepta pe bună dreptate o legătură cauzală între erezia tipic 
antiohiană, nestorianism, și gândirea aristotelic-stoică. 


3 A se compara panegiricul entuziast la adresa lui Teodor din cartea Despre 
cauza întemeierii școlilor (Patrologia Orientalis IV, Paris 1908, p. 327 și urm.), 
pp. 378-379. 

% A se compara în plus ceea ce spune Grabmann (Geschichte der scholastischen 
Methode, 1, 1906, p. 94) cu privire la aristotelismul lui Diodor din Tars. El for- 
mulează raportul dintre cele două direcții în următoarele cuvinte: „În nesto- 
rianism, aristotelismul a intrat în legătură cu erezia și a găsit împreună cu aceasta 
acceptare în Siria“. 

Faptul că nestorianismul a devenit apoi erezia specifică a 
Bisericii creștine siro-orientale, supusă Imperiului Persan, își are 
cauza în evenimente istorice, exterioare ei. Vasul, ca să spunem 
așa, pentru preluarea erorii răspândite de Antiohia, dispoziţia spre 
izolarea de Biserica întreagă care condamnă nestorianismul, exista 
deja înainte de apariţia propriu-zisă a ereziei și de izbucnirea dis- 
putei în jurul persoanei lui Nestorie pe când Biserica siro-orien- 
tală, după o perioadă relativă de favorizare de către regele sasanid 
(în timpul căreia a avut loc în anul 410 recunoașterea tuturor 
hotărârilor sinoadelor ecumenice care avuseseră loc între timp), 
aflată din nou sub opresiune persană, și-a declarat independenţa 
totală față de Biserica creştină din Imperiul Roman (la sinodul 
ținut în anul 424 de către catolicosul Dadhisho) și a rupt legă- 
turile ei cu „Biserica Vestului“. Când mai apoi - la scurt timp - 
a apărut atacul impotriva lui Nestorie și a exegetului mult prețuit 
de Biserica antiohiană, Teodor, o atitudine împotriva lui Chiril 
şi a hotărârii Sinodului de la Efes a fost atunci pentru Biserica 
siriană orientală, care se autoizola, la fel de naturală ca şi luarea 
de poziție impotriva lui Nestorie pentru episcopul Rabbulas care 
persista în tradițiile lui Efrem și care se afla sub „romei“. Celebra 
scrisoare a lui Ibas, în care acesta i se plânge „persanului“ Maris 
de „tirania“ lui Rabbulas, cel care-i persecută pe cinstitorii lui 
Teodor și îngrădeşte răspândirea operelor sale, este scrisă după 
Sinodul de la Efes. În anul 435, Ibas i-a urmat lui Rabbulas pe 
scaunul episcopal; a fost depus în anul 449 de către așa-numitul 
al doilea Sinod de la Efes, „sinodul tâlhăresc“, dar reabilitat de 
către Sinodul de la Calcedon după depunerea unei mărturisiri de 
credință care accentua unitatea celor două firi în persoana cea una 
a lui Hristos și repus în scaun. Dar succesorul său, Narses, a fost 
nevoit ca după moartea lui Ibas să părăsească Edesa (457) și a 
întemeiat în Nisibis, de unde odinioară se mutase școala la Edesa, 
așadar pe pământ persan, o nouă școală, de data aceasta întru 
totul nestoriană. Succesorul lui Ibas pe scaunul episcopal din 
Edesa, Nonnus, nu a fost nestorian. „Edesa s-a întunecat. Nisibis 
a devenit luminoasă. Imperiul romanilor s-a umplut de erezii, iar 

cel al perșilor de cunoașterea fricii lui Dumnezeu“, spune cartea 
Despre cauza întemeierii scolilor”. Astfel, nestorianismul, cel 
care izvorâse din gândirea aristotelico-stoică a Antiohiei grecești, 
a devenit erezia specială și distinctivă a Bisericii siriene a Orien- 
tului unde s-a păstrat, în timp ce în mediul grecesc s-a ridicat 
imediat la luptă împotriva sa polul opus, monofizitismul, în alianță 
cu reprezentanți ai învățăturii bisericești, tradiţionale. Că mono- 
fizitismul a reprezentat marele pericol spiritual pentru veacurile 
Care au urmat, iar nestorianismul a dispărut, în fond, fără urmă 
din spaţiul grecesc, lasă să se înțeleagă ideea că gândirea aristo- 
telico-stoică reprezintă în Antichitatea târzie doar un element 
ideatic care apare ocazional, în timp ce gândirea platonic-neopla- 
tonică reprezintă nota fundamentală a întregii atmosfere intelec- 
tuale a Antichității târzii şi, să spunem așa, orientarea caracteristică 
pentru totalitatea vieţii intelectuale din Antichitatea târzie. 
De aceea, ea a determinat covârșitor și disputa care a urmat între 
elementul grec și cel creștin, în timp ce gândirea reprezentată 
de nestorianism a fost împinsă într-o oarecare măsură pe o 
linie moartă. 


35 Patrologia Orientalis, IV, p. 386. 


VIII. MONOFIZITISMUL 


În timp ce concluzia că toată gândirea nestoriană derivă din 
aristotelismul antiohian a avut nevoie pentru fundamentare de 
consideraţiile expuse în capitolul precedent, pentru concluzionarea 
că monofizitismul își are rădăcinile în neoplatonismul alexandrin 
aproape că nu mai este nevoie de dovadă. Căci atât de evident 
este faptul că o concepție care nu vede în întruparea lui Hristos 
o unire a divinului cu umanul, în care ambele elemente sunt, de 
fapt legate, nedespărțit, dar fără amestec și prefacere, încât fiecare 
dintre ambele elemente își păstrează natura proprie!, și consideră 
întruparea ca o anulare, o absorbire și transformare a umanului 
asumat prin unire în divinitatea receptoare, provine, în cele din 
urmă, din spiritualismul neoplatonic și din neincrederea platoni- 
ciană față de realitatea materială și omenească?. Căci consecința 


! „Neamestecat, neschimbat, nedespărțit, neimpărțit... fiecare fire persistând 
în proprietatea sa“, spune Sinodul de la Calcedon. 

2 „Foarte rău îl consideri tu, oaspete, pe neamul omenesc“, spune Megillos 
oaspetelui atenian (= Platon) în Legile (804 B), iar în Republica (515 A), Socrate, pe 
când începe să povestească mitul peșterii și i se face reproșul: „o imagine stranie în- 
trebuințezi și prizonieri ciudaţi ne descrii“, dă ca răspuns doar: „astfel de lucruri așa 
cum noi înșine chiar suntem“. Este de prisos să mai amintim mult mai cunoscutele 


104 ENDRE V. IVÁNKA 


propriu-zisă a acestei concepții despre Înomenire este ideea că nici 
opera de mântuire nu ţintește spre o legătură a umanului cu 
divinul, spre o „imbrăcare“ a pământescului și a ceea ce este creat 
cu veşmântul harului și al nemuririi, ci spre o absorbire în dum- 
nezeire a realității create, spre o dizolvare a imanentului de către 
divin, deoarece pământescul, ca ceea ce este opus din punct de ve- 
dere ontologic divinului, nu mai poate subzista în unire cu el, ci 
trebuie „dezbrăcat“ în mod necesar de fiinţa sa proprie, trebuie să 
se prefacă în dumnezeire. Această ultimă consecință logică a tras-o 
într-adevăr origenismul din atitudinea intelectuală alexandrină și 
a propovăduit o „aducere acasă“ a universului ființelor spirituale 
(prin a căror îndepărtare de Dumnezeu a apărut apoi lumea 
materială), o re-ridicare a tuturor la unitatea Logosului, realitate 
pe care nici chiar un Plotin însuși nu a conceput-o „mai monistic“. 
Sub nicio formă nu trebuie să se afirme că monofizitismul a fost 
întotdeauna și peste tot în mod conștient reprezentantul acestei 
direcții spirituale. Există un monofizitism - cel al lui Sever de 
Antiohia aparţine cu siguranţă acestui curent - care e mai mult o 
chestiune de formulă dogmatică la care se ţine în mod convulsiv, 
decât de orientare intelectuală specială și de o anumită atitudine 
filosofică față de întreaga problemă a raportului dintre Dumnezeu 
Și creatură, spirit şi materie, divin și uman. Dar faptul că însăși 
această formulă, chiar dacă a fost întrebuințată de Chiril al Alexan- 
driei în sens ortodox - el o consideră formulă atanasiană, în timp 
ce ea în realitate provine de la Apolinarie al Laodiceii” —, rezultă, 
la urma urmei, din acest motiv și din această atitudine spirituală, l-a 
arătat deja Grigorie de Nyssa în mod clar, în cadrul combaterii 
apolinarismului“. Și chiar Chiril al Alexandriei demonstrează 


pasaje precum motivul oâua-otjua, prăbuşirea sufletului din sfera cerească în 
cea pământească sau motivul plotinian al „zborului celui solitar spre unul“. 

3? Amann în Dictionnaire de Théologie Catholique, XI, 94, vezi nota 6 de la 
cap. VII. 

+ „El spune că trupul lui Hristos ar proveni din cer, probabil din cauză că dispre- 
țuiește modul nașterii umane ca fiind dăunător și lipsit de glorie“, M.P.G. 45, 72 A. 

strânsa legătură spirituală a mediului intelectual alexandrin (chiar 
acolo unde este total ortodox) cu gândirea neoplatonică prin 
faptul că, față de combaterea creștinismului și, în special, a învă- 
țăturilor creștine de către [impăratul] Iulian, se raportează la 
Plotin ca la un martor al învăţăturii trinitare corecte, nesubor- 
dinaţianiste5. Dar chiar Eutihie - după mărturia lui Teodoret din 
„Eranistes“ (M.P.G. 83, 153 D) - a vorbit despre o „absorbire“ 
(karanoOrjvau) a omenităţii de către dumnezeire (Be6rns), 
absorbire care nu este o „nimicire“ (ăbaviou6s), ci o transfor- 
mare în ființa divinității (Ibidem, 157 A), revenind chiar la 
comparaţia picăturii care cade în mare (vezi p. 66; 153 D), la care 
„ortodoxul“ Teodoret nu îi răspunde nepotrivit: „acestea sunt 
poveşti elinești (adică păgâne) și maniheice“ (Ibidem). 

Există vechea convingere orfică, platonică şi neoplatonică 
conform căreia a fi om înseamnă a fi căzut dintr-o stare mai înaltă, 
spirituală, care trebuie anulată dacă se vrea unirea raționalului care 
trăieşte în om cu divinul, deoarece umanul ca atare este antiteic. 
Dacă se gândește din perspectivă antică, raportul spirit-materie și 
mai ales absolut-lume pot fi înțelese într-adevăr ori monistic, iar 
finitul este considerat în sens panteist ca manifestare a infinitului — 
ori dualist, iar realitatea materială, finitul, da, acest a fi-pentru-sine 
al realității create, este considerat în mod absolut o cădere care 
trebuie anulată printr-o consumare a creatului în el, printr-o remo- 
delare în divinitate“. Noţiunea creștină de creatură, care stă lângă 


5 Există aici o analogie interesantă cu întrebuințarea noțiunii neoplatonice 
de infinit și incomprehensibilitate a lui Dumnezeu în combaterea arianismului de 
către capadocieni (vezi p. 35-36) - o pagină cu totul deosebită a chestiunii: elenic 
în viaţa spirituală creștină. 

é Câteva citate din Origen ar fi de adăugat aici. Acestea arată cât de mult este 
marcată psihologia sa de această concepţie: „Mens corruens facta est anima, et 
rursum anima instructa virtutibus mens fiet“ [mintea (intelectul, nous-ul), „căzând, 
a fost făcut suflet și iarăși sufletul educat prin virtuți va deveni minte“; n. tr.] spune 
în Peri archon, II, 8, 3 [textul nu-i aparține lui Origen, ci lui Ieronim, Ep. 124, 6, 
fiind o parafrază a textului lui Origen din Peri archon, II, 8, 3: „quod mens de statu 
ac dignitate sua declinans, effecta uel nuncupata est anima; quae si reparata fuerit 

Dumnezeu, nu este din ființa Sa şi din această cauză, totuși, nu este 
ceva esenţial antiteic, ci poate fi ridicată la Dumnezeu și trans- 
figurată de Dumnezeu prin harul său - aceasta este, principial, în 
creștinism noutatea; Irineu a formulat pentru prima dată această 
noțiune într-un mod teologic satisfăcător — dar încă fără să Între- 
buinţeze la aceasta recuzita filosofiei antice. Prin adoptarea filo- 
sofiei antice, noţiunea creştină de ființă a fost ameninţată decisiv, 
iar punctul culminant al acestei ameninţări o reprezintă tocmai 
monofizitismul. În el, noţiunea antică de ființă - după ce funda- 
mentele intelectuale pentru combaterea acestui mod de gândire 
antic (prin păstrarea miezului de adevăr al platonismului) au fost 
fixate de Părinţii capadocieni - s-a ridicat încă o dată ca opoziție 
enormă împotriva concepţiei creștine despre ființa creată și a 
amenințat să descompună din interior viața spirituală creștină. 
Abia din lupta victorioasă dusă impotriva acestui pericol a izvorât 
teologia ortodoxă propriu-zisă. Abia acolo unde concepția irine- 
ică a unirii divinului cu creatul, a transfigurării creatului de către 
Dumnezeu, s-a impus în faţa contopirii monofizite a creatului 
în Dumnezeu, se poate vorbi despre o teologie ortodoxă care a în- 
vins amenințarea internă prin noțiunea grecească de ființă și a făcut 
filosofia greacă mijlocul de expresie a înțelesului creștin al lumii. 
Nu se poate estima suficient de mult, pornind de la acest punct de 
vedere, semnificaţia istorico-spirituală a cuvintelor: „neamestecat și 
neschimbat“ cu care Sinodul de la Calcedon exprimă forma unirii 
umanului cu divinul. 


et correcta, redit in hoc, ut sit mens“ - „îndepărtându-se din starea și din vred- 
nicia ei, mintea s-a schimbat și se numește acum «suflet»; dacă, însă, se va îm- 
bunătăți și se va îndrepta, atunci devine iarăși minte“, trad. de Teodor Bodogae, 
în: PSB 8, p. 158; n. tr.], iar în Omiliile la Numeri (hom. 23, 5) este prezentat 
printr-o străveche imagine faptul că tocmai așa cum Luna în conjuncție cu Soarele 
își pierde lumina proprie și pare să dispară, tot astfel și umanul, când este legat din 
nou cu divinul, dispare ca uman și se dizolvă în Dumnezeire. lar în Comentariul la 
Ioan spune: „intregul cosmos şi ceea ce este în el este Ev kataßoAñ (în cădere)“ 
(la loan. XIX, 22); în această expresie rarafoAry k6ouov, Origen înțelege 
cosmosul ca atare ca pe o stare de „cădere“ (karafăAAco8a). 


IX. AL DOILEA ORIGENISM 


Pericolul spiritual care se exprimase în monofizitism nu a fost 
înlăturat, însă, prin condamnarea la Calcedon a formulei sale 
dogmatice. Nu numai că peste Egipt și Siria, ca reacție la hotărârea 
sinodală, a trecut un val de opoziţie făţișă care avea să determine 
pentru mult timp politica imperială bizantină și să atragă Egiptul 
însuși chiar într-o revoltă politică, dar la începutul secolului al VI-lea 
se consolidează din nou chiar orientarea spirituală care își găsise 
expresie dogmatică în hristologia monofizită, convingerea orige- 
nist-spiritualistă care se refugiase în formula monofizită (formulă 
care era apărată, firește, și de unii care nu aparțineau categoric 
acestei orientări intelectuale) și care, după înfrângerea origenismului 
de către Capadocieni și după disputa origenistă de la confluența 
dintre secolul al IV-lea și al V-lea, abia dacă mai îndrăznea să se im- 
pună în forma sa dogmatică inițială. Mai aprofundat și întărit de 
activitatea sistematizatoare a lui Evagrie Ponticul, origenismul 
reapare în această epocă în forma sa deplină, originară și chiar 
într-un mod cu atât mai periculos cu cât este răspândit acum de 
către adepții săi care provin, înainte de toate, din mediile monahale, 
în forma unei învățături secrete, ezoterice, care nu trebuie îimpăr- 
tăşită decât celor inițiați, celor capabili de o înțelegere mai înaltă. 
Lumea era amenințată de pericolul unei recăderi tocmai a cercurilor 

intelectuale proeminente în formele de gândire ale conceptului 
spiritualist-dualist de ființă și suflet, de origine elino-origenistă, 
concept care punea sub semnul întrebării ființa creștinismului. 
Intervenţia împăratului Iustinian și a Sinodului al V-lea Ecumenic 
nu a putut îndepărta total pericolul. Cât de mult a mai durat, cât 
de mult însă, pe de altă parte, a existat conștiința pericolului, arată 
un incident din viaţa Sf. Maxim Mărturisitorul care, deşi combă- 
tuse erezia monotelită izvorâtă din monofizitism, se străduia să 
salveze, totuși, pentru teologia timpului său ceea ce era valoros și 
sustenabil din punct de vedere teologic din origenism și din scrie- 
rile lui Evagrie și să transpună scrierile teologice bizantine! în 
forma unor colecţii de sentinţe, formă dominantă în acea vreme. 
Când el, după o dispută cu reprezentanții monoteletismului, este 
readus în temnița sa, starețul Mina îi spune: „Fi se întâmplă cu 
dreptate că Dumnezeu te-a aruncat pe tine aici ca să te pedepsească 
pentru faptul că ai ademenit pe alţii în erorile lui Origen“?. 
Origenismul acestei epoci s-a exprimat în cea mai clară formă, 
firește, în Cartea lui lerotei, care provine de la sirianul Ștefan bar 
Sudhaili, dar care se pretinde însă traducerea în siriacă a unui ori- 
ginal grecesc, pe care lerotei, învățătorul lui Dionisie AreopagitulP, 


! Vezi Balthasar, Die gnostischen Zenturien des Maximus Confessor. 

: M.P.G. 90, 120 B. 

? Cei mai mulți dintre cititori se vor mira că în acest context nu a fost amintit 
încă numele lui Dionisie Areopagitul care, pe de o parte, era citat de către 
monofiziți ca martor explicit pentru o formulă dogmatică ce suna monofizit și, 
pe de altă parte, este considerat în general ca unul dintre responsabilii principali 
pentru influxul de spirit grecesc, în special neoplatonic, în teologia creștină. Dar 
pentru că, pe de o parte, nu se știe cu siguranță dacă această formulă (este vorba 
de expresia: „un mod de lucrare divino-uman“) era într-adevăr considerată în 
mod conștient la Dionisie Areopagitul drept una monofizită și, pe de altă parte, 
dacă la o cercetare mai amănunțită a faptelor rezultă că în cazul întregii preluări 
exterioare a elementelor de gândire elenice tendința fundamentală, propriu-zisă, 
a Areopagitului este tocmai apărarea elementului creștin față de cel esenţial elenic, 
(H. v. Balthasar și-a exprimat deja îndoiala în Scho/astik, XV, 1940, p. 1 dacă 
încreștinarea Areopagitului prin scoliile lui Maxim a fost necesară cu adevărat și 

trebuie să-l fi scris. Întreaga învățătură origenistă despre ciclul 
veșnic, despre căderea sufletelor și despre întoarcerea lor la Dum- 
nezeu este expusă aici într-o formulare extrem de panteistă, iar 
treptele înălțării și întoarcerii la Dumnezeu sunt prezentate, în 
parte, în imagini alegorice ca experiențe mistice. „Totul din unul și 
unul din toate“ citim aici. „Ceea ce a început se și sfârșește, primul 
trebuie să fie ultimul, iar ceea ce era la început este și la sfârșit“. 
Tinereţea devine bătrânețe, bătrâneţea - tinerețe. De la bun început, 
Dumnezeu nu era Dumnezeu și, iarăși, după sfârșitul tuturor nu 
va mai fi Dumnezeu“ (V, 3). Pluralitatea fiinţelor spirituale este 
consecința căderii lor: „Știm despre naturile care sunt pe pământ 
și sub pământ că prăbușirea din Dumnezeu este măsura declinu- 
lui lor“ (I, 5). Haosul, o pluralitate de ființe cărora, de fapt, le 
lipseşte chiar conștiința de sine, este rezultatul căderii (1, 5). 
Dumnezeu le dă unora dintre ei gândire și spirit (I, 7). Chiar 
împărtășirea de spirit și lumină este o „re-chemare“ (I, 6). În ur- 
cușul către Dumnezeu, ale cărui „trepte“ sunt descrise într-un mod 
mistico-alegoric, are loc, nemijlocit înainte de re-unirea cu 
principiul spiritual dumnezeiesc întruchipat în Fiul, o viziune a 
luminii (IV, 17). Apoi, trebuie depășită și treapta spiritualității pe 
care o reprezintă Fiul (IV, 19; IV, 20), așa cum, în cele din urmă, 


dacă nu ar fi fost mai degrabă tendința principală a Areopagitului de la bun în- 
ceput una mult mai creștină decât pare la prima vedere; autorul speră să poată 
demonstra aceasta în prologul cărții sale la Dionisie Areopagitul care urmează să 
apară) și pentru că, în fine, odată cu cercetările făcute de P. Ceslas Pera („Denys 
le Mystique et la Theomachia“, în Revue des Sciences Philosophiques et Theologiques, 
XXV, 1936, 5-75) trebuie luată în considerare cel puţin posibilitatea unei datări 
mai timpurii a scrierilor pseudo-areopagitice, el a fost trecut cu vederea în cazul 
expunerii de față; pe baza punctelor de vedere prezentate în prologul cărții 
amintite cu privire la Dionisie Areopagitul, cititorul va putea să includă cu 
ușurință opera sa în linia de dezvoltare trasată aici. 

t Tradusă în limba engleză de Marsh: Stephen bar Sudhaili, The Book of the 
Holy Hierotheus, Londra, 1927. 

5 Ne amintește, însă, de interpretarea total origenistă a cuvintelor „Ceea ce a 
mai fost, aceea va mai fi“ (Eccl. 1, 9) la Grigorie de Nyssa, M.P.G. 44, 633. 

este depășită și treapta divinității însăși (IV, 21), iar spiritul se 
întoarce în neînceputul amorf al Unului „mai mult decât simplu“, 
încă neconstituit în divinitate. Această „depășire a Fiului“ este 
împărtășită la început ca o învăţătură secretă, ezoterică: „lăsaţi-l 
pe cel ce citește să înțeleagă și lăsaţi-l pe cel ce înțelege să-și păs- 
treze înțelegerea între sine, sufletul său și Dumnezeu. Căci dacă 
Tatăl este mai mare decât Fiul, iar Fiul este căpetenia celor ce urcă, 
atunci Fiul este «la Tatăl» doar unul «dintre sălașuri». Iar cei ce 
merg la Tatăl trebuie să meargă spre El prin aceste sălașuri“ (|, 3). 
„Dacă îl cinstim pe Hristos, acesta este semnul curățirii, iar dacă 
îl cinstim în duh, acesta este semnul faptului că suntem deja 
curăţaţi. Dar, dacă nu îl cinstim pe el, atunci aceasta este una din 
două: ori semnul desăvârșirii celei una pentru care (cinstirea lui 
Hristos) nu mai este necesară sau semnul revoltei care încă nu a 
fost adusă la supunere“ (1, 4). 

Ce s-ar fi ales din creștinism dacă s-ar fi impus acest mod de 
gândire!S Dar cât de greu era acesta de învins, ce putere de atrac- 
ție avea sistemul lui Origen care este atât de plauzibil pentru 
gândirea elenă, reiese dintr-o afirmație a lui Vincențiu de Lerin 
care, în secolul al V-lea, a spus foarte clar că el consideră origenis- 
mul ca absolut cea mai periculoasă erezie. Porneşte de la propo- 
ziţia: „Tentatio est populi error magistri“” și continuă: „Sed ego 
arbitror, quod cum multos in hoc tentandi genere proferre 
valeamus, nemo paene sit qui Origenis tentationi valeat compa- 
rari, in quo plura adeo praeclara... ut inter initia habendam 
cunctis adsertionibus eius fidem quivis facile iudicaret“ (M.P.L. 
50, 660)”. Iar în ceea ce privește monofizitismul în general, 


* Ar mai fi de cercetat influența lui Ștefan bar Sudhaili asupra sufismului și 
asupra vieții intelectuale islamice. Vezi în plus Marsh din cartea citată, p. 249 şi 
cuvântarea la primirea rectoratului de către Merx citată acolo, Heidelberg, 1899. 

* „Eroarea învățătorului este mare ispită pentru popor“ (n. tr.). 

” „Cred că între multele feluri de ispite care pot apărea nu există niciuna 
care să se poată compara cu cea a lui Origen, în care existau atâtea lucruri 
excelente... că pentru început oricine ar fi putut cu ușurință să considere că ar 

Ehrhardt (Die altchristliche Kirche im Westen und im Osten I. Die 
griechische und lateinische Kirche, p. 73/74) a evidențiat în mod 
corect faptul că monofizitismul își datora puterea de atracție, îna- 
inte de toate, faptului că accentua foarte mult „îndumnezeirea“ — 
chestiune fundamentală a Răsăritului. Chiar s-a afirmat (Harnack 
a făcut aceasta în a sa Dogmengeschichte, 1887, II, 375/76) că 
monofizitismul ar fi fost expresia propriu-zis congenială a gândirii 
bisericești răsăritene, „moștenirea legitimă a teologiei lui Atanasie 
și expresia justă a creștinismului grecesc“. Ostrogorsky, un analist 
cu siguranță specializat în chestiunile Bisericii Răsăritene, l-a con- 
trazis foarte dur în privinţa acestui lucru. Ostrogorsky, total 
invers față de Harnack, vede în mistica irineică a unirii creatului 
cu divinul forma tipic răsăriteană de evlavie. De aceea, și mistica 
isihastă este pentru el „mijlocul de expresie a nostalgiei specifice 
religiozității greceşti... a nostalgiei depășirii prăpastiei dintre 
imanent și transcendent“?. Este corect faptul că scopul ultim al 
gândirii ortodoxe, răsăritene, este această sinteză dintre creat și 
supranatural, dintre om și Dumnezeu. Dar corect este și faptul că 
pericolul de natură spirituală, care pândește întotdeauna în 


[putea] acorda încredere tuturor afirmațiilor sale“. În textul original german 
Ivánka face o mică eroare, citând M.P.G. în loc de M.P.L. (n. tr.). 

7 Într-un mod cu totul consecvent, Harnack judecă la fel și cu privire la 
apolinarism (Dogmengeschichte! 1887, II, p. 313/314 şi în special la p. 317): 
„Această învățătură, potrivită scopurilor concepției grecești despre creștinism ca 
religie, este perfectă. Apolinarie a interpretat asta superb, a expus-o energic și a 
repetat-o în nenumărate scrieri, ceea ce, în fond, credeau și mărturiseau toți grecii 
evlavioși. Orice corectură, care se aduce hristologiei sale, pune sub semnul între- 
bării baza sau chiar vivacitatea evlaviei grecești“. Dacă lucrurile sunt privite astfel, 
atunci este de înțeles la urma urmei cum poate el ajunge la următoarea concluzie 
(Das Wesen des Christentums’, Leipzig, 1903, p. 137): „Biserica Răsăriteană“ — 
firește, el își reduce mai târziu constatarea la „apariția ei exterioară“ (p. 139) - „nu 
apare ca o creaţie creștină cu un înveliș grecesc, ci ca o creație grecească cu un 
înveliş creştin“. 

8 Geschichte des byzantinischen Staates, München, 1940, p. 35. 

? Ostrogorsky, p. 369. 

Răsăritul ortodox și însoțește toate formulările sale spirituale ca 
o umbră amenințătoare, este gândirea dualistă care neagă lumea, 
acea gândire unilateral spiritualistă, monofizită, care ponegrește 
creatura, reducând naturalul la demonic, materialul la răul în sine — 
la fel ca în cazul Vestului, care, după ce s-a constituit spiritual în 
secolul al XII-lea, este ameninţat de pericolul naturalismului, al 
raționalismului, al preaputernicei valorificări a raţionalului, 
naturalului, omenescului și imanentului —, o consecință necesară 
a faptului că Răsăritul a făcut din platonismul dualist, spiritualist, 
fundamentul său spiritual, în timp ce Apusul a făcut asta din 
aristotelismul imanentist. Cât de mult a simțit Răsăritul acest 
pericol, cât de mult a fost conștient de el, în așa fel încât ortodoxia 
să iasă la lumină prin înfrângerea gândirii dualiste și a celei mono- 
fizite, arată ultima fază a crizei monofizite: iconoclasmul. 


X. ICONOCLASMUL 


Unei examinări cu adevărat din perspectiva istoriei culturii îi 
devine din ce în ce mai clar că motivul intelectual ultim şi cauza 
propriu-zisă a iconoclasmului nu a fost intenția de a putea accepta 
competiţia cu aniconismul „luminat“ al islamului (așa cum a pre- 
zentat situația o istoriografie orientată mai mult pragmatic), noi, 
fiind obligați să vedem în iconoclasm ultima mlădiță dogmatică 
a crizei monofizite (după ce un alt lăstar al monofizitismului care 
dorea să vadă recunoscută formula dogmatică a monofizitismului, 
monotelismul, fusese deja biruit). În iconoclasm continuă să existe 
pe mai departe, aplicată la o problemă parţială de viață și morală 
bisericească, gândirea monofizită-dualistă. Această chestiune nu 
iese, de fapt, în evidență atât de clar în cursul dezbaterii dogmatice 
propriu-zise dintre iconoclaști și iconoduli, deoarece ambele părți 
tind ca pe adversar să îl împingă, oarecum forțat, pe tărâmul unei 
erezii hristologice deja condamnate!. Sunteţi monofiziți, le spun 


! Sinodul iconoclast din 754 împinsese argumentația pe această linie 
hristologică după ce mai scăpaseră în scrierea lui Constantin Kaballinos 
câteva expresii alarmant dualiste pe care și Nichifor mai târziu le atacă în 
lucrarea sa de răspuns și le ștampilează ca monofizite, prin care indică faptul 

z A e A o A .. 
că ele, în consecinţă, pun sub semnul întrebării adevărul învăţăturii despre 

iconoclaștii ortodocșilor, dacă voi credeți că ați reprezentat în același 
timp, prin redarea firii umane, vizibile, natura divină legată în mod 
personal de aceasta, căci amestecați firile; dar în cazul în care credeți 
că reprezentați firea umană în sine, iar pe cea divină că o împre- 
ună-cinstiți prin relația în care ea se află cu cea umană, atunci voi 
despărțiți „pe cel născut din Fecioară“ de „Cuvântul lui Dumnezeu“ 
și sunteți nestorieni. Dimpotrivă, ortodocșii spun: voi sunteți 
nestorieni dacă presupuneți că „cel născut din Fecioară“ se lasă re- 
prezentat ca persoană omenească fără ca prin aceasta să fie împre- 
ună-reprezentată și dumnezeirea sa — sau sunteți monofiziți în cazul 
în care credeți că reprezentarea vizuală a firii lui Hristos ar conţine 
afirmaţia reprezentării vizuale a firii sale dumnezeiești și ar fi într-o 
anumită măsură o încercare de „a-L circumscrie pe Cel necircum- 
scris“ (tv ăregiyeanrov Beornra neoryeăbeiv)'. Motivele 
propriu-zise ale mișcării iconoclaste ies la iveală mai clar abia acolo 
unde dezbaterea, abătându-se de la reprezentarea lui Hristos, se de- 
dică și altor reprezentări figurative, ca, spre exemplu, celor ale sfin- 
ţilor. Între consideraţiile expuse de sinodul iconoclast din 754 
găsim și extrem de importanta afirmaţie că pentru sfinți, cei care au 
ajuns la strălucirea fericirii veșnice (cât și pentru creștinii care ar 
avea o astfel de speranță), ar fi nedemn ca ei să fie reprezentaţi în 
„materia lipsită de slavă și moartă“?. Convingerea care stă la baza 
acestei afirmații este caracterizată adecvat de partea ortodoxă: „Fi 
consideră materia însăși ca fiind rea și blamabilă“?. Este convingerea 


întruparea lui Dumnezeu. Vezi în special Antirrbeticus, I, 26 M.P.G. 100, 
268-273. 

* Textual: „a circumscrie dumnezeirea cea necircumscrisă“ (n. tr.). 

2 „Căci nu este îngăduit creștinilor care au dobândit nădejdea învierii să se 
poarte după obiceiurile neamurilor închinătoare la demoni și, pe sfinții care ur- 
mează a străluci cu o astfel de slavă, să-i acopere de ocară într-un material lipsit de 
slavă și mort“. Mansi Coll. Conc., XIII 277 D [trad. în lb. rom. de Ilie Toader, în: 
Sebastian Nazâru/llie Toader, „Hotărârea sinodală de la Hiereia (754) - summa 
gândirii iconoclaste. Prezentare și traducere“, în: St Teol, 4, 2008, p. 224-225; n. tr.]. 

Mansi, XIII 280 A. 

pe baza căreia Plotin a interzis să i se facă un portrett. Este de 
foarte mare importanță că Biserica Răsăriteană prăznuiește pome- 
nirea biruinței asupra iconoclasmului din anul 842 sub numele de 
„Praznicul Ortodoxiei“ - o denumire care exprimă foarte clar 
faptul că ortodoxia este conștientă că a restaurat total tocmai 
puritatea învățăturii creștine prin biruirea acestui ultim lăstar al 
gândirii dualist-spiritualiste. Această conștiință vorbește și din 
cumpănirile cu care, în decursul disputei, dezbaterea cu privire la 
icoane este legată de dogma fundamentală creștină, de învățătura 
despre întruparea lui Dumnezeu. Cel ce neagă reprezentabilitatea 
vizibilă a lui Dumnezeu devenit om, acela neagă realitatea întrupării 
înseși, neagă faptul că în și cu această înomenire lumea vizibilă, 
materială, a fost împăcată cu cea spirituală, dumnezeiască și legată 
de aceasta, încât lumea materială nu este în și pentru sine rea, ci 
poate fi, prin legătura cu cea dumnezeiască - chiar în materia- 
litatea și vizibilitatea ei - înălțată și transfigurată. Faptul că 
icoanele, în măsura în care garantează reprezentarea vizibilă a lui 
Dumnezeu devenit om și a principiului viu în sfinți, a sfințeniei 
suprapământene care izvorăște din Dumnezeu, sunt în același 
timp mărturia realității întrupării lui Dumnezeu în sensul unei 
„legături a unității dintre realitatea văzută și cea nevăzută, între 
Dumnezeu și om“, le conferă mai întâi deosebita importanță 
religioasă pentru Răsăritul care simte întotdeauna vie amenințarea 
pericolului dualist al acestei uniri dintre Dumnezeu și lume și 


+ „Plotin avea grijă să-i fie rușine că trăia într-un trup. Refuza să fie model 
unui pictor sau unui sculptor pentru un portret, încât îi spuse lui Amelios care îl 
ruga să lase, totuși, să i se facă un chip: nu este suficient că suportăm copia (ființei 
noastre mai înalte) cu care natura ne-a îmbrăcat eul și să mai lăsăm în urma noastră 
o copie a copiei care să-i supraviețuiască aceleia de parcă ar fi ceva demn de văzut 
la ea?“ Porphyrios, Vita Plotini I. [Am preferat să redau în limba română textul 
lui Ivánka, deoarece variânta românească a textului citat din Viața lui Plotin (în 
românește de Adelina Piatkowski, Cristian Bădiliță și Cristian Gașpar, ed. îngri- 
jită de Cristian Bădiliță, Polirom, 1998, p. 123) mi s-a părut diferită de forma în 
care textul citat este redat de autorul lucrării de față; n. tr.]. 

demonstrează iarăși cât de clar îi este Bisericii Răsăritene faptul că 
ortodoxia ei se bazează pe aceea că ea știe să afirme ideile lui Irineu 
în fața pericolului monofizit-dualist. Ar fi total greșit să nu vedem în 
această viziune ființa ortodoxiei răsăritene. Dar, pe de altă parte, 
este corect că pericolul care o ameninţă - și chiar o va mai ame- 
nința - a rămas mereu „cel monofizit“, o anumită „atârnare“ 
înspre partea monofizită, tendința de a subaprecia realitatea natu- 
ral-umană, de a pune pur și simplu pe aceeași treaptă tot ceea ce este 
pozitiv, spiritual, valoros moral, orientarea spiritului asupra binelui 
și adevărului cu ceea ce este supranatural, dumnezeiesc și haric, 
de a nu trage o linie clară de demarcaţie între cunoașterea rațională 
și cunoașterea prin credință, Între cunoașterea naturală și experiența 
mistică a lui Dumnezeu, ci de a considera ceea ce este rațional ca 
o formă anterioară perfectă a vederii nemijlocite a lui Dumnezeu 
în experiența mistică sau în fericirea veșnică, incât gândirea 
rațională, cunoașterea lui Dumnezeu din credință, cunoașterea 
mistică și contemplarea lui Dumnezeu în fericirea veșnică este înțe- 
leasă ca o scară continuă, neîntreruptă, în care chiar treapta infe- 
rioară (cunoașterea rațională) apare ca o palidă reflexie a luminii 
care, în deplinătatea ei, strălucește pe treapta cea mai de sus, în feri- 
cirea veșnică, în scopul și împlinirea existenței spirituale. O astfel 
de tendinţă trebuie să funcționeze peste tot acolo unde platonis- 
mul a fost făcut fundamentul gândirii filosofice; motivul fundamen- 
tal al platonismului este tocmai convingerea că tot ceea ce este 
valoros și pozitiv — ordinea, rațiunea, frumusețea, moralitatea — 
este întru câtva un „celălalt“ care pătrunde în lumea pământeană 
dinspre „cealaltă“, este o reflexie și o revărsare a plinătății Binelui 
și a Unic-Desăvârșitului, a cărui patrie este o lume spirituală, mai 
înaltă. Supra-accentul noțiunii platonice de „participare“ aduce 
cu sine faptul că orice lucru pozitiv apare în cazul creaturii ca o 
reflexie a supranaturalului, iar ființa individuală a creaturii față de 
această „participare la divin“ devine doar „celălalt“, care limitează, 
care are nevoie de completare, în mod esențial nedesăvârşitul. 
Deși continuitatea tuturor valorilor spirituale și morale până la 
cele religioase se păstrează minunat în acest mod, totuși, astfel, 

este amenințată într-un mod critic independența naturalului 
(a ceea ce este spiritual-rațional și moral-natural) și, în general, 
ceea ce este creat. Chiar dacă acesta este recunoscut principial ca 
logic și valoros și nu este etichetat drept „răul“, el ajunge, totuși, 
într-o opoziție față de divin și supranatural, opoziţie în care există 
un anumit subton dualist; gândirea ortodoxă a dus cu sine această 
moștenire a platonismului în toată istoria ei ulterioară - chiar dacă 
din punct de vedere speculativ a învins complet noțiunea antică de 
ființă și pericolul origenist - întâlnindu-se peste tot în viața 
spirituală răsăritean-ortodoxă;, deși, în ciuda a toate, se poate 
spune că orientarea spre sinteza irineică a divinului și creatului, 


5 Un exemplu tipic pentru aceasta — între multe altele — este faptul că Iustinian 
însuși, energicul critic al origeniștilor și, în cele din urmă, al monofiziților (chiar 
dacă a încercat să-i câștige prin concesii) a căzut, totuși, în aftartodochetism. 
Ideea principală a aftartodochetismului este aceea că perisabilitatea (þpƏðogá), aşa 
cum o cunoaștem noi legată în mod necesar de natura umană, nu provine din 
pierderea unei nemuriri dăruite într-o stare originară, ci dintr-o schimbare a firii, 
iar Hristos, prin întrupare, i-a redat firii umane însușite de el doar ceea ce îi re- 
venea propriu-zis și în mod esențial. „Păstrând aceasta în propria sa existență 
fizică a naturii, în care ea a devenit în noi bolnavă prin lipsa rațiunii (lipsa minții, 
&Aoyoc), el a arătat în sine firea umană în nestricăciunea ei, neatinsă de alterabi- 
litate“, spune Iulian de Halikarnas. (Grondijs, L iconographie byzantine du crucifié 
mort sur la croix, Bruxelles, 1939). Aşadar, starea actuală a existenței fizice umane 
este o cădere nu doar din starea harică paradisiacă, ci și din starea adevărată 
(eliberată de iraționalitate), propriu-zisă, naturală a omului; adică firea adevărată 
a omului, la care omul se întoarce prin unirea cu divinul, nu este cea pe care noi 
o cunoaștem în lumea prezentă, trecătoare, ci este una mai spirituală, mai curată. 
Cartea mai sus citată a lui Grondijs analizează reapariția aftartodochetismului 
în secolul al XI-lea. Un alt exemplu cu privire la persistarea motivelor elenice 
este învățătura despre ființă care stă la baza isihasmului atonit (în sec. XIV), pe 
care autorul [lucrării de față] se gândește să o trateze detaliat într-un alt context. 
[Autorul nu a scris în mod expres o carte despre această temă, ci o serie de 
articole, parte din ele regăsindu-se și în celebra sa lucrare: Plato Christianus. 
Übernahme und Umgestaltung des Platonismus durch die Väter, Johannes Verlag 
Einsiedeln, 1964; ed. a I-a 1990. Vezi aici cap. LX: Hesychasmus und Palamismus 
389-448, dintre studiile apărute după 1964; n. tr.]. 

înțelegerea irineică a transfigurării lumii prin unirea cu Dum- 
nezeu, este tendința principală a gândirii ortodoxe care, într-o 
evoluţie de mai multe secole, a biruit, totuși, definitiv toate reve- 
nirile la conceptul antic de ființă și toate amenințările motivului 
principal creștin venite din partea pericolelor care puteau apărea 
în receptarea filosofiei antice. 


XI. PRIVIRE RETROSPECTIVĂ 


Dacă aruncăm o privire generală pur istorică asupra evoluției 
urmărite până acum, putem constata următoarele: creştinismul, 
care se răspândise în primele trei secole, înainte de toate, în cercu- 
rile celor ale căror nevoi de ordin religios fuseseră satisfăcute până 
atunci de misteriile greceşti şi de elementele mitologice de origine 
gnostică a diferitelor curente religioase orientale, urcă din secolul 
al III-lea în păturile sociale prin intermediul câtorva reprezentanţi 
proeminenți și al câtorva cercuri culturale favorizate, din secolul 
al IV-lea prin mari mase de noi adepţi, a căror concepţie despre 
lume le fusese determinată de filosofia grecească a perioadei târzii — 
devenită în multe privinţe religie. Prin aceasta, disputa dintre 
ideile fundamentale ale religiei creștine și elementele vestice ale 
filosofiei greceşti devine problema cea mai importantă a istoriei 
culturii secolelor următoare - atât din punctul de vedere al evo- 
luţiei teologice și al formulării filosofice, cât și din cel al conti- 
nuităţii filosofiei grecești. Căci, pe de o parte, o astfel de pecete 
filosofică a ideilor fundamentale creștine a devenit necesară faţă 
de nevoia filosofică actuală crescută în cadrul vieţii spirituale creș- 
tine, pe de altă parte, în lumea devenită acum creștină, filosofia 
greacă poate să dăinuiască doar în sinteză cu ceea ce este creştin. 
Până acum - în epoca apologeţilor - filosofia greacă a fost folosită 

doar ocazional în apărarea credinţei creștine și adesea nu întru totul 
consecventi. Abia acum apare nevoia unei sinteze adevărate. Dar 
prin asta apare și ameninţarea creștinismului de către elementul 
elen al sintezei, apare pericolul unei falsificări a creștinismului de 
către conceptul ontologic al filosofiei grecești, așa cum, odinioară, 
tema fundamentală creștină ameninţa să se dizolve prin mitologiza- 
rea și „genealogizarea“ gnosticii într-un concept mitic despre lume, 
esențialmente necreștin. Așa cum odinioară concepţia fundamen- 
tală creștină, în formularea lui Irineu, a trebuit să se impună în 
faţa distorsionărilor gnostice, așa și acum a trebuit să se întâmple 
din nou - în sfera filosofiei elene - o „străpungere a elementului 
creștin“ simultan cu o împropriere și o valorificare a momentelor 
de adevăr existente în filosofia greacă. Această dublă dispută - 
mai întâi cu gnosticismul, apoi cu filosofia elenă - este un indiciu 
clar pentru ascensiunea socială a creștinismului din rândul cercu- 
rilor simple, fabulatorii și mitologizante, accesibile religiei orientale, 
populare, în pătura oamenilor de cultură antici, a celor instruiți, 
în a căror gândire filosofia greacă a continuat să existe ca element 
determinant. Ceea ce s-a întâmplat apoi din secolul al IV-lea până 
în cel de-al VIII-lea, a însemnat în aceeași măsură creștinarea acestor 
cercuri intelectuale proeminente (elementele care erau inaccesibile 
creştinării de care vorbim au fost eliminate superficial sub Iustinian 
din unitatea lumii culturale greco-creștine - închiderea Universi- 
tății din Atena și emigrarea filosofilor „elini“ în Imperiul Sasanid), 
cât și pătrunderea gândirii creștine cu filosofia greacă. 

O altă situaţie, a cărei constatare ne lasă să înțelegem nu doar 
evoluţia istorico-spirituală tratată aici în consecinţele ei istorice, 
exterioare și în raport cu forma procesului ei istoric, este reali- 
tatea — de fapt, evidentă - că polemica intelectuală, care duce la 
sinteza deplină dintre credinţa creştină și gândirea greacă, a avut 
loc întotdeauna în punctul central spiritual, în miezul spaţiului 


! Astfel, spre exemplu, atitudinea apologetică şi întrebuinţarea elementelor 
filosofice grecești ar trebui să ducă în multe cazuri, ca, spre exemplu, în Octavius 
al lui Minucius Felix, la consecința că religia creștină este o nouă religie a raţiunii. 

cultural pentru care această dispută era dată ca misiune isto- 
rico-spirituală, în momentul în care creştinismul, noua forță mo- 
trice, spirituală, și filosofia greacă, gândirea tradițională a păturilor 
intelectuale superioare ale acestui spaţiu cultural, se aflau faţă în 
față. Consecința — într-o oarecare măsură mecanic necesară — este 
faptul că fazele disputei de care vorbim, momentele care trebuiau 
străbătute spre sinteza completă în momentul formării ei, se in- 
stalează, potrivit situaţiei externe, și în spaţiul strict periferic, 
adică la marginea acestui spaţiu cultural și cuceresc orizontul 
cultural „ortodox“, adică spaţiul central, ca „reziduuri“ nemaiîn- 
țelese de controversa comună, spirituală și de mișcarea culturală, 
ca forme împietrite ale unui stadiu spiritual depășit în cadrul 
controversei centrale, în care disputa a fost dusă la bun sfârșit și 
încheiată. Astfel, arianismul este eliminat din însuși teritoriul 
Imperiului Roman, dar continuă să existe în cadrul imperiilor 
germanice care se nasc pe teritoriul Imperiului Roman și dincolo 
de graniţele sale?. Așa este cuprinsă Siria de nestorianism și ră- 
mâne în ea, deoarece lumea siriană se rupe din punct de vedere 
extern de Imperiul Romano-Bizantin, cu timpul chiar, având în 
vedere opoziţia persano-bizantină și din considerente religioase, 
pune valoare pe faptul de a se situa într-o anumită opoziţie faţă 
de credinţa dominantă în Imperiul Bizantin’, cantonându-se ast- 
fel în jurul spațiului ortodox bizantin, care înfrânge în interior 
monofizitismul, un cerc de țări creștin-monofizite ca Armenia, 


2 Faptul că el, cu timpul, este amalgamat și absorbit şi aici, este consecința 
egalizării culturale care duce, pe teritoriul roman apusean, și la contopirea națio- 
nală a germanității cuceritoare cu romanitatea autohtonă, catolică. În orice caz, 
este de constatat în cazul arianismului și o, să spunem așa, înmagazinare în straturi, 
în măsura în care arianismul, chiar mai târziu, cel care este interzis supușilor 
Imperiului Roman, adică al romeilor, este tolerat la foederații germanici, chiar 
dacă aceștia trăiesc în interiorul imperiului, deoarece lor (așa cum spune legea lui 
Iustin, cod. Justinian. Lib. I, tit. 5 § 12) „nu poate să le fi oferit o astfel de gândire 
(şi anume ortodoxă) nici natura, nici viața dusă de ei anterior“. 

? S. Bardy în Fliche-Martin, Histoire de l’église des origines jusqu’ à nos jours, 
vol. IV, p. 328. 

Egiptul, Abisinia. Chiar configurația religioasă, exterioară, a crești- 
nismului răsăritean este, așadar, la urma urmei, o consecinţă a con- 
troversei istorico-culturale dintre lumea greacă și cea creştină, 
controversă pe care noi am urmărit-o pe parcursul cercetării de faţă, 
într-o anumită măsură o împietrire periferică a valurilor intelec- 
tuale, care, în mișcarea lor vivace și interacțiunea lor intelectuală, 
au conturat comportamentul intelectual creștin. 


PROFESORUL ȘI CERCETĂTORUL 
ENDRE V. IVÁNKA (1902-1974) 


Savantul cu dublă origine, austriacă și maghiară, Endre v. Ivánka este 
un autor aproape uitat în spațiul intelectual românesc, iar numele său 
pare să aibă în ultimul timp o anumită sonoritate mai degrabă în lumea 
teologilor decât în cea a filosofilor, probabil şi din cauză că filosofia bi- 
zantină, domeniu în care el a excelat, este încă o neclaritate pentru cei din 
urmă și se bucură de un mic interes, ca să nu spunem că este chiar 
ignorată, în rândul bizantinologilor români. Cu siguranță că în mediul 
universitar clujean el este mult mai cunoscut decât în alte părți, datorită 
faptului că a deținut ca ordinarius, între 1941 și 1944, o catedră de filologie 
clasică și de istorie antică la Universitatea din Cluj. 

Endre Ivánka de Draskocz et Jordanfâld, sau Endre v. Ivánka așa cum 
este cunoscut ca savant, s-a născut la Budapesta pe 24 septembrie 1902 
în familia președintelui Consiliului de Miniștri, Emmerich (Imre) v. Ivânka, 
de origine maghiară, mama sa fiind austriacă (vieneză), rudă cu poetul 
Richard von Schaukel. Bilingvismul său natural și abilitatea înnăscută pen- 
tru limbile străine i-au oferit o deschidere extraordinară spre domeniul fi- 
lologiei, iar ca savant avea să se remarce ca poliglot, publicând în germană, 
maghiară, franceză, engleză și italiană. 

În anul 1907, se stabilește la Viena unde devine elev al Schottengym- 
nasium, iar apoi se va înscrie la facultatea de teologie din același oraș, 
urmând și cursuri la Roma. În ciuda unei educații catolice de tip austriac, 
marca spiritului său și a preocupării pentru teologie, se pare că Endre 
v. Ivánka nu a dorit niciodată să devină preot. După doar un an de studii 

renunţă la teologie în favoarea filologiei clasice și a istoriei filosofiei, 
domenii care îl vor consacra. Optează tot pentru universitatea vieneză. 
Totuși, a rămas teolog în spirit, fapt demonstrat de pasiunea sa pentru 
gândirea patristică și bizantină. Dintre toți profesorii ale căror cursuri le-a 
frecventat, spiritus rector i-a devenit celebrul savant Hans Friedrich von 
Arnim (1859-1931), sub a cărui conducere științifică și-a susținut teza de 
doctorat în 19261. În mod neașteptat, nu este preocupat de susținerea 
abilitării (Habilitation), așa cum ar fi fost firesc, ci, în 1927, se retrage în 
comitatul Nógrád cu scopul de a administra averea familiei. În 1932 se 
mută mai aproape de Budapesta, la Solymár, iar în 1935 se decide să scrie 
lucrarea de abilitare sub îndrumarea științifică a unui cunoscut istoric al 
filosofiei din Universitatea din Budapesta, Ákos von Pauler, dobândind 
astfel o dublă specializare academică, în filologie clasică și istoria filosofiei. 

În 1938 este numit profesor asociat la Universitatea din Budapesta, 
funcție pe care o ocupă pentru mai puțin de doi ani, deoarece în 1941 i se 
oferă posibilitatea de a deveni titular (ordinarius) la Universitatea din Cluj, 
unde va deține până în 1944 deja menţionata catedră de filologie și istorie 
antică. În ciuda faptului că ocupă această catedră în perioada ocupației hor- 
tiste a nord-vestului Transilvaniei, Endre v. Ivánka nu este un susținător 
al acestui regim și cu atât mai puțin al nazismului german. 

La sfârșitul toamnei anului 1944, se întoarce la Viena după mai bine 
de cincisprezece ani, stabilindu-se definitiv în Austria, iar în 1945 devine 
profesor invitat la universitatea vieneză. Universitatea din Graz îi oferă 
în 1947 un post de profesor extraordinar (extraordinarius), calitate în 
care a rămas până în 1961 când a devenit titular al aceleiași universități 
la catedra de Istoria și cultura Bizanțului. Ordinariatul său nu a avut o 
durată prea mare, deoarece în 1969 se retrage de la catedră din cauza 
unei boli grave, în urma căreia va și muri pe 6 decembrie 1974. Cu toate 
acestea, boala nu a reușit să-l țină departe de preocupările sale științifice, el 
dovedindu-se în ultimii ani de viață foarte prolific, dovadă stând numărul 
mare de publicaţii din această perioadă. 

Consecvenţa pentru domeniul de specializare a fost o caracteristică a 
lui Endre v. Ivânka. De la bun început a avut trei domenii de cercetare 


! I-a mai audiat pe Edmund Hauler, Ludwig Rademacher, Alfred Kappel- 
macher și Paul Kretschmer; vezi: Franz Ferdinand Schwarz, „Endre von Ivánka“, 
Gnomon 47/4 (1975), 430-432, aici 431. 

2 Thomas von Bogyay, „Endre von Ivánka 1902-1974“, Ungarn-]abrbucb, 
7 (1976), 299-300, aici 300. 

pe care nu le-a abandonat niciodată: filologia clasică, istoria lumii antice 
și a filosofiei ei și Bizantinologia. Dar toate au fost pentru el indisolubil 
legate, căci fără filologie clasică nu există nici istorie antică şi nici bizan- 
tină, fără cunoașterea lumii antice Bizanțul pare ca fiind ceva rupt din 
istorie, iar fără cunoașterea istoriei bizantine orice încercare de a înțelege 
supraviețuirea operelor clasice și a gândirii antice este sortită eșecului de 
la bun început. Endre v. Ivânka, impletind filologia cu teologia, filosofia 
și istoria lumii antice și bizantine, se dovedește un savant complex cu o 
puternică viziune interdisciplinară. El se încadrează în tiparul clasic al 
școlii de expresie germană de la sfârșitul secolului al XIX-lea și începutului 
celui de-al XX-lea, pentru care studiul oricărei științe umaniste - istorie, 
filosofie, teologie etc. - nu poate fi făcut independent de filologie în 
virtutea obligativității cunoaşterii izvoarelor în limba în care au fost scrise. 
În acest sens, s-a remarcat și în calitate de coordonator și editor al unei 
colecții de izvoare bizantine traduse în limba germană. „Byzantinische 
Geschichtsschreiber“ (Istorici/cronicari bizantini), apărută la editura 
Styria din Viena, este astăzi una dintre colecțiile cele mai importante din 
domeniul Bizantinologiei: Ultimele zile ale Constantinopolului (vol. 1), 
Diplomaţi bizantini și barbarii din Răsărit (vol. 4), Vademecum al aristo- 
cratului bizantin (vol. 5) sau Aventurieri pe tronul imperiului. Epocile mpd- 
raților Alexios II, Andronic şi Isaac Angelos (vol. 8) sunt câteva din cele 
unsprezece titluri apărute sub coordonarea sa între 1954 şi 1966. 
Istoria Bizanțului, în concepția lui Endre v. Ivánka, este un 
continuum al istoriei Antichității, drept care negarea oricărei idei de 
„Renaștere bizantină“ este logică. În viziunea sa, niciodată nu a avut loc 
o ruptură de Antichitatea clasică, fapt care să certifice o astfel de 
renaștere, ci, dimpotrivă, Bizanțul este „Antichitatea târzie care trăiește 
pe mai departe până în secolul al XV-lea“. De aceea, concepte ca „Renaș- 
terea Macedoneană“ sau „Renașterea Epocii Paleologilor“ sunt false’. 
Și totuși, conchide Ivánka, Bizanțul receptează lumea antică prin inter- 
mediul sintezei educației și culturii clasice apărute în secolul al IV-lea, secol 
care acționează astfel ca un filtru între el și Antichitate și care se va bucura 


3? Coordonarea colecţiei a fost preluată de Johannes Koder, iar până astăzi 
au apărut nouăsprezece titluri. Din 1995 nu a mai apărut niciunul. 

+ Endre von Ivánka, Rhomăerreich und Gottesvolk. Das Glaubens-, Staats- 
und Volksbewusstsein der Byzantiner und seine Auswirkung auf die ostkirch- 
lich-osteuropăische Geisteshaltung, Freiburg, München, 1968, p. 88. 

5 Walter E. Kaegi, „Review to Rhomăerreich und Gottesvolk...“, Speculum, 
45/1 (1970), p. 183. 

de o atenție specială în munca sa de cercetare*, secol care este numit pe 
bună dreptate „secolul de aur al Bisericii“. Această concepție istoriografică 
a marcat și viziunea sa despre filosofia bizantină. Dacă pentru mulți dintre 
savanții moderni chestiunea unei filosofii bizantine este o temă deschisă și 
controversată, pentru savantul Endre v. Ivânka filosofia bizantină nu a 
fost decât evoluția firească în perioada medievală a filosofiei antice. El nu 
consideră ca „originalitate“ a culturii bizantine aspectul mimetic al An- 
tichității și persistența în a conserva bunul cultural al înaintașilor, ci 
reconfigurarea temelor filosofiei antice de către Părinţii Bisericii în scopul 
interpretării datului revelat. Această reconfigurare (Umgestaltung) are ca 
rezultat „filosofia noastră“ sau „filosofia adevărată“, filosofia patristică și, 
în totală consonanţă cu ea, filosofia bizantină. Nu există, așa cum am mai 
afirmat, o ruptură totală cu trecutul, căci teologia creștină se exprimă prin 
intermediul limbajului conceptual al vechii filosofii, care devine „înveliș 
terminologic și figurativ pentru învățăturile creștine“. Deci filosofia 
bizantină nu este moștenitoarea filosofiei antice, ci varianta ei medievală. 
În această scurtă concepție nu se ascunde doar o convingere sinceră, bine 
cumpănită și argumentată din punct de vedere teoretic, ci și drumul par- 
curs de savantul însuși în cariera sa științifică’. Este drumul său de la Platon 
și Aristotel la Grigorie Palama. Drumul acesta trece prin gândirea lui 
Poseidonios, zăboveşte apoi o lungă perioadă la Capadocieni - în Grigorie 
de Nyssa îl vede pe ucenicul fidel de peste veacuri al lui Platon? —, trece 


é Ibidem. 

7 Endre v. Ivánka, Plato Christianus. Übernahme und Umgestaltung des 
Platonismus durch die Väter, Johannes Verlag Einsiedeln, 1964/1990, 20-21. În 
această concepție, Ivánka se apropie mult de viziunea savantului grec Basile 
Tatakis, autorul sintezei Filosofia bizantină, publicată doar la un an după teza 
sa Hellenisches und Christliches, tradusă acum pentru prima dată. Vezi: Basile 
Tatakis, Filosofia bizantină, trad. din lb. franc. de Eduard Florin Tudor, stud. 
intr. şi postfață de Vasile Adrian Carabă, Nemira, București, 2010. 

8 În studiul său, Grundlegende Gedanken über die byzantinische Philosophie 
(Byzantina, 90 (1977), 169-186), Theodor Nikolaou începe printr-o întrebare 
provocatoare: „Există o filosofie bizantină?“ Deși astăzi s-au făcut mulți pași în 
studiul filosofiei bizantine, întrebarea persistă încă în mediile savanților, iar o 
dezbatere amplă în jurul acestei teme încă nu a avut loc. Departe de a fi o istorie 
a filosofiei, lucrarea publicată sub coordonarea Katerinei lerodiakonou, 
Byzantine Philosophie and its Ancient Sources (Oxford University Press, 2002), 
poate fi un ghid de încredere în această chestiune. 

? Herbert Hunger, „Endre von Ivánka (24 September 1902 - 6 Dezember 
1974)“, Jahrbuch der Österreichischen Byzantinistik, 24 (1975), 337-339. Vezi în 

pe la Dionisie Areopagitul și merge mai departe spre Bizanțul Paleolo- 
gilor cu faimoasele lui dispute teologice, între care cea isihastă avea să lase 
urme adânci peste veacurile postbizantine. Deși se poziţionează critic față 
de gândirea Sfântului Grigorie Palama, apropiindu-se de linia tomistă a lui 
Martin Jugie, Endre v. Ivánka înțelege și recunoaște importanța acesteia 
pentru mistica ortodoxă și pentru modul filosofic de a gândi al bizan- 
tinilor ultimei epoci de existență a imperiului. În studiul „Isihasm și pala- 
mism“! face distincţie între isihasm ca mișcare mistică, preexistentă epocii 
Paleologilor (1261-1453), şi palamism, așa cum este numită în Occident 
sinteza teologică isihastă a Sfântului Grigorie Palama. Firește, se axează 
atât pe diferențe, cât și pe interferenţe. Alte două studii, „Palamismul și 
tradiția patristică“!! și „Fundamentul patristic al doctrinei palamite“!?, 
abordează chestiunea rădăcinii patristice a sintezei amintite. Pe de altă 
parte, nu putea trece cu vederea importanța Palamismului pentru filosofie 
și istoria culturii, lucru materializat în „Semnificația filosofică și istori- 
co-spirituală a palamismului“?. Pentru a ne păstra oarecum în registrul sim- 
bolic al bizantinilor, poate nu întâmplător ultimul studiu publicat de 
Ivânka este tot despre isihasm, tema fiind viziunea luminii: „Despre vederea 
luminii isihaste“!*. O idee comună care poate fi regăsită în aceste studii este 
aceea că influența teologiei Sfântului Grigorie de Nyssa, a celei evagriene și 
areopagitice asupra gândirii Sfântului Grigorie Palama nu reprezintă nimic 
altceva decât un „platonism inconștient“. Toate aceste studii apar reunite 
în capitolul „Isihasm și Palamism“ din lucrarea sa Plato Christianus”. 


acest sens și studiul său: Die Autorschaft der Homilien MPG 44, 257-297, 
„Poseidonios bei den kappadokischen Kirchenvătern“, Byzantinische Zeitschrift 
36 (1936) 46-57. 

1 „Hesychasmus und Palamismus“, în Jahrb. der österr. Byzantin. Gesellschaft 
2 (1952) 23-34. Toată bibliografia lui Endre von Ivánka se găsește în revista 
Kairos, 15 (1973), 319-323. Thomas von Bogyay afirmă în articolul citat mai sus 
(art. cit., p. 299) că această bibliografie ar fi incompletă. O altă listă bibliografică 
a lucrărilor lui Ivânka nu știu să mai existe. 

u „Palamismus und Vâtertradition“, în L'Eglise et les Églises (1954), 29-46. 

12 „Le fondement patristique de la doctrine palamite“, în Akten des VIII. 
Byzantinologenkongresses, Saloniki (1955), 127-132. 

5 „Die philosophische und geistesgeschichtliche Bedeutung des Palamismus“, 
în Atti dell” VIII Congresso di Studi Bizantini, Vol. I, 124-129. 

1 „Zur hesychastischen Lichtvision“, în Kairos, 13 (1971), 81-95. 

'5 Endre v. Ivánka, Plato Christianus, pp. 389-445. 

În studierea filosofiei antice, Endre v. Ivánka a început cu Aristotel și 
aristotelismul!'*, probabil atât datorită unei afinități personale, posibil de 
natură teologică, cât și sub influența profesorului său von Arnim, 
impulsionat însă și de noua direcție dată studiului filosofiei Stagiritului de 
Werner Jaeger. Faţă de cel din urmă își exprimă un punct critic în „Ana- 
liza metafizicii la «Aristotelul» lui Jaeger“”. În acest studiu se dovedește 
studentul profesorului său! Își susține profesorul, pe von Arnim, în disputa 
cu Jaeger și discipolii săi. Von Arnim era în dezacord cu aceștia cu privire 
la datarea Metafizicii, a Eticii Nicomabice și a Politicii lui Aristotel, dar s-a 
dovedit și în consonanţă cu adversarii săi în legătură cu ideea că Aristotel 
a evoluat de la platonism la empirism”. Atât acest studiu al lui Ivánka, cât 
şi un altul, vizând polemica împotriva lui Platon în dezvoltarea metafizicii 
lui Aristotel”, un studiu ce merge pe linia celui deja amintit, au fost 
apreciate de renumitul savant german Klaus Oehler ca fiind „de o actua- 
litate obiectivă de nedepășit“2. Alte studii și articole importante despre 
Aristotel: „Cunoașterea intuitivă la Kant și la Aristotel“2!; „Despre proble- 
matica psihologiei aristotelice“; „Conceptul lui Aristotel despre formă“? 


1 „Sur la composition du «de anima» d'Aristote“, în Revue Neoscolastique de 
Philosophie, 33 (1930), 77-83. 

v „Die Behandlung der Metaphysik in Jaegers” «Arisoteles»“, în Scholastik, 
7 (1932), 1-23. Werner Jaeger a fost primul savant care a negat caracterul unitar 
al lucrării lui Aristotel „Metafizica“, considerând că ea formează o sumă de cuvân- 
tări ținute ocazional de acesta, fapt ce ar fi demonstrat de contradicţiile existente 
în interiorul ei. Astfel, lucrarea oglindește o evoluție conceptuală a lui Aristotel în 
domeniul metafizicii. Vezi: Werner Jaeger, Studien zur Entstehungsgeschichte der 
Metaphysik des Aristoteles, Berlin 1912 și Idem, Aristoteles. Grundlegung einer 
Geschichte seiner Entwicklung, Berlin, 1923. 

19 Hellmut Flashar, Eidola: ausgewählte kleine Schriften, Amsterdam, 1989, 
[238] 262, n. 1. Între Hans von Arnim (1859-1931) și Werner Jaeger (1888-1961) 
există, totuși, un punct comun, și anume Ulrich von Wilamowitz-Moellendorff 
(1848-1931), ai cărui discipoli îi putem considera pe amândoi, firește în epoci 
diferite ale activității acestuia. 

» „Die Polemik gegen Platon im Aufbau der aristotelischen Metaphysik“, 
în Scholastik, 9 (1934), 520-542. 

% Klaus Oehler, Die Lebre vom noetischen und dianoetischen Denken bei Plato 
und Aristoteles, Minchen, 1962/1985, nota 1, p. 172/73. 

2 La connaissance intuitive chez Kant et chez Aristote“, în Revue Neosco- 
lastique de Philosophie, 33 (1931) 381-399, 470-487. 

2 Zur Problematik der aristotelischen Seelenlehre“, în Autour d'Aristote 
(1955), 245-253 (Despre problematica psihologiei aristotelice). 

2 „Der aristotelische Formbegriff“, în Gesta/thaftes Sehen, Darmstadt, 1960. 

În mod firesc, în preocuparea pentru gândirea patristică și bizantină nu 
putea lipsi studiul comparativ al lui Platon și Aristotel și receptarea 
acestora în cele două lumi creștine, apuseană și răsăriteană: „Aristotelismul 
și platonismul în gândirea teologică. Teologia apuseană și răsăriteană“; 
„Rolul platonismului și al aristotelismului în apariția spiritualității răsă- 
ritene și apusene“3%; „Conceptul de adevăr al filosofiei existenţialiste — 
comparat cu cel platonic-aristotelic-tomist“%; „Învățătura aristotelică și 
tomistă despre suflet“7; „De la platonism la teoria misticii (Despre gno- 
seologia lui Grigorie de Nyssa)“; „Despre problema neoplatonismului 
creștin. I. Ce înseamnă, de fapt, neoplatonism creştin? I. În ce măsură este 
Pseudo-Dionisie Areopagitul neoplatonic?“2%, „Poziționarea spirituală a 
lui megi XoXG între neoplatonism, gnoză și ortodoxie creștină“. 

Un capitol special în activitatea sa de cercetare îl reprezintă 
receptarea lumii bizantine în Apusul latin: „Apusul și Bizanțul“; 
„Teologumene bizantine și filosofeme eline în gândirea cisterciană 
bernardină“%, „Bizanțul: Orient sau Europa?“%. Tot aici pot fi incluse 
şi studiile cu privire la rolul și importanța Bisericii Răsăritene în 
încreștinarea și reliefarea creștinismului pe teritoriul Ungariei de astăzi: 


4 „Aristotelismus und Platonismus im theologischen Denken. Westliche 
und östliche Theologie“, în Scholastik, 14 (1939), 373-396. 

235 „A platonizmus és az aristotelizmus szerepe a keleti és a nyugati 
szellemiség kialakulásában“, în Theologia (1943), 61-70. 

2 „Der Wahrheitsbegriff der Existenzphilosophie - verglichen mit dem 
platonisch-aristotelisch-thomistischen“, în Geistige Strömungen der Gegenwart 
im Lichte des Katholizismus (1947), 67-96. 

2 Aristotelische und Thomistische Seelenlehre“, în Publicat. Universit. de 
Louvain, 1955, 21-28. 

2% „Vom Platonismus zur Theorie der Mystik (Zur Erkenntnislehre Gregors 
von Nyssa)“, în Scholastik, 11 (1936), 163-195. 

% Zum Problem des christlichen Neuplatonismus“ I. „Was heißt eigentlich 
christlicher Neuplatonismus?“ II. „Inwieweit ist Pseudo-Dionysius Areopagita 
Neuplatoniker?“, în Scholastik, 31 (1956), 31-40 și 384-403. 

% „Der geistige Ort von negi &oxõv zwischen dem Neuplatonismus, der 
Gnosis und der christlichen Rechtglăubigkeit“, în Scholastik, 35 (1960) 481-502. 

1 „Abendland und Byzanz“, în Wissenschaft und Weltbild (1948) 205-219. 

32 „Byzantinische Theologumena und hellenische Philosophumena im 
zisterziensisch-bernhardinischen Denken“, în Bernhard von Clairvaux, Mönch 
und Mystiker, Wiesbaden 1955, 168-175. 

5 Byzanz - Orient oder Europa?“, în Orient und Okzident in Vergangenheit 
und Gegenwart, Graz, 1959, 1-7. 

„Biserica greacă și monahismul grec în Ungaria medievală“, „Ungaria 
între Roma şi Bizanţ“%5. 

În afară de Dionisie Areopagitul și Toma d” Aquino, alte personalități 
ale culturii răsăritene și apusene care s-au bucurat de interes din partea 
lui Endre v. Ivânka au fost Augustin (354-430), Gerardo Sagredo sau 
Gerhard/Gellert de Cenad/Csanad (t1046), Bernard de Clairvaux 
(1090-1153), Hugo de Balma (t1305), Rene Descartes (1596-1650), 
Vladimir Soloviov (1853-1900) și Martin Heidegger (1889-1976)%: 
„Cunoașterea nemijlocită a lui Dumnezeu ca fundament al cunoașterii 
naturale și ca scop al aspiraţiei supranaturale la Augustin“, „Ideologie 
romană în «De civitas Dei»“*%; „Corpus Areopagiticum la Gerhard de 
Csanad“%; „Structura sufletului potrivit Sfântului Bernard“; „Hugo 
de Balma““!; „Locul cartezianismului în istoria filosofiei“%; „Despre 
filosofia lui Vladimir Soloviov. Rusianismul și teologia patristică“%; 
„Filosofia lui Heidegger și metafizica antică“. 

Se pare că Endre v. Ivánka s-a exprimat mai liber şi mai clar prin 
studii și mai puțin prin cărți, acestea din urmă numărând doar trei, din 
care una reprezintă o sumă de articole publicate, reprezentative pentru 
tema tratată. 


4 „Griechische Kirche und griechisches Mânchtum im mittelalterlichen 
Ungarn“, în Orientalia Christiana, 8 (1942), 183-194. 

55 „Ungar zwischen Rom und Byzanz“, în Blick nach Osten (1949), 14 p. 

5% Schwarz, art. cit., 431. 

v „Die unmittelbare Gotteserkenntnis als Grundlage des natürlichen 
Erkennens und als Ziel des iibernatiirlichen Strebens bei Augustin“, în 
Scholastik, 13 (1938), 521-543. 

38 Römische Ideologie in der «Civitas Dei»“, în Augustinus Magister, Etudes 
Augustiennes, 3 (1954), 411-417. 

» „Das «Corpus Areopagiticum» bei Gerhard von Csanád“ în Traditio (1959), 
205-222. 

10 La structure de l'âme selon S. Bernard“, în Analecta Sacri Ordinis 
Cisterciensis, 9 (1953) 202-208 (în maghiară). 

1 „Hugo de Balma“ (ung), în Theologia (Budapesta), 6 (1939), 58-65; 112-183. 

12 „Die Stellung des Carrtesianismus in der Geschichte der Philosophie“, în 
Descartes- Feschtschrift der Mailänder Universität, Milano, 1937, 473-485. 

% „Zur Philosophie WI. Solowjews. Russentum und Vătertheologie“, în 
Orientalia Christiana, 32 (1933), 159-167. 

+ „Heidegger filozófiája és az ókori metafizika“, în Bõlcseleti közlemények 
(Note filosofice), 123-134. 

Prima carte, Elenic și creștin în viața spirituală a Bizanțului timpuriu”, 
apărută în 1948, este o analiză minuțioasă a structurii filosofice a curentelor 
teologice din perioada timpurie a gândirii patristico-bizantine: secolele 
IV-VII. Această structură filosofică este determinată de receptarea diferită 
a conceptelor filosofice dominante ale timpului în virtutea apartenenţei la 
o școală sau alta a vremii. Pe de altă parte, filosofia timpului este de cele 
mai multe ori mijlocul prin care se exprimă păgânismul oriental cult, încât, 
printr-o întrebuințare servilă a ei, se ajunge la un creștinism după chipul 
păgânismului sau al neoplatonismului, așa cum se poate observa în cazul 
ereziilor antitrinitare de factură subordinaţianistă. Rolul determinant în 
înfrângerea acestei religii filosofice le-a revenit Capadocienilor cărora 
Endre v. Ivánka le acordă două capitole mari, poate cele mai „teologice“ 
ale lucrării. Şi în privinţa ereziilor hristologice - nestorianismul și 
monofizitismul - apărute tot în mediul oriental, mai exact în cel sirian și 
egiptean, se aplică aceeași analiză. Interesant este faptul că, potrivit lui 
Ivânka, mediul sirian mesopotamian, neafectat de curentele filosofice 
greceşti, este ortodox, fapt dovedit de Sfântul Efrem Sirul sau de succesorul 
său Rabbulas, dar, odată intrată sub influența Antiohiei elenizate, siriani- 
tatea se „infestează“ de eterodoxie, mai exact de dioprosopism, concepție 
teologică dominată de aristotelism. Iconoclasmul, ultimul curent teologic 
tratat, stă sub influența gândirii monofizit-dualiste, care ascunde aceeași 
teamă plotiniană faţă de reprezentarea figurativă în virtutea ideii că materia 
este rea în sine, teologic spus „este lipsită de slavă și moartă“. 

Tot în direcţia receptării filosofiei antice în lumea creștină în general și 
răsăriteană-bizantină în special este deja amintita lucrare „Plato Christianus. 
Receptarea și reconfigurarea platonismului de câtre Părinţii [Bisericii ]"*, 
apărută în 1964 la Johannes Verlag Einsiedeln și care cuprinde, ordonate 
tematic, multe din studiile deja publicate, acoperind o perioadă de aproape 
treizeci de ani de cercetare. Este o lucrare cu o plajă destul de mare de aco- 
perire, căci pornește din secolul al III-lea, de la Origen, trece prin teologia 
Sfinților Grigorie de Nyssa, Dionisie Areopagitul și Maxim Mărturisitorul 
şi ajunge până în secolul al XIV-lea, la Grigorie Palama. Nu se limitează 
doar la autori răsăriteni, Plato Latinus regăsindu-se atât în analiza gândirii 
Fericitului Augustin, cât și în cea a teologiei latine medievale. Linia lucrării 


15 Această lucrare reprezintă prima traducere în limba română din opera lui 
Ivánka. Mai există doar o traducere în limba maghiară. 

+ Plato Christianus, Übernahme und Umgestaltung des Platonismus durch 
die Väter, Johannes Verlag Einsiedeln, 1964/1990. 

este mai degrabă una teologică decât filosofică și urmărește o distincție 
clară a ceea ce este ortodox de eterodox, fapt criticat de anumiţi savanți”. 
În orice caz, viziunea lui Endre v. Ivánka în fiecare din subiectele prezen- 
tate aici este În armonie cu cea a Bisericii sale. În ciuda anumitor critici 
apărute la adresa cărții, Plato Christianus este o lucrare de pionierat într-o 
epocă în care filosofia era doar parte a literaturii bizantine și care a avut 
o influenţă asupra dinamicii studiilor de filosofie bizantină. 

Ultima carte, cu o temă de ideologie politică bizantină, care exprimă 
şi viziunea sa istoriografică, sintetizată mai sus, este Imperiul romeilor şi 
poporul lui Dumnezeu. Conștiinţa de credință, de stat și de popor a bizan- 
tinilor și influenţa sa asupra ţinutei spirituale a Bisericii și a Europei 
Răsăritene'?. Este o lucrare aparte în preocupările lui Ivánka, având 
legătură cu lucrările mai sus prezentate doar prin acele accente de filosofie 
politică aplicate ideologiei bizantine. Lucrarea este o analiză a ideologiei 
bizantine văzute din perspectiva izvoarelor sale - concepţiile politice 
romane şi influențele orientale - a dezvoltării ei pe parcursul a mai bine 
de o mie de ani de existență a imperiului și coboară în timp până în Rusia 
Țaristă. Firește, este un studiu comparativ a ceea ce înseamnă ideologie 
în Est și Vest. Pe de altă parte, cartea aceasta se deosebește metodologic de 
celelalte două prin faptul că este mai puţin o analiză minuțioasă a iz- 
voarelor care vin să susțină această ideologie din perspectiva largă a sta- 
diului cercetării, cât, mai ales, o interpretare proprie a acesteia, așadar, 
o exprimare a propriei viziuni. 

+ Unul dintre aceștia este Paul Oskar Kristeller: „Ivánka este atât de puternic 
ancorat în adevărul teologiei catolice și în acele aspecte ale gândirii ortodoxe 
grecești [...], încât în mod constant condamnă și respinge acele teorii eretice sau 
păgâne care ar fi în contradicție cu ea“. Asta ar „deranja pe cititorul atașat de alte 
teologii sau pe unul care este interesat în primul rând de descrierea obiectivă a 
ideilor exprimate de gânditorii antici și medievali, indiferent că sunt creștini sau 
păgâni, ortodocși sau eretici şi care este convins că istoria filosofiei poate fi stu- 
diată separat de teologie și poate cuprinde chiar şi multe doctrine care, în mod 
tradițional, sunt considerate ca parte a teologiei“; „Review to Plato Christianus“, 
în Speculum, 42/2 (1967), 374-375. Aceste cuvinte par să întărească ideea că Endre 
von Ivánka nu a fost doar în ultimul rând teolog. 

8 Rhomäerreich und Gottesvolfe. Das Glaubens-, Staats- und Volksbewusstsein der 
Byzantiner und seine Auswirkung auf die ostkirchlich-osteuropăische Geisteshaltung, 
Alber Verlag Freiburg, 1968. Scurtă prezentare a lucrării făcută de W. Kaegi, vezi 
nota 5. 

